ވަޢުދު (ނަވާވީސްވަނަ ބައި) – Esfiya – Dhivehi Vaahaka Site\n- by Jana - 102- November 20, 2019\n“އަސްލު…..ކުޑަ ވާހަކައެއް ދައްކާލަން އަހަރެން މަލާކް މިތަނަށް މިގެނައީ…” ލުއި ހިނިތުންވުމަކާއެކީ އަޔާޒް ބުނެލި އެ ވާހަކައިން މަލާކްގެ މެއަށް ފިނިވެގެން ދިޔައެވެ. އެއީ އަޔާޒްގެ ދުލުން ދެން އިވިދާނެ ވާހަކައަށް އޭނަ ކެތްމަދުވުމުންކަމެއް ނޫނީ ނުތަނަވަސްވުމުންކަމެއް ޔަޤީންކުރަން މަލާކަށް ނޭނގުނެވެ. ކިތަންމެ ބޭނުމެއްނުވިޔަސް ވޭތުވެ ދިޔަ ދުވަސްތަކުގައި އަޔާޒް އޭނައާއިމެދު ކަންތައް ކުރިގޮތުން އޭނަގެ ހިތުގައި އަޔާޒަށްޓަކައިވި އިޙްސާސްތައް އެތައް ގުނައެއް ފުންވެފައިވިއެވެ. އަދި އަޔާޒްގެ ޙަރަކާތްތަކެއްގެ ސަބަބުން އަޔާޒަށް ވެސް އެފަދަ އިޙްސާސްތަކެއް ކުރެވޭކަން މަލާކަށް ހީވަމުން ދިޔައެވެ.\n“ކޮން ވާހަކައެއް؟” މަލާކަށް އެހެން އަހާލެވުނީ އޭނައަށް ހީވަމުން ދިޔަ ހީވުން އަޔާޒް ޔަޤީނަކަށް ބަދަލުކޮށްދޭނެކަމުގެ އުއްމީދުގައެވެ.\n“އަހަރުމެން….ވް..ވަރީގެ ވާހަކަ.” އަޔާޒްގެ ދުލުން އިވުނު އެ ބަސްތަކުން މަލާކްގެ މޫނުމައްޗަށް ވެރިވާން އުޅުނު ހިނިތުންވުން ވެސް އިސާހިތަކު ގެއްލިދިޔައެވެ. ވަރީގެ ވާހަކައޭ އަޔާޒް ބުނި އަޑު އިވުމުން މަލާކްގެ ހިތްދަތިވިއެވެ. މިފަދަ މާޙައުލަކަށް އަޔާޒް އޭނަ ގެނެސް ދައްކާނީ މި ވާހަކަކަމެއް އޭނައަށް ކުޑަކޮށްވެސް ހީކުރެވިފައެއްނެތެވެ. އޭނަ އެއްޗެކޭ ބުނަން ނުކުޅެދިފައި ވަނިކޮށް އަޔާޒް ވާހަކަ ދެއްކިއެވެ. އެހެނަސް އެ ދައްކަން ފެށި ވާހަކައަށް މަލާކަށް ފުރިހަމަ ސަމާލުކަމެއް ނުދެވުނީ އެއީ އޭނަ އެއްގޮތަކަށް ވެސް އަހަން ބޭނުންވާ ޒާތުގެ ވާހަކައެއް ނޫންކަން ޔަޤީންވުމުންނެވެ. އެއަށްވުރެ ބޮޑަށް މަލާކަށް ސަމާލުކަން ދެވެމުން ދިޔައީ އަޔާޒްގެ މޫނުމައްޗަށް އަރާ ފައިބަމުން ދިޔަ ކުލަވަރުތަކަށެވެ. ދެމީހުން ވަކިވާންޖެހޭ ސަބަބުތައް ކިޔައިދެމުން ދިޔައިރު އެ ލޯމަތިން އުދަގުލެއްވެގެން އުޅޭހެން މަލާކަށް ހީވިއެވެ. އަޔާޒްގެ ވާހަކަ ދޭތެރެދޭތެރެއިން މެދުކެނޑެމުން ދިޔަގޮތުންނާއި، މެދު ތެރެއިން އަޔާޒް އޭނައާއި ވަކިވާން ބޭނުންނުވާކަމަށް ބުނަން އުޅުނު ގޮތުން، އެ ހީވުމަށް އިތުރު ބާރެއް ލިބިގެން ދިޔައެވެ. އަޔާޒަށް މިވަގުތު އެ ވަނީ ކިހިނެއްތޯ ހިތަށްއެރިއެވެ. އޭނަ ފަދައިން ދެމީހުންގެ ވަރީގެ ވާހަކައިން އަޔާޒްގެ ވެސް ހިތްދަތިވަނީތޯ ހިތަށްއެރިއެއްކަމަކު މަލާކަށް އެކަން ޤަބޫލުކުރަން ދަތިވިއެވެ. އަޔާޒް ހިތްދަތިވާނެނަމަ އެ ވާހަކަ ނުދެއްކީސް ނޫންތޯ ހިތް ބުނުމުންނެވެ.\nކޮންމެ ގޮތެއްވިޔަސް އަޔާޒްގެ ވާހަކަ އަޑުއަހަން އިނދެއިނދެފައި މަލާކްގެ ކެތްތެރިކަން ކޮޅުންލީ އަޔާޒް ހިޝާމްގެ ވާހަކަ ދައްކަން ފެށުމުންނެވެ. އަޔާޒާއި އޭނަ ވަކިވާން ޖެހޭ ސަބަބަކަށް އެ އަސްލެއްނެތް ގުޅުމުގެ ވާހަކަ އަޔާޒް ގެނައުމުން މަލާކަށް ވާހަކަ ދެކެވުނެވެ.\n“މަލާކް ލޯބިނުވޭ ހިޝާމްދެކެ…..” އަޔާޒާއި ހަތަރުކަޅި ހަމަކޮށްގެން އިނދެ މަލާކަށް އެހެން ބުނެލެވުނީ އެއްވެސް އިޚްތިޔާރަކާއި ނުލައެވެ. އެހެން ސަބަބެއް ދެއްކިޔަސް ނެތްކަމެއް ދެމީހުންގެ ދެމެދަށް ނުގެނައުމަށް އޭނަ އަޔާޒްގާތު ބުނަން އުޅުނު ފަދައެވެ.\nމަލާކް ބުނެލި އެ ބަސްތަކަށްފަހު އެ ދެމެދަށް ފުން ހިމޭންކަމެއް ވެރިވިއެވެ. ދެމީހުން އެކަކު އަނެކަކަށް ބަލަހައްޓައިގެން ތިބީ އެހެން މީހަކަށް ނޭނގޭ ފަދައަކުން އެދެމެދުގައި ވާހަކައެއް ދެކެވެމުންދާ ފަދައަކުންނެވެ. މަލާކްގެ ބަސްތަކުން ހުއްޓުންއެރި އަޔާޒަށް ވިސްނެމުން ދިޔައީ އެ ބަސްތަކުގެ މާނައާއި މެދުގައެވެ. މަލާކް ހިޝާމްދެކެ ލޯބިނުވާނަމަ އޭގެ މާނައަކީ ކޮބައިތޯ ހިތަށްއެރިއެވެ. އޭނަހެން މަލާކް ވެސް ‘ހުސްހަށިބަޔަށް’ ހުރުމުން މަލާކްގެ ހިތުގައި އޭނައަށްޓަކައި އިޙްސާސްތަކެއް ވެދާނެތޯ ހިތަށްއެރިއެވެ.\nޚުދު މަލާކްގެ ހިތަށްވެސް ވެރިވީ އެ ޒާތެއްގެ ސުވާލެކެވެ. އެހެނަސް އޭނައާއި އަޔާޒްއާ ދެމެދުގައިވި ފަރަޤުތައް މަލާކްގެ ހަނދާނަށް ވެރިވެގެން ދިޔައީ ކުއްލިއަކަށެވެ. ކައިވެނިކުރަން ފުރަތަމަ ވާހަކަ ދެއްކިއިރު ވެސް އެ ފަރަޤުތަކުގެ ވާހަކަ ފާހަގަކުރަމުން އަޔާޒް މި ކައިވެންޏާއި ދެކޮޅު ހެދިގޮތް ހަނދާނަށްއައެވެ. ހަމަ އެއާއެކު އަޔާޒް އޭނައާއި ކައިވެނި ކުރީ ހަމައެކަނި މައުވާއާއި ހަމައަށް ދެވޭނެ މަގެއް ހޯދަންކަން ހަނދާންވުމުން މަލާކްގެ ހިތް ނުތަނަވަސްވިއެވެ. އަދި އަމުދުން އޭނައަކީ ‘ނުކުޅެދޭ’ މީހަކަށް ވީ ހިނދު އަޔާޒް ކަހަލަ ޒުވާނަކު އޭނަދެކެ ލޯބިވެދާނެކަމަށް އޭނަ ހީކުރީވެސް ކިހިނެއް ހެއްޔެވެ؟ އަޔާޒް ފަހަކަށް އައިސް އޭނައާއި ދޭތެރޭ ކިތަންމެ ގާތްކޮށް ހިތިޔަސް އޭނައަށް އެކަން އޮޅިގެނެއް ނުވާނެއެވެ. އެ ޚިޔާލު ހިތަށް ވެރިވުމާއެކު މަލާކަށް ވާހަކަ ދެކެވުނެވެ.\n“މަލާކް އަސްލު ލޯބިވަނީ އެހެން މީހެއްދެކެ.” މަލާކަށް އަވަސްއަވަހަށް ބުނެލެވުނެވެ. އޭނަ ހިތުން އެހެން ބުނެލީ ދޮގެއް ހެދުމަށެވެ. އެ ދޮގުގެ ހިޔަލުގައި އޭނައަށް އަޔާޒްގެ ލޯބި ނުލިބުނަސް އޭނަ ވަކި ހިތާމައެއް ނުކުރާނެކަން އަޔާޒަށް ދެއްކުމަށެވެ. އެހެނަސް މަލާކަށް ނޭނގުނު ކަމަކީ އޭނަ އެހެން ބުނުމުން ވެސް އަޔާޒްގެ ޚިޔާލުތަކަށް މާ ބޮޑު ބަދަލެއް ނައިކަމެވެ.\n“ކާކުދެކެ ލޯބިވަނީ؟” މަލާކްގެ ނުތަނަވަސްކަން ވެރިވެފައިވި ދެލޮލުން ނަޒަރު ވަކި ކުރުމެއްނެތި އަޔާޒަށް އެހެން އަހާލެވުނީ ވެސް ބަދަލުވެފައިވި އަޑަކާއި އެކީގައެވެ. މަލާކް އިތުރަށް ވެސް ބުނެލި ވާހަކައިން މަލާކްގެ ހިތުގައި އޭނައަށްޓަކައި އިޙްސާސްތަކެއްވާކަން އަޔާޒަށް ޔަޤީނާއި ގާތްކުރެވުނެވެ. އެހެނަސް ދެންވެސް މަލާކް ސީދަލަށް އެ ވާހަކަ ނުބުނުމުން އޭނަގެ ހިތުތެރޭގައި ޝައްކަކާއި ނުތަނަވަސްކަމެއްވިއެވެ.\n“އަޔާޒަށް ވަކި އެނގެން ނުޖެހޭނެ ކަންނޭނގެ….މާ ގިނަ ދުވަހެއްނުވެ މަލާކްއާ އަޔާޒް ވަކިވާނެތާ….އެހެންވީމަ ވަކި އެންގުމުގެ ބޭނުމެއްނެތް.” މަލާކް ދެންވެސް ވާހަކަ ދެއްކީ ދޮގު ހެދުމުގެ ނިޔަތުގައި ކަމަށްވިޔަސް އޭނަގެ ވާހަކަ ދެ މާނަ އެކުލެވޭ ގޮތަށް ދިޔަ ގޮތުން ޚުދު އޭނަ ވެސް ޙައިރާންވިއެވެ. އޭނަ ކިތަންމެ ބޭނުމެއްނުވިޔަސް ކެތްތެރިކަން ކޮޅުންލަމުން ދިޔަ އޭނަގެ ހިތް އެ އިޙްސާސްތައް ބަންޑުން ކުރަން އުޅުނު ފަދައެވެ. އެކަން ހިސާބަކަށް އެންގުންވި އަޔާޒްގެ ތުންފަތްމައްޗަށް ލުއި ހިނިތުންވުމެއް ވެރިވެގެން ދިޔައީ އޭނައަށް އެނގުމެއްނެތިއެވެ.\n“އެންމެ ރަނގަޅު…..އެހެންވެއްޖެއްޔާ އަހަރެން ކައިރި މި ވާހަކަ ބުނެދީ….މަލާކް ތި ލޯބިވާ މީހަކު މަލާކްދެކެ ލޯބިވޭތަ؟” އަޔާޒް އެ ސުވާލުކޮށްލި ހިނދު އޭނަގެ ހިތް ނޭނގޭ ސަބަބަކާހުރެ ލަސްލަހުން އުފާވެރިކަމުން ފުރެމުން ދިޔައެވެ.\n“ނޭނގެ….” އަޔާޒްގެ ލޮލުން ނަޒަރު ވަކިކުރަން ނުކުޅެދިފައިހުރެ މަލާކަށް ބުނެލެވުނީ ތެދުތެދަށެވެ. އެހިނދު އަޔާޒްގެ މޫނުމަތިން ފެންނަމުން ދިޔަ ލުއި ހިނިތުންވުން ފުންވެގެން ދިޔަހެން ހީވުމުން އޭނަގެ ހިތް އާދަޔާ ޚިލާފު ގޮތަކަށް ތެޅެން ފެށިއެވެ. އަނެއްކާވެސް އަޔާޒް އޭނައަށް ތަފާތު ނަޒަރަކުން ބަލާފާނެކަމަށް ހިތް ބުނަން ފެށުމުން ހިތާހިތުން ބޯހޫރުވަމުން އޭނައަށް ވާހަކަ ދެކެވުނެވެ.\n“ދެން އެ ވާހަކަ ބާއްވަމާދޯ؟ ހަމަ ކުރިން ވެސް އަޔާޒްއާ މަލާކް ރޭވި ގޮތަށް ކުރިއަށް ގެންދަމާ. ދެ މަސް ވަންދެން ދެމަފިރިން ގޮތުގަ އުޅެމާ….އަހަރުމެން އޭގެ ކުރިން ވަކިވެއްޖެއްޔާ ގެދޮރުގެ މައްސަލައިގަ އަނެއްކޮޅުގަ ތިބި މީހުން އެ ވަޞިއްޔަތުގަ އޮތް މި ކައިވެނީގެ ޝަރުޠުގަ ވެސް ހިފަން މަސައްކަތް ކޮށްފާނެދޯ؟ އެހެންވީމަ ހިނގާ އެކީގަ އުޅެން. އުޅެލާފަ ވަކިވާނީ….” މަލާކް އެންމެ ފަހުން އަމިއްލަ އިޙްސާސްތަކުގެ މައްޗަށް ބާރު ހޯދަމުން ބުނެލިއެވެ. އެއާއެކު އަނެއްކާވެސް އަޔާޒްގެ ހިނިތުންވުން ފިލިއެވެ. އޭނަ ދެންވެސް އިރުކޮޅެއް ވަންދެން މަލާކަށް ބަލަން އިނދެފައި ތުން ފިއްތާލަމުން ބޯޖަހާލިއެވެ. އެއާއެކު މަލާކް އަވަހަށް ގެއަށް ހިނގަމާދޯއޭ ބުނުމުން އަޔާޒް ހިނގާށޭ ބުނެ ކޮޅަށް ތެދުވެލިއެވެ. އެއަށްފަހު ގޮނޑި އަނބުރާލަމުން ދުއްވަން ފެށި މަލާކާއެކީ ހިނގަންފެށިއެވެ. މި މަންޒަރު ފެންއަރުވާ ވަޑާމުގެ އަނެއްފަރާތުގައި އިށީނދެ އިނދެފައި ތެދުވެލީ މައުވާއަށް ފެންނަމުން ދިޔައެވެ. އަޔާޒާއި މަލާކް އޭނައަށް ފަސްދީފައި ދަމުން ދިޔަ މަންޒަރު ބަލަން މައުވާ ހުރިއިރު އޭނަގެ ލޮލުން ފެންނަމުން ދިޔައީ ރުޅިވެރިކަމަށްވުރެ ބޮޑާކަމާއި ކިބުރުވެރިކަމެވެ. އަޔާޒް މަލާކްއާއެކީ ދަމުން ބަލިވީމަ ބުނާށޭ ބުނެލި ހިނދު މައުވާ ކަޅި މައްޗަށް ހިންގާލީ މަލާމާތުގެ ޒާތަކަށެވެ. އަޔާޒްގެ ހިތް އޭނައަށް ފަތަޙަ ނުކުރެވުމުން މި ޙާލަތާއިމެދު ދެރަ ނުވާނެހެން އޭނައަށް ވިސްނޭނެ ގޮތްތަކަށް އޭނަ ހިތާހިތުން ނިންމުންތައް ނިންމާފައިވެއެވެ. އަޔާޒް އޭނަ ޚިޔާރު ނުކޮށް ނުކުޅެދޭ ކުއްޖެއްގެ ކައިރިއަށް ދިޔުމަކީ އަޔާޒްގެ ބަދުނަސީބުކަމަށް އޭނަ އަމިއްލަ ނަފްސުގާތު ބުނެފައިވެއެވެ. އަދި އެހެންނޫނަސް އޭނައާއި އެ ނުކުޅެދޭ ކުއްޖާގެ ތެރެއިން ކޮންމެވެސް އެކަކަށް ލިބެން އޮތް މުއްސަނދިކަމާއި ތަނަވަސްކަން ލިބެން އޮތީ ދެމީހުންކުރެ ދެފައިމައްޗަށް ކޮޅަށް ތެދުވެވޭނެ މީހަކަށެވެ. އަޔާޒް އޭނަ ދޫކޮށްލީ އަޔާޒަށް ނޭނގުމުންތާއެވެ. އަދި އޭނަ އަޔާޒަށް އަންގާނެއެވެ. އޭނަ ދޫކޮށްގެން އަޔާޒަށް ހެދުނީ ކިހާ ބޮޑު ގޯހެއްކަން އޭނަ ނުހަނު އަވަހަށް ދައްކާނެއެވެ. އޭނަ ކައިރިއަށް އަޔާޒް އައިސްގެން ނޫނީ ޙައްލު ނުކުރެވޭނެ މަޅިއެއް އޭނަ ރާވާނެއެވެ. އެ ޚިޔާލު ހިތަށް ވެރިވުމުން މައުވާގެ މޫނުމައްޗަށް ވެރިވީ އެއްމިޔަކަނުގެ ހިނިތުންވުމެކެވެ. އަޔާޒާއި މަލާކް ގޮސް ދުރުގައި އޮތް ކާރަށް އެރި މަންޒަރު ބަލަން ހުރެހުރެފައި އޭނަ އޭނަގެ ފޯނު ނެގިއެވެ. އަދި ނަންބަރުތަކަށް ފިތާލަމުން ފޯނު ކަންފަތުގައި ޖައްސާލިއެވެ. އެ ހިނދު އަނެއްކޮޅުން އެ ފޯނު ބިޒީކަމަށް ބުނަން ފެށުމުން މައުވާ މެސެޖެއް ލިޔެލިއެވެ.\n“ކޯލް މީ ވެން ޔޫ އާރ ފްރީ……ލަމް ސިސް.” ހަމަ އެ ނަމުން ސޭވް ކުރެވިފައިވި ނަންބަރަށް މައުވާ ފޮނުވާލީ އެ މެސެޖެވެ.\nރާއްޖޭގެ ގަޑިން އެރޭ 10 ޖަހައި ބޮޑުވަމުން ދިޔަ ވަގުތު އަނުމް އެނދަށްއެރީ ނިދާލުމަށެވެ. ނިދަން އޮށޯތުމުގެ ކުރިންވެސް އަނުމް އޭނަގެ މިހާރުގެ އާދައިގެ މަތިން އޭނަގެ ފޯނު ނެގިއެވެ. އެ ޢުމުރު ފުރައިގެ ކޮންމެ ކުއްޖެކޭ އެއްގޮތަށް އަނުމް އެ ގަޑީގައި ވަންނާނީ ކޮންމެވެސް ސޯޝަލް މީޑިޔާ އެކައުންޓަކަށްހެން ބަލާ މީހަކަށް ހީވެދާނެއެވެ. އެހެންނޫނީ އޭނަ އެއުޅެނީ އޭނަގެ ލޯބިވެރިޔާއަށް މެސެޖެއް ކޮށްލަންހެން ހީވެދާނެއެވެ. އެހެނަސް އަނުމް އޭނަގެ ފޯނުގެ ހުރިހާ އެޕްތަކުގެ ތެރެއިން ހުޅުވާލީ އެކިއެކި ޒިކުރުތައް އޭގެ މާނައާއެކީ ހުންނަ އެޕެކެވެ. އެޕްގެ ތެރެއިން ނިދުމުގެ ކުރިން ކިޔާ ޒިކުރުތައް ސާޗްކޮށްލަމުން އޭނަ އެ ޒިކުރުތައް ކިޔަން ފެށީ ކިޔާ ހިތުންނެވެ. ނިދުމުގެ ކުރިން ކިޔާ އެކިއެކި ޒިކުރުތައް އޭނަގެ މަންމަ އޭނައަށް ކިޔައިދެމުން ދިޔައީ އޭނަ ހަނދާން ހުންނަން ފެށީއްސުރެއެވެ. އެހެނަސް އެ ހުރިހާ ޒިކުރެއް ހަނދާނުގައި ބަހައްޓަން އަނުމްއަށް ދަތިވެފައިވިއެވެ. ދޮންބެ ފޯނު ގަނެދިން ދުވަހު އޭނަގެ ފޯނަށް އިންސްޓޯލް ކުރި މި އެޕްގެ ސަބަބުން އޭނަ އެ ޒިކުރުތަކަށް އިތުރު ޝައުޤުވެރިވެފައިވެއެވެ. ވަކިން ޚާއްޞަކޮށް ކޮންމެ ޒިކުރެއްގެ ދަށުގައި އޭގެ މާނަ ވެސް ހުންނަ ގޮތުން އަނުމްއަށް ކޮންމެ ޒިކުރެއް ކިޔައި އޭގެ މާނަތައް ވެސް ކިޔެމުން ދިޔައެވެ. އެއީ އޭނަ މީގެއިން އެއްވެސް ދުވަހަކު ހީވެސް ނުކުރާހާ ފުން މާނަތަކަށްވުމުން އޭނައަށް އެ އެޕްގައިވި އެހެނިހެން ޒިކުރުތަކުގެ މާނަތައް ވެސް ބެލެން ފަށާފައިވެއެވެ.\nކޮންމެ ރެއެކޭވެސް އެއްފަދައިން މިނެޓްތަކެއްގެ ޒިކުރު ކިޔުމަށްފަހު ފަތިސް ނަމާދަށް އެލާމަށް ލަމުން އަނުމް ނިދަން އޮށޯތެވެ. އޭނަ ދެލޯ މަރާލީ ކުޑަ ވަގުތުކޮޅެއްގެ ތެރޭގައި އޭނަ ފުން ނިންޖެއްގެ ތެރެއަށް ގެނބިދާނެކަމުގެ އުއްމީދުގައެވެ. އެހެނަސް ލޯ މަރާލުމާއެކު އޭނަގެ ލޮލަށް ސިފަވެގެން ދިޔައީ އޭނައަށް މީގެ ދެދުވަހެއްހާ ދުވަސްކުރިން ފެނުނު ސޫރައެވެ. ޕޭވްމެންޓް މަތިން އޭނަ ހިނގާފައި ދަނިކޮށް އޭނަ ކައިރިން ކުއްލިއަކަށް ބުރަކި ޖައްސާލި ނޫކުލައިގެ އަކުއާ ކާރު ތެރޭގައި އިން ޒުވާނާއެވެ. އަނުމް އިވުނު ބުރަކީގެ އަޑާއެކީ އިއާރފޯނު ކަންފަތުން ނަގަމުން ކާރާއި ދިމާލަށް ބަލާލި ވަގުތު ޒުވާނާ ކާރުގެ ކުޑަދޮރު ތިރިކޮށްލީއެވެ. އެއާއެކު ފެނިގެން ދިޔައީ އަނުމްމެންގެ ސްކޫލްގެ ޔުނިފޯމް ލައިގެން އިން ފިރިހެން ކުއްޖެކެވެ. އެ ޒުވާނާއާ އަނުމްގެ ހަތަރުކަޅި ބައްދަލުވީ ވަގުތު އަނުމް ހުއްޓުންއަރާ ގޮތްވިއެވެ. އެ ސޫރައިން އޭނަ އަޅައިގަންނަ ފަދަ ގޮތެއް އޭނައަށް ފާހަގަވުމުންނެވެ. ކަޅުކުލަ ގަދަ ދެލޮލުން އޭނައަށް ބަލައިގެން ހުރިގޮތުން އެ ދެލޮލުގެ ދަމާ ބާރެއްގެ އިޙްސާސް އަނުމްއަށް ކުރެވުނެވެ. ދިގުކޮށް ހުރި އަލި މޫނަކަށް ވިޔަސް ކަތުރުކަށިގަނޑުގެ ރޮނގު ސާފުކޮށް ފެންނަމުން ދިޔަ ގޮތުންނާއި އެ ގަދަ ބުމައިގެ ސަބަބުން ފިރިހެންވަންތަކަމަށް ދައްކަމުން ދިޔައެވެ. ފިލްމުތަކުން ފެންނަ ބިޔަ ހަށިގަނޑެއް ނެތަސް ބާމަތި ފުޅާކޮށް ހުރި ގޮތުންނާއި ޔުނިފޯމްގެ އަތުކުރި އުޅަނބޮށްޓާއި ހަމައަށް އޮޅާލެވިފައިވި ގޮތުން ރީތި ގޮތެއް ހުއްޓެވެ.\nއަނުމް އެހެން ދިމާލަކަށް ބަލަން ނޭނގިފައި ވަނިކޮށް އެ ޒުވާނާ އޭނަގެ ފަހަތުގައި ހުރި މީހަކަށް ބަލާލިއެވެ.\n“ނިމާލް ހާދަ ބާރަކަށޭ ހިނގާފަ ތި އަންނަނީ؟” ޒުވާނާ އެމީހަކަށް ބަލައި ކިޔާލި ނަމަކުން އަނުމްއަށް އިސާހިތަކު އެދިމާލަށް ބަލާލެވުނީ ނުތަނަވަސްކަމުގެ ރާޅު ބާންޏެއް ނެގި ހިތަކާއި އެކީގައެވެ. އޭގެ ދެވަނަ ސިކުންތުގައި އޭނައާއި ނުހަނު ކައިރިން ނިމާލް ފެނުމުން އަނުމްއަށް ދެލޯ ބޮޑުކޮށް މޭމަތީގައި އެއްއަތް އަޅަމުން ފަހަތަށް ދެ ފިޔަވަޅު އަޅާލެވުނީ ބިރެއް ފެނުނު ފަދައަކުންނެވެ. އެހެން ނުވާންވީ ސަބަބެއް ނެތެވެ. ވޭތުވި ދުވަސްތަކުގައި ނިމާލްވަނީ އޭނައާއި އެކި ގޮތްގޮތުން ގާތްވާން މަސައްކަތް ކޮށްފައެވެ. އަދި ވަކިން ޚާއްޞަކޮށް ނިމާލްއަކީ އޭނައާއި އެއްކުލާހެއް ޙިއްސާކުރާ ކުއްޖަކަށްވުމުން އެކަމަށްޓަކައި ނިމާލަށް ލިބިފައިވަނީ ރަނުގެ ފުރުޞަތެކެވެ. އަނުމް ބޭނުންނުވާއިރު ވެސް އޭނަގެ އަތުގައި ހިފުމާއި އޭނަ އަޑުއަހަން ބޭނުންނުވާހާ ތަޢުރީފުތައް އޭނައަށް އިއްވުމާއި އެހެނިހެން ގޮތްގޮތުން ވެސް އަނުމްގެ ވިސްނުން ތަޣައްޔަރުވާނެ ފަދަ ސަމާސާތައް ދޭތެރެދޭތެރެއިން ކުރުމަކީ ނިމާލްގެ އާދައަކަށްވަނީ ވެފައެވެ. އަނުމްއަށް އެ ކަންތައް ވަނީ ހަމައެކަނި އޭނަ ނުރުހުންވެ ރުޅި އަންނަ ކަންތަކަށް އެކަންޏެއް ނޫނެވެ. އެހެނަސް އޭނައަށް ކުރެވިފައިވި ތަޖުރިބާތަކެއްގެ ސަބަބުން ނިމާލްގެ ފަރާތުން އޭގެއިން ކޮންމެ ކަމެއް ފެންނަ ހިނދު އޭނަގެ މޭގައި ރިހުމެއް އުފެދި ބިރުވެސްގަނެއެވެ. އަނެއްކާވެސް އެނބުރި އޭނަގެ މާޒީއަށް ހިނގައިދާނެކަމުގެ ބިރާއި އެ މާޒީއިން އޭނައަށް ލިބުނު ހިތްދަތިކަމުގެ އިޙްސާސްތަކުން އޭނަގެ ހިތް ވަށާލެވިގެން ދެއެވެ. ނިމާލަށް އެކަން އިޙްސާސް ނުކުރެވޭތީ ނިމާލަށް އިތުރު ރުޅިއެއް އަންނަމުން ދިޔައެވެ.\nއަނުމް ނިމާލް ފެނިފައިވެސް އަމިއްލަ އެ ޚިޔާލުތަކަށް ގެއްލެން އުޅުނު ވަގުތު އަނެއްކާވެސް އެ ޒުވާނާގެ އަޑު އިވުނެވެ.\n“ގަޑި ނުޖެހެނީސް މާ އަވަހަށް ސްކޫލާއި ހަމައަށް ދާން ތިއުޅެނީ ފާޚާނާއަކަށް ދާންޖެހިގެންތަ؟ އެހެންކަމަށްވަންޏާ އަވަހަށް ކާރަށް އަރާ! އަހަރެން ވަރަށް އަވަހަށް ގެންގޮސްދޭނަން.” ޒުވާނާ ރާގަކަށް ބުނެލި އެ ވާހަކަ ނިންމާލީ ހިނިތުންވުމަކާއި އެކީގައެވެ. އޭނަ އެހެން ބުނެލިއިރު މަލާކްގެ ފުރަގަހުން ހިނގާފައި ދިޔަ ހަމަ އެމީހުންގެ ސްކޫލްގެ ދެ އަންހެން ކުދިންނަށް އެ ވާހަކަ އިވުމުން އެދެކުދިން ސިއްރުސިއްރުން ހީލި އަޑުވެސް އިވިގެން ދިޔައެވެ. ޒުވާނާ ބުނި އެއްޗެއްގެ ސަމާސާކަން އަނުމްއަށްވެސް އެނގުންވުމުން އޭނަ އޭނަގެ ހިނިތުންވުން ކޮންޓްރޯލް ކުރަން ވަރަށް މަސައްކަތް ކުރަން ޖެހުނެވެ. އެހިނދު އޭނަ ކައިރީގައި ހުއްޓިހުރި ނިމާލް ރުޅިން ރަތްވިއެވެ. ނިމާލް ކުރިއަށް ފިޔަވަޅެއް އަޅާލަމުން އެއްޗެހި ގޮވައިގަންނަން އުޅުނުތަނާހެން އެ ޒުވާނާ އަނެއްކާވެސް ވާހަކަ ދެއްކިއެވެ.\n“ނިމާލް ހަނދާން ނެތުނީ ކަންނޭނގެދޯ ތިގޮތަށް ބާރަށް ހިނގާފަ އައުމަކީ އަހަރެން ކުރާ ކަމެއްކަން. ދެން ކީއްކުރަން ނިމާލް ކުރަން ނުޖެހޭ ކަމެއް ނިމާލް ތިކުރަނީ؟ އަހަންނަށް އަސްލު އިވުނީއޭ ނިމާލް މިގަޑީގަ ތިގޮތަށް ހިނގާނެ ވާހަކަ. ނިމާލް ކުރަން ނުޖެހޭ ކަމެއް ނިމާލް ކުރީމަ މައްސަލައެއް ނުޖެހި ހުންނާނެހެން ހީވޭތަ؟ ނައު ގެޓް އިން ދަ ކާރ، ލައިކް އަ ގުޑް ބޯއި، އިފް ޔޫ ޑޯންޓް ވޯންޓް ޓު ބީ އިން ޓްރޮބްލް.” އެ ޒުވާނާ ދެމާނައެއް އެކުލެވޭ ގޮތަށް ވާހަކަ ދެއްކުމަށްފަހު އެންމެ ފަހު ބަސްތައް ބުނެލަމުން ނިމާލަށް ލޯ އަޅާލިއެވެ. އެއާއެކު ނިމާލް ގޮށްމުއްކަވައި ދަތްކުނޑި ވިކައިގަތް ގޮތުން އޭނަ އެޒުވާނާއަށް ވަރުގަދަ ރައްދެއްދޭން އުޅުނުހެން ހީވިއެވެ. އެހެނަސް އެންމެ ފަހުން ކާރުގެ ކުރިމަތިން ވަށައިގެން ގޮސް ކާރަށް އަރަން ދިޔައީ އޭނައަށް އެހެން ގޮތެއް ނެތްހެން ހީވާ ފަދައަކުންނެވެ. އަނުމް ނިމާލް އަނެއްފަރާތަށް ދިޔަތަން ބަލަން ހުރެފައި ކާރުގައި އިން ޒުވާނާއަށް ލުއި ނަޒަރެއް ދެމުން ދާން ހިނގައިގަތީ ދެން އޭނަ އެތާ ހުރުމުގެ ބޭނުމެއްނެތް ހެން ހީވުމުންނެވެ. އެހެނަސް އޭނަ އެ ކާރު ފަހަނަޅައި ދާން އުޅުނު ވަގުތު ފުރަގަހުން ހަމަ އެ ޒުވާނާ ‘ސްކިއުޒް’ އޭ ކިޔާލި އަޑު އިވުނެވެ. އަނުމް އޭނަގެ ފިޔަވަޅުތައް މަޑުޖައްސާލަމުން ފަހަތް ބަލާލިއެވެ.\n“ވީހާވެސް ވަރަކުން ތަންތަނަށް ދާއިރު ބޭބެމެންނާއެކީ ދަތުރުކުރައްޗޭ. ތިގޮތަށް އެކަނި ދިޔުން އެހާ ސޭފްއެއްނޫން.” ޒުވާނާ ކުޑަދޮރުން ބޯދިއްކޮށްގެން އަނުމްއަށް ސީރިއަސް ނަޒަރެއް ދީގެން ހުރެ ބުނެލީ އެހެންނެވެ. އެހިނދު އެ ލޯމަތިން އަނުމްއަށް ފެނިގެން ދިޔައީ އޭނައަށްޓަކައިވި އަޅާލުމަކާއި އޯގާތެރިކަމެކެވެ.\nއެ ޒުވާނާ އެހެން ބުނުމަށްފަހު ކުޑަދޮރު އަރުވާލަމުން ނިމާލްއާއެކީ ކާރު ދުއްވާލީއެވެ. އެހެނަސް އަނުމްއަށް އޭނަ ފަހަނަޅައި ދިޔަ ކާރަށް ބަލަހައްޓައިގެން އެ ޒުވާނާއާއި މެދު ވިސްނަން ސިކުންތުކޮޅެއް ވަންދެން އެ ހުރިތާ ހުރެވުނެވެ. އޭގެ2ދުވަސްފަހުން އެރޭ އެނދުގައި އޮތްއިރު ވެސް ޒުވާނާ އެންމެ ފަހަކަށް ބުނެލި ބަސްތަކާއެކީ އަނުމްއަށް ހިނިތުންވެލެވުނެވެ. ހިނިތުންވެލީ ހިނދު އޭނަގެ ކޯތާފަތް ރަތްވެ އޭނަގެ ދެލޯ ވެސް ހުޅުވިގެން ދިޔައެވެ. އެއާއެކު ވޭތުވި ދެ ރޭ ފަދައިން އެރޭ ވެސް އަނުމް އެ ޒުވާނާގެ ޚިޔާލުތަކަށް ގެއްލުނެވެ. އޭނަ ގޮސް ކާރު މަޑުކޮށްލި ގޮތާއި އޭނަ ނިމާލަށް މަލާމާތްކުރި ގޮތާއި އޭނަ އަނުމްގާތު ‘ސޭފް’ ކޮށް އުޅުމަށް ބުނެލި ގޮތެވެ. ޚިޔާލުތައް ކުރިއަށް ދިޔަވަރަކަށް އެ އަޑުވެސް ހާދަ ރީއްޗޭ ހިތަށްއެރިއެވެ. ހުންގާނުގައި އެއްއަތް އަޅުވައިގެން ހުރިގޮތް ވެސް ހާދަ ފިރިހެންވަންތައޭ ހިތް ބުންޏެވެ. އިސާހިތަކު އެ ފިރިހެން ކުއްޖާއާއެކީ މުޅި ޢުމުރު ވޭތުކުރާ މަންޒަރު ލޮލަށް ސިފަވެގެން ދިޔަގޮތުން އަނުމްއަށް އަމިއްލަ ނަފްސަށް މަލާމާތް ކުރެވުނެވެ. އޭނަ މޮޔަވީތޯ ހިތް ސުވާލުކުރިއެވެ. މީގެ ކުރިން ވެސް އޭނައަށް ފިރިހެން ކުދިން ރީތިވެ ކަމުގޮސްފައިވެއެވެ. އެހެނަސް އެދުވަހު އެ ފެނުނު ޒުވާނާ އޭނަ މުޅިން އާ ދަރަޖައަކަށް ކަމުގޮސްފައިވަނީ އެ ޒުވާނާ ނިމާލްގެ އަތްދަށުން އޭނަ ސަލާމަތް ކޮށްދިން ގޮތުންނެވެ. މިއީ ހަމަ ރީތި ފިލްމަކުން ވާނެ ގޮތް ނޫންތޯ އަނުމްގެ ހިތަށްއެރިއެވެ. މި ‘ފިލްމު’ ނިމޭނީ އޭނައާއި އެ ޒުވާނާ ގުޅުމުން ނޫން ހެއްޔެވެ؟ ހިތަށްވެރިވި އެ ސުވާލާއެކީ ދެންވެސް އެ ޒުވާނާއާއި ކައިވެނިކޮށް އެ ޒުވާނާއާއެކީ ދިރިއުޅުމެއް ފަށާ މަންޒަރު އަނުމްއަށް ޚިޔާލުކުރެވެން ފެށިއިރު އެ މޫނުމައްޗަށް ފުރިހަމަ ހިނިތުންވުމެއް ވެރިވެފައިވިއެވެ. އެހެނަސް އެ ޚިޔާލުތައް ވަކި ހިސާބަކަށް ދިޔުމުން ލަސްލަހުން އެ ހިނިތުންވުން ފޭދެން ފެށިއެވެ. މީގެ މަސްތަކެއް ކުރިން ކައިވެންޏެއްގެ ހުރިހާ ހުވަފެންތަކަށް އޭނަ ފަސްއަޅައި ވަޅުލީ ކީއްވެކަން ހަނދާންވެގެން ދިޔަ ވަގުތު އެއްކަލަ ތޫނު ތަދު އޭނަގެ މޭގައި ހިފަން އުޅުނުހެން އޭނައަށް ހީވިއެވެ. އެ ތަދަށް ގަތް ބިރާއެކީ އޭނަ ދެން އެ ޚިޔާލުތައް ނުކުރަން އުޅުނެއްކަމަކު އަނުމްއަށް އެ ޚިޔާލުތަކުގެ މައްޗަށް ބާރެއް ނުހިންގުނެވެ. މީގެ މަސްތަކެއް ކުރިން އޭނަ ނުވެސް ދަންނަ ފިރިހެނަކު އޭނަގެ މައްޗަށް އަތްގަދަކޮށް އޭނަގެ އަބުރު ނަގާލީ ވަކި އޭނަގެ ކުށެއް އޮވެގެނެއްނޫނެވެ. އެ އަނދިރި މާޒީ އަނުމްއަށް ސިފަވަނީ އޭނަގެ ޙަޔާތުގައި ޖެހިގެން ދިޔަ ލައްގަނޑެއް ފަދައަކުންނެވެ. އަދި އެ ‘ލައްގަނޑު’ގެ ސަބަބުން އޭނަގެ މުޅި މުސްތަޤްބަލަށް އަސަރު ކުރާނެކަން އޭނައަށް ހިތާހިތުން ޔަޤީން ކުރެވިފައިވެއެވެ. ކޮންމެ ރެއެކޭވެސް އެއްފަދައިން އަނުމްގެ ދެލޯ ވެސް ރަތްވެ އެ ލޮލަށް ކަރުނަތައް ޖަމާވެގެން ދިޔައީ އެ ޔަޤީންކަމާއި އެކީގައެވެ. މޭމަތީގައި އަތްއަޅާލެވުނު ހިނދު އަތާއި ފައިވެސް މަޑުން ބާއްވަން އުދަގޫވީ އެ މޭގައިވި ރިހުމަށް އޭނައަށް ކެތްނުކުރެވޭނެހެން ހީވުމުންނެވެ. އިސާހިތަކު އެ ރިހުމުން ވެސް އޭނަ ސަލާމަތްކޮށްދޭނެ މީހެއް ނެތްކަމާއި، މުސްތަޤްބަލުގައި ވެސް އޭނަ ކައިރީގައި މީހަކު ނުހުންނާނެކަން އަމިއްލަ އަމިއްލައަށް ޔަޤީންކުރަމުން އަނުމްއަށް ގަދައަށް ރޮވެން ފެށިއެވެ. އަނުމްއަށް ނޭނގުނުކަމަކީ އެވަގުތު ވެސް އެ ރުއިމުގެ އަޑު އައްސަވަމުން ދިޔަ ފަރާތެއްވިކަމެވެ. އޭނަގެ ހިތުގެ ޙާލަތު ޚުދު އޭނައަށްވުރެ ވެސް މޮޅަށް ދެނެވޮޑިގެންވި ފަރާތެއްވިކަމެވެ. ހިނދުކޮޅެއްގެ ތެރޭގައި އެ ރިހުން ފިއްލަވައި އެ ހިތުގެ ޙާލަތު ބަދަލުކުރުމަށް ކުޅަދުންވަންތަވެ ވޮޑިގެންވާ ފަރާތެއްވިކަމެވެ. އަދި އޭނަގެ މުސްތަޤްބަލަށް އޭނަގެ މާޒީގެ ހިޔަނިވެސް ނޭޅި އެ މުސްތަޤްބަލް އޭނަ ހީވެސް ނުކުރާހާ ރީތި ކުރެވޭނެ ފަރާތެއްވިކަމެވެ.\nއާދައިގެ މަތިން އަނުމް އެރޭ ވެސް ނިދުނީ ގަޑިއިރެއްހާ ވަންދެން ރުއިމަށްފަހު ވަރުބަލިވުމުންނެވެ. ފުން ނިދީގެ ތެރެއަށް ގެނބުނު އަނުމްއަށް ނޭނގުނު ކަމަކީ ކިތަންމެ ގިނަ އިމްތިޙާންތައް އޭނަގެ ކުރިމަތީގައި ވިޔަސް އޭގެއިން ކޮންމެ އިމްތިޙާނަކީ އޭނައަށް އިތުރު ބާރެއް ލިބިދޭނެ ފަދަ އިމްތިޙާނެއްކަމެވެ. އަދި އޭގެއިން ކޮންމެ ކަމެއްގެ ތެރެއިން އޭނައަށް އެހީވާނެ މީހަކުވެސް ހުރިކަމެވެ.\nއެރޭގެ އެ ވަގުތުގައި ލަމްޔާ އިނީ ނުހަނު ތަނަވަސް އެޕާޓްމެންޓެއްގެ ސިޓިންގް ރޫމުގެ ސޯފާއެއްގައެވެ. ސޯފާގައި އިނދެ އޭނަ ކުރިމަތީގައި ހުރި މޭޒުމަތީގައިވި ބިއްލޫރި ތަށްޓަށް ނުހަނު ޒާތެއްގެ ފެހިކުލައިގެ ފުޅިއަކުން ބުއިމެއް އަޅައި އެ ބުއިން ބުއެވެ. އެ ބުއިމުން އޭނައަށްވި ގޮތުން އެއީ ރަނގަޅު ބުއިމެއް ނޫންކަން އެނގެއެވެ.\nލަމްޔާ އޭނަގެ ތަށި މޭޒުމަތީގައި ބެހެއްޓުމަށްފަހު ޖިންސްގެ ޖީބުން ރަތްކުލައާއި ކަޅުކުލައިގެ ޕެންޑްރައިވެއް ނެގިއެވެ. އެއަށް ބަލަން ހުރެފައި ނުލަފާ ގޮތަކަށް ހިނިތުންވެލަމުން ލަމްޔާ ސޯފާމަތީގައި އޮތް އޭނަގެ ފޯނު ނަގައި ނަންބަރުތަކަށް ފިތާލަމުން ފޯނު ސްޕީކަރަށްލަމުން ފޯނު މޭޒުމަތީގައި ބޭއްވިއެވެ.\n“ހައި މައު….ހައުޒް ޔޫ؟” ލަމްޔާ ހިނިތުންވުމަކާއެކީ ބުނެލީ އަނެއްކާވެސް އޭނަގެ ތަށްޓަށް ބުއިމެއް އަޅަމުންނެވެ. އެހިނދު ލަމްޔާއަށް ނޭނގުނުކަމަކީ ގޭގެ ތެރެއިން އައި ފުރާވަރުގެ ޒުވާނެއް އެ އަޑު އިވިފައި ފާރެއްގެ ކައިރީގައި މަޑުކޮށްލީ ކަމެވެ.\n“އައިމް ގުޑް…..ޔޫ؟” މައުވާ ފޯނުން އަހާލި އަޑު މުޅި ސިޓިންގް ރޫމަށް އިވުނެވެ.\n“އައިމް ގްރޭޓް! ވަކިން ޚާއްޞަކޮށް މިފަހަރު ފެއިލް ނުވާނެ ކަހަލަ ޕްލޭން ސީއެއް ހަދާލެވުނީމަ.” ލަމްޔާ އެހެން ބުނެލީ ފުޅި ބަހައްޓަމުން އޭނަގެ އަތުގައި އޮތް ޕެންޑްރައިވަށް ނަޒަރެއް ދެމުންނެވެ.\n“އަސްލުވެސްތަ؟ އަނުމްގެ ކަންތައްދޯ؟ ކިހިނެއް ހަދަން ތިއުޅެނީ؟” މައުވާ އަހާލި އަޑު އިވުނެވެ.\n“ޖަސްޓް….ހަމަ ކުޑަކުޑަ އެއްޗެއް އޭނަގެ ދަބަސް ތެރެއަށް އަޅާލަން ޖެހޭނީ. އެއްވެސް މީހަކަށް ނުހުއްޓުވޭނެ ދޯ މިކަހަލަ ކުޑަކުޑަ ކަމެއް؟” ލަމްޔާ މަސްތުވުމުގެ މަގުމަތީގައިވި އަޑަކުން ބުނެލިއެވެ. އޭނަ އެހެން ބުނެލި އަޑަށް އެ ޕެންޑްރައިވަށް އަމާޒުވެފައިވި ފިރިހެން ޒުވާނާގެ ލޯ ހަނިވިއެވެ.\n“އައިމް ޝުއާރ…..އައި ޓްރަސްޓް ޔޫ ލަމް ސިސް….ދެން ކޮބައިތަ އެއްކަލަ އަންހެނާގެ ކޮޓަރީގެ ކަންތައް؟ މަ ދުށީމޭ އެ ދެމީހުން މިކޮޅުގަ އުޅުނު ގޮތް….އެ ފުރޭތަގަނޑު އަޔާޒް ކައިރީގަ ބުނީ ދެ މަސްވަންދެން އުޅެލާނީޔޯ…ދެމަސްވަންދެން މައި ފުޓް! އޭނަ އެއުޅެނީ އަޔާޒްއާއެކީ އެނދަށް އަރާ ހިތުން އެހެން އެއްވެސް ކަމެއްނޫން!” މައުވާގެ އަޑަށް ރުޅިވެރިކަން ވެރިވިއެވެ.\n“މައު ޗިލް އައުޓް! އަހަރެން މައު ބުނިގޮތަށް އޭސީ ހަދާ ބަޔަކު ފޮނުވައި އެކޮޓަރިއަށް ހަދަންވީ އެއްޗެއް ހަދައިފިން…ދެން އެމީހުން މިކޮޅަށް އައުމުގެ އިންތިޒާރު އޮތީ!” ލަމްޔާ ބުނެލިއެވެ. އެއާއެކު މައުވާ އޭނައަށް ތަޢުރީފު ކުރަން ފެށިއެވެ. އެ އަޑުތައް އަޑުއަހަން ހުރެހުރެފައި އެއްކަލަ ޒުވާނާ އަނެއްކާވެސް އެޕާޓްމެންޓްގެ ތެރެއަށް ވަދެގެން ދިޔައެވެ.\nއަންނަން އުޅޭ ޠޫފާނަކާމެދު ރޭކާލުމެއްނެތި މަލާކާއި އަޔާޒް އެމީހުން ރަޝިޔާގައި ހޭދަކުރަން ބާކީ އޮތް އެންމެ ދެދުވަހުގެ ބޭނުން އެންމެ ފުރިހަމަ ގޮތުގައި ހިފަމުން ދިޔައެވެ. އެދުވަހު ދެކެވުނު ވާހަކައަށްފަހު މަލާކަށް އަޔާޒާއި ވާހަކަ ދައްކަން އުދަގޫވިއެއްކަމަކު އަޔާޒް ނުހަނު އާދައިގެ ގޮތަކަށް މަލާކާއި މެދު ކަންތައް ކުރަމުން ދިޔައެވެ. ދެމީހުންގެ ދެމެދުގައި އެމީހުންގެ ގުޅުމާއިމެދު ވާހަކަ ނުދެކެވުނެއްކަމަކު އެކަނިވާ ކޮންމެ ވަގުތެއްގައި ދެމީހުންނަށް ވެސް އަމިއްލަ އަމިއްލައަށް އެ ގުޅުމާއިމެދު ވިސްނެމުން ދިޔައެވެ. އަޔާޒް މޫނުބަލާ ލޯގަނޑު ކުރިމަތީގައި ރީތިވާން ހުންނައިރުވެސް ހަނދާންވަނީ މަލާކްގެ ބަސްތަކެވެ.\n“ނުލާހިކު އެޓްރެކްޓިވްވެފަ މެޗުއާރވާ އޭޖްއެއް އެއީ…އަންހެން ކުދިން ލައިކްވާނެ އެކަހަލަ ފިރިހެނުން.” އެ ބަސްތައް ހަނދާންވާ ކޮންމެ ފަހަރަކު އަޔާޒަށް އެކަނި ހުރެވެސް ހީލެވެއެވެ. އަދި އިހުނަށްވުރެ ރީއްޗަށް އޭނަގެ އިސްތަށިގަނޑުވެސް ހެދޭތޯ ބެލެއެވެ.\nމަލާކްވެސް ދޭތެރެދޭތެރެއިން އަޔާޒް ބުނި ބައެއް ބަސްތައް ހަނދާންވެއެވެ. އަޔާޒް އޭނައާއި ވަކިވާން ބޭނުންނުވާ ވާހަކަ ބުނަން އުޅެފައި ނުތަނަވަސްވެގެން ކަހަލަ ގޮތަކަށް ނުބުނި ގޮތް ހަނދާންވުމުން މަލާކަށް ލަދުރަކި ގޮތަކަށް ހިނިތުންވެވެމުން ދިޔައެވެ. އެހެނަސް އަޔާޒާއި ޚިލާފަށް މަލާކް އޭނަގެ އެ އިޙްސާސްތަކުގެ މައްޗަށް ބާރުފޯރުވޭތޯ ބަލައެވެ. އަޔާޒަށް އޭނަ ކަމުގޮސްދާނެކަމުގެ ޚިޔާލުވެސް ކުރަން އޭނައަށް ދަތިވުމުންނެވެ. އަޔާޒަށް އޭނަ ކަމުނުދާކަން ފަހުން އެނގުމަށްވުރެ އެ ޝައްކުވެސް ނުބާއްވަން ބޭނުންވިވަރުންނެވެ.\nކޮންމެއަކަސް އަޔާޒާއި މަލާކް އެކީގައި ދެންވެސް ތަންތަނަށް ގޮސް ހެދިއެވެ. މިގޮތުން އެއްދުވަހުގެ ހަވީރު އަޔާޒް މަލާކް ގެންދިޔައީ އޭނަ ކުރިން ހަމައެކަނި މައުވާއާއެކީ ހިނގާލަންދާ މަގަކަށެވެ. އެއީ ދެ ފަރާތުގައިވެސް ފިޔާތޮށި ކުލައިގެ މާ ގަސްތަކެއް ހެއްދިފައިވި މަގަކެވެ. އެ މަގާއި ހަމައަށް ދެވުނުއިރު މަލާކްގެ އަތްބަލިވެފައިވީތީ އަޔާޒް މަލާކްއާއެކީ އެ މަގުން ދާން ޖެހުނީ މަލާކްގެ ގޮނޑި ދުއްވާފައެވެ. އެ ހިނދު މައުވާގެ އަތުގައި ހިފައިގެން އޭނަ ހިނގި ހަނދާން އާވެފައި އެ ޚިޔާލު މާ ރީތިކަން އެނގުންވުމުން އަޔާޒްގެ ހިތުގައި ޝަކުވާއެއް އުފެދުނެވެ. އޭނަ މަލާކްއާއެކީ ހޭދަކުރާ ވަގުތުކޮޅަކަށްވުރެ މައުވާގެ ޚިޔާލެއް ރީތިވާން އޭނަ އެއްގޮތަކަށް ވެސް ބޭނުމެއްނުވިއެވެ. އެހެންކަމުން މަލާކަށް ހިނގޭނެނަމައޭ އެދުވަހު އަޔާޒްގެ ހިތަށްއެރީ ފުރަތަމަ ފަހަރަށެވެ. ހަމައެއާއެކު މަލާކަށް ނުހިނގެނީ ކީއްވެކަން އޭނައަށް އެނގޭކަން ވެސް އެނގުންވިއެވެ. އޭނަ މިހާތަނަށް އައިއިރު މަލާކަށް ފަރުވާ ނުކުރީ ކީއްވެތޯ ހިތް ސުވާލުކުރުމުން ކައިވެނީގެ ފުރަތަމަ ރޭ މަތިން އޭނަގެ ސިކުނޑި އޭނައަށް ހަނދާންކޮށްދިނެވެ. އޭނަ ފަރުވާގެ ވާހަކަ ދެއްކުމުން މަލާކް އިސްކުރި ރުޅިމަތިން ހަނދާންވިއެވެ.\n“މަލާކް….ހިނގާދޯ މިރޭ ސްވިމިންގް ޕޫލަށް ފައިބަން؟” އަޔާޒަށް އެ ސުވާލުކޮށްލެވުނީ ހިމޭންކަމުގެ ތެރެއިން ކުއްލިއަކަށެވެ. އެއާއެކު ސިހުމެއް ލިބުނު މަލާކް ކުއްލިއަކަށް ދެއަތުން ފުރޮޅީގައި ހިފަހައްޓައި ގޮނޑި މަޑުކުރުވަމުން ‘ވަޓް’އޭ ކިޔައި އަޔާޒަށް ބަލާލިއެވެ.\nAssalaam’alaikum. Alhamdhulillah ethah dhuvaheh fahun jana anekkaaves varah bodah free vejje. adhi amudhun vaahakaige main massalathah feshen ulheyiru free veema maa bodah ves ufaavejje. Alhamdhulillah! 🙂\nmihaa hisaabun jana vaahaka liyamun mi page ves hingaane vaahaka bunelan. mi page aky jana hama random koh eki eki aayaiy thah hissa kuraa page eh. kommeves kiyuntheriegge khiyaala eggothah ehdhuvahu dhivehi post eh fb ga post kureema eah libunu tharuheebun jana mi nimmany guidance from quran ge post thah ves dhe bahun genesdheyn In Sha Allah.\nMeege ithurun jana kureega bunihen Arabi lessons thah ves december in fashaigen blog ga aai, jana kurin buni aa gothah ves kuriah gendheveytho balaanan. Maai Allah alhamen kuraa komme heyo kameggai barakaaiy lavvai ekan qabool kuravvaashi. Ameen!\nNext part In Sha Allah friday ga. <3 😀\nV reethi Ma Sha Allah… You are so talented Jana sis. And thank you mikahala reethi vaahaka eh genesdheythy. I am sure mi vaahakain v gina zuvaankudhinnah iburaithakeh libigen dhaanekan…Cuz I have also experienced it hama mi story in… And Jana sis, may Allah bless you… BTW lysm ingey and the story vx… Solo curious for next part\nWow.abadhu VX enme kiyaahiy vaa hisaabun thi ninmaalany..\nOmg it’s getting more interesting day by day\nJazakillah khairan sis♥\nMaai allah sis thikuraa masakkathuga barakaai lavvaashi….ameeen\nWoww…varah reethi mi bai vx…..whn nxt…..waiting….\nما شاء الله.vr reethi. Jana thibuneenu arabic lessons thakeh kuriyah gendhaa vahaka dhw dear.. kon site eh ga and how? Can you pls give me your email dear i want to tell you somethingabit privatly if you dont mind.. in sha allahahappy news😘❤ vr bodah sorry vommnt nukureveythyve all parts ah. But i always read your storues and its just ma sha allah fab.. i love it. May allah bless you dear\nWow….wow…v furihama jana sis…… Va reethi ❤♥♥😍😍 waiting 4nxt part\nMi part vx varah reethi🌹🌹🌹🌹Masha Allah ❤❤❤ Nd mee varah interesting story eh aslu 🤙🤙🤙 kiyaahithun indha nimeynii 😊😊😊 When is next part\nSis ge English vaahaka eh nufeney..btw mivaahaka mee my favorite ❤❤ Masha Allah ur reallyy talented\nMasha Allah mi partves vvv reethi\nMasha allah varah reethi mi part ves ❤❤❤❤ you are the best jana sisss.. keep it upp 🥰\nYay!! This is one of my fav story now.3fav story writers in Maldives\nBinmaa, Aisha(sun.mv), and Jana\nAisha stories: exciting🤩\nJana stories: peace and happy🙂\nEhen myhunge vahaaka tha v. Nukiyan. Bae vaahaka tha heevany Hindi or dhivehi drama eh hen so eha reeche noon.\nMikahaka reecha vaahaka liyaa liyuntherin thibeythi v ufaavey..life is pleasant hahaha\nWow janaa sis….ur so talented Mashaa Allah …mhru mauvaa mnn raavanyy dhw anekkaa…ayaaz mennah dhera gotheh nahadhahchey…plx.. curiously waiting for the next part… sending so much love♥\nVarah💯💯💯 Varah 💯💯💯reethi maa sha Allah💯💯💯curiously waiting 💯💯💯for 💯💯💯the next💯💯💯 part.💯💯💯\nit awsome …i wonder wht will happen then…its really cool jaanooooooo\nMariyam Sudhuna says:\nAssalaam’alaikum. Ma Sha Allah haadha support ekey mi bayah mi libuny. hithah araa rangalhu msg thah ginain hunna baithakah ves mihaa support libeyne namaey. hehe…In Sha Allah 30 vana bai mirey9hikah haairu up kohdheynan. up koffa mi comment thakah reply kohdheynan 🙂\nJana ge twin sis says:\nJana akee mi jeelah fethey molhu liyuntheri eh masha allah🙂.Varah ufaavey mikahala vaahaka genesdheythee.. jana dheenee flim eh noony vaahaka fotheh nehlaane kamah ummeedhu kuran😀.jazkillah khairan <3 <3\nMasha Allah!!I love it\nSis ur the best ingey..abadhuves jana sis ge vaahakayah emme inthizaaru kirevenee..love u for the sake of Allah <3\nMa sha Allah. Jazaakihlaah khairan


ޑިސެމްބަރު 2020ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nޑިސެމްބަރު 2020 ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 231 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާގެ މައްސަލަތައް\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 108 މައްސަލަ ޑިސެމްބަރު މަހު ވަނީ ރިޕޯޓުކޮށްފައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިއްކައިގެ މައްސަލަތަކެވެ. އެ ގޮތުން މި ބާވަތުގެ 37 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން އިހުމާލުގެ 22 މައްސަލަ، ޖިސްމާނީ ހާނިއްކައިގެ 12 މައްސަލަ، ގެވެށި އަނިޔާގެ ޢަމަލެއް ކުރާތަން ކުއްޖަކަށް ފެނުން ނުވަތަ ދެއްކުމުގެ 14 މައްސަލަ، ނަފްސާނީ ހާނިއްކައިގެ 12 މައްސަލަ، އެހެންކުދިންގެ ފަރާތުން އިންޓަރނެޓް މެދުވެރިކޮށް ގަނާ ލިބުމުގެ3މައްސަލަ، ކުދިން ދޫކޮށްލާފައި ދިޔުމުގެ2މައްސަލަ، އެހެން ކުދިންގެ ފަރާތުން ގަނާ ލިބުމުގެ 1 މައްސަލަ އަދި ނަހަމަގޮތުގައި ވިޔަފާރި ފައިދާއަށް ޖިންސީ ބޭނުން ހިފުވުމުގެ 1 މައްސަލަ ހިމެނެއެވެ.\nކުޑަކުދިންގެ އަޚުލާޤާ ގުޅުން ހުރި7މައްސަލަ ޑިސެމްބަރު މަހު ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ރުޅި އިސްކުރުމުގެ4މައްސަލަ އަދި ގެއިން ނުކުމެގެން ދިޔުމުގެ3މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި ޢުމުރުން ދުވަސްވީ މީހުނަށް އަޅައިލުމާއި އެހީތެރިކަން\nނުކުޅެދުންތެރިކަން ހުންނަ ފަރާތްތަކާއި ޢުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން 18 މައްސަލަ ޑިސެމްބަރު މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅާފައިވާ 11 މައްސަލައާއި ޢުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ7މައްސަލައެވެ.\nޙައްޤުތަކުން ކުޑަކުދިން މަޙްރޫމުކުރުމުގެ މައްސަލަތައް\nޙައްޤުތަކުން ކުޑަކުދިން މަޙްރޫމުކުރުމުގެ 8 މައްސަލަ ޑިސެމްބަރު މަހު ވަނީ ރިޕޯޓުކޮށްފައެވެ.\nމިފަދަ މައްސަލަތަކުގެ ތެރޭގައި ތަޢުލީމަށް ހުރަސްއެޅުމުގެ9މައްސަލަ އަދި އައި.ޑީ ކާޑު / އުފަންދުވަހުގެ ސެޓްފިކެޓް / ފާސްޕޯޓު ނުހެއްދުމުގެ 1 މައްސަލަ ހިމެނެއެވެ.\nކުށް ކުރާ ކުދިންގެ މައްސަލަތައް\nއެކި ބާވަތުގެ ކުށްކުރާ ކުޑަކުދިންގެ7މައްސަލަ ޑިސެމްބަރު މަހު ވަނީ ހުށަހަޅައިފައެވެ.\nމި ބާވަތުގެ މައްސަލަތަކުގެ ތެރޭގައި ވައްކަންކުރުމާ ގުޅޭ4މައްސަލަ، ތަންތަނާއި ތަކެއްޗަށް ގަސްދުގައި ގެއްލުން ދިނުމުގެ 1 މައްސަލަ، ބަދުއަޚުލާޤީ ޢަމަލު ހިންގުމުގެ 1 މައްސަލަ އަދި ކުޑަކުއްޖަކު ކުޑަކުއްޖަކަށް ޖިންސީ އަނިޔާ ކުރި 1 މައްސަލަ ހިމެނެއެވެ.\nޢާއިލީ 29 މައްސަލަ ޑިސެމްބަރު މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ޙަޟާނާތު ނުވަތަ ކުދިންނާ ބައްދަލުނުކުރެވޭ 19 މައްސަލަ އަދި ކުދިން ބެލުމުގައި ޖެހޭ 10 މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 41 މައްސަލަ ޑިސެމްބަރު މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިސްމާނީ އަނިޔާކުރުމުގެ 18 މައްސަލައެވެ.\nމީގެ އިތުރުން ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ 12 މައްސަލަ، ޖިންސީ ހާނިއްކައިގެ6މައްސަލަ، ބިރުދެއްކުމުގެ2މައްސަލަ، މާލީ ފުދުންތެރިކަން ފޯރުކޮށްދިނުމަށް ހުރަސްއެޅުމުގެ 1 މައްސަލަ، އިހުމާލުވުމުގެ 1 މައްސަލަ އަދި ގަދަކަމުން ޖިންސީ ގޯނާ ކުރުމުގެ 1 މައްސަލަ ހިމެނެއެވެ.\nއަމިއްލަ ނަފުސަށް ގެއްލުންދިނުމާ ގުޅޭ7މައްސަލަ ޑިސެމްބަރު މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\nމި ފަދަ މައްސަލަތަކުގެ ތެރޭގައި އަމިއްލައަށް މަރުވާން މަސައްކަތް ކުރުމުގެ3މައްސަލަ، އަމިއްލައަށް މަރުވާން ޚިޔާލު އައުމުގެ2މައްސަލަ އަދި އަމިއްލަ ނަފްސަށް ގެއްލުން ދިނުމުގެ2މައްސަލަ ހިމެނެއެވެ.\nނޮވެންބަރު މަހު ދައުލަތުގެ ބެލުމުގެ ދަށަށް 10 ކުދިން ނެގިފައިވޭ އަދި 01 ކުއްޖަކު ރީއިންޓަރގްރޭޓް ކުރެވިފައިވެއެވެ.\nދަޢުލަތުގެ ބެލުމުގެ ދަށުގައި ތިބި ކުދިންގެ ޖުމްލަ ޢަދަދަކީ 219 އެވެ.\nކުޑަކުދިންގެ ހިޔާއާއި ފިޔަވަތީގައި ދިރިއުޅެމުންދިޔަ 11 ކުއްޖަކާއެކު މިނިސްޓަރ ޢާއިޝަތު މުޙައްމަދު ދީދީ ފުވައްމުލައް ސިޓީއަށް ވަޑައިގެންފި →\n← އަތޮޅުތެރެއަށް ދިރިއުޅުން ބަދަލުކޮށް ވަޒަންވެރިވާން އަމިއްލައަށް އެދޭ ފަރާތްތަކަށް ހިންގާ ޕްރޮގްރާމްގައި ބައިވެރިވުމުގެ ފުރުޞަތު ހުޅުވައިލައިފި


Vishka ge aa show thakuge ticket Olympus in vikkan fashaifi | Mihaaru\n"ވިޝްކާ" ގެ ޕޯސްޓަރެއް: ފިލްމްގެ ދެ ޝޯ އޮލިމްޕަހުގައި ދައްކަން ވަނީ ހަމަޖެހިފައި.\n25 ނޮވެމްބަރ 2017 - 20:09\nސްރީ ލަންކާގައި މިހާރު ކުރިއަށްދާ ސާކް ފިލްމް ފެސްޓިވަލްގައި ރާއްޖޭން ވާދަ ކުރާ "ވިޝްކާ" ގެ ދެ ޝޯ އޮލިމްޕަހުގައި ދައްކަން ވަނީ ހަމަޖެހިފަ އެވެ. އެއީ މި މަހުގެ 30 އާއި އަންނަ މަހުގެ އެއް ވަނަ ދުވަހުގެ ރެ އެވެ.\nޕްރޮޑިއުސަރި އަދި ބަތަލާ ރިޝްމީ ބުނީ އޮލިމްޕަހުން މިއަދު ފިލްމްގެ ޓިކެޓް ވިއްކަން ފެށި އިރު، ފިލްމަށް ހާއްސަ ކުރި ހޮޓްލައިން ނަމްބަރުން މިއަދާ ހަމައަށް ޓިކެޓް ހޯދަން ބޭނުންވި މީހުންނަށް ޓިކެޓް ޑެލިވަ ވެސް ކޮށްދީފައިވާ ކަމަށެވެ.\n"މިހާރު ހަމަ އޮލިމްޕަސް ކައުންޓަރުން ޓިކެޓް ގަންނަން ލިބޭނެ،" ޓިކެޓް ވިއްކަނީ 100ރ. އަށް ކަން ފާހަގަކޮށް އޭނާ ބުންޏެވެ. "މިހާރު ޓިކެޓް ޑެލިވަކޮށް ދިނުން ވަނީ ހުއްޓާލާފައި. އޮލިމްޕަސް ކައުންޓަރުން މިހާރު ޓިކެޓް ގަންނަން ލިބޭނީ."\nރިލީޒް ކުރިތާ ނުވަ މަސް ފަހުން "ވިޝްކާ" އޮލިމްޕަހަށް ގެންނަން ނިންމި، އެ ސިނަމާގައި މިހާރު ވެސް އަންނަނީ ރިޝްމީ ޑައިރެކްޓްކޮށްފައިވާ ފިލްމް "ބޮސް" ދައްކަމުންނެވެ. ރިޝްމީ ބުނީ "ވިޝްކާ" އޮލިމްޕަހުގައި ދައްކަން ނިންމީ އެ ފިލްމް އެ ސިނަމާގައި ބަލާލަން ބައެއް މީހުން އެދިފައިވާތީ، އެ ފުރުސަތު ހޯދައި ދިނުމުގެ ގޮތުން ކަމަށެވެ.\n"ވިޝްކާ" އަކީ މަހުދީ އަހުމަދުގެ ސްކްރީންޕްލޭއަކަށް ރަވީ ފާރޫގް ޑައިރެކްޓްކޮށްފައިވާ ކްރައިމް ތުރިލާއެކެވެ. ފިލްމްގެ ލީޑް ރޯލް ކުޅެފައި ވަނީ ރިޝްމީ އާއި ރަވީގެ އިތުރުން އަހުމަދު ސައީދެވެ.\nދިވެހި ފިލްމް އިންޑަސްޓްރީ ރަވީ ފާރޫގު އޮލިމްޕަސް ސިނަމާ ޝްވެކް ސިނަމާ އައިޝަތު ރިޝްމީ


ޝަކުވާ ހިތަށް ކުރެވޭ ރޮމުން… 11 – Esfiya – Dhivehi Vaahaka Site\n- by Emm - 79- September 22, 2019\n” އަޒާން އާ އެއްކޮށް މިއަދު އުޅުނު ސްކޫލަށް އަލަށް އައި ކުއްޖާއަކީ އޭނަގެ ޖީއެފް އޯ… ކޮންމެސް މަލްޝާ އެކޯ ކިޔަނީ… ” ކައިރީގައި ހުރި މޭޒެއްގައި އިން ކުއްޖަކު ބުނެލި އަޑު އިވުމާއެކު މަލްޝާގެ ދެލޯ ބޮޑުވެ އަނގަމަތީގައި އަތް އެޅުނެވެ. ” ވަޓް؟! ” އެ މީހުން ދެއްކި މޮޔަ ވާހަކަ އަޑު އިވިފައި މަލްޝާއަށް ހެވުނީއެވެ. އެއީ ދުވަހަކުވެސް ވެދާނެ ކަމެއް ހެންނެއް މަލްޝާއަކަށް ހިޔެއް ނުވެއެވެ. މި މީހުން ހަަމަ ރަނގަޅަށްވެސް ޖޭ ވަނީ އޭ މަލްޝާގެ ހިތަށް އެރިއެވެ.\n” ޒާން ބޭބީ… ލެޓްސް ގޯ އައުޓް… ” މަލްޝާ ތުއި އަޑަކުން ބާރަށް ބުނެލުމަށްފަހު އަޒާންގެ އަތުގެ މުލަށްދަނޑީގައި އޮޅުލައިގަތެވެ. އެންމެންގެ ނަޒަރު އެ ދެމީހުންނަށް ހުއްޓުމާއެކު އަޒާން، އީވާ އަދި ރައުލްވެސް ބަލާލީ ހައިރާންވެފައެވެ. ތިރީ ތުންފަތުގައި ދަތް އަޅާލަމުން މަލްޝާ އެއް ލޯ މަރާލި ތަން ފެނުމާއެކު އަޒާން ފަހަތުން މަލްޝާގެ އުނަގަނޑުގައި އަތް ޖައްސާލުމަށްފަހު ދެމީހުން އެކުގައި ހިނގައިގަތީ ބޭރަށެވެ. އަޒާންގެ ހިތުގައި އުފާވެރި ރާގެއް ކުޅެވެމުން ދިޔައިރު ހިތް ހީވީ އާސްމާނުގައި އުދުހެމުން ދިޔަ ހެންނެވެ. މޫނުމަތީގައި ސުވާލު މާކެއް ޖަހައިގެން ހުރެ ރައުލް އީވާއަށް ބަލާލުމަށްފަހު އަނެއްކާވެސް އަޒާންއާ އީވާ ނިކުމެގެން ދިޔަ ދޮރާ ދިމާލަށް ނަޒަރު ހުއްޓާލިއެވެ. ރައުލްއާ އީވާގެ ހަތަރުކަޅި ހަމަވުމާއެކު ރައުލް ބުމަ އަރުވާލީ މީ ކިހިނެއް ވާ ކަމެއް ހޭ އަހާލާ ފަދަ ގޮތަކަށެވެ. އީވާ ދެކޮނޑު އަރުވާލަމުން ދެ ފަރާތަށް ބޯ ހޫރާލިއެވެ.\nކެންޓީން ތެރޭގައި އެ ވާހަކަ ފެތުރި ކުދިންނަށް މަލްޝާގެ ފަރާތުން ފެނުނު ހަރަކާތްތައް ވެގެން ދިޔައީ ލިބުނު އިތުރު ހިތްވަރަކަށެވެ. ފޮނި ތޮށި ކާފޫރުތޮޅި އަޅައިގެން އެ ވާހަކަ ދައްކަމުން ދިޔައެވެ. ކުރިން ގަބޫލު ނުކުރެވިފައި ތިބި ކުދިންނަށް ގަބޫލުކުރަން މަޖުބޫރު ކުރުވަމުންނެވެ. ލޯ ކުރިމަތީގައި ތަމްސީލުވި މަންޒަރެއް ދޮގު ކުރާނެ ހާ ހިތްވަރު ނުހުންނާނެ ކަން ޔަގީން ވާތީ އެވެ.\nކަނެއްގައި އިން މޭޒެއްގައި އައިލީޝްއާއެކު އިން ޒޭބާ އިނީ ރުޅިއައިސްގެން ގޮސް ހަލާކުވާ ވަރުވެފައެވެ. ދަތްތައް ފިއްތާ ބާރުކޮށްގެން އިން އިރު މުށްކަވާލެވިފައިވީ ދެއަތުން އިރުއިރު ކޮޅުން މޭޒުގައި މަޑުމަޑުން ޖަހާލައެވެ. ” ހުރިހާ ކަމެއް ފަނި ވީ… މަ ހިޔެއް ނުކުރަން އޭނަ މިހެން ކޫލް ވާނެ ކަމަކަށް… ” ޒޭބާ މޫނުމަތި ދެއަތުން ފުހެލަމުން ބުނެލިއިރު އަޑުގައިވީ ހިތްހަމަ ނުޖެ އެވަގުތު ދުރުން ހިނގާފައި އައި އީވާއާ ރައުލް ފެނި އަތުން ހަނާ އަޅާލިއެވެ. ” އޭ… ކޮބާ؟! ކިހިނެތް މިވީ؟! ހުރިހާ ކަމެއް ޗޮކުންނެއްނު މިދިޔައީ… އެހެންމަ ހަމަ އަސްލުވެސް އެ ދެމީހުން ރިލޭޝަންޝިޕްއެއްގަ އުޅެނީ ކަން ނޭނގެ ދޯ؟! ” ޒޭބާގެ ވައަތް ފަރާތުން ހުސްކޮށް އިން ގޮނޑި ދަމާލުމަށްފަހު އިށީންނަމުން ރައުލް އަހާލިއިރު އޭނާގެ މޫނުމަތީގައިވީ އެކަން އިނގެން ބޭނުންވެފައިވީ ފަދަ އަސަރެކެވެ. އީވާ އެއާ ޖެހިގެން އިން ގޮނޑީގައި އިށީނުމަށްފަހު ޒޭބާގެ މޫނަށް ނަޒަރު ހުއްޓާލިއެވެ. ” ހެލް ނޯ… އެހެން އެކަން ވިޔަ ދީގެން ނުވާނެ… އަސްލު އަހަރެން ހީކުރީ އެންމެން އެހެން ކީމަ އޭނަ ހީކުރާނީ މީ އަޒާން ކިޔައިގެން އުޅޭ އެއްޗެކޭ ކަމަށް… އެކަމަކު ޝީ ޓުކް އިޓް ޕޮސިޓިވް… ހައު ކުޑް ޝީ ޖަސްޓް… އާރގްހް… ދެޓް ބ** ހުވާ މި ބުނީ ކުޅި ދައްކާލާނަން… އޭނާ ކީކޭ ހިތަށް އަރައިގެން ތަ އެ އުޅެނީ؟! ފެންވަރު އޮޅިގެން… ބަލައްޗޭ… އޭނަ އެ ކުޅުނީ ކިހާ ވަރެއްގެ މީހަކާ ކަން ދައްކާލާނަން… ޔޫ ވިލް ރިގްރެޓް ދިސް މަރްޔަމް މަލްޝާ… ދިސް އިޒް އަ ޕްރޮމިސް ދެޓް އައި މޭޑް ފޯރ މައި ސެލްފް… ” ޒޭބާގެ މުށިކުލައިގެ ލޮލުގަައިވީ ނުރައްކާތެރި ވިދުވަރެކެވެ.\n” ވަޓް އާރ ވީ އަޕް ޓު؟! ” އެތަނުން ނިކުމެވުމާއެކު އަޒާން މަލްޝާގެ ހަށިގަނޑުން އަތް ދޫކޮށްލަމުން އަހާލީ މަލްޝާ ކުރަން އެ އުޅޭ ކަމެއް އިނގެން ބޭނުންވެފައި ހުރެއެވެ. ” ޔާ… އެކްޗުއަލީ އެމީހުން މާ ޖެލަސް ވާތީ އައި ޖަސްޓް ވޯންޓެޑް ޓު މޭކް ދެމް ޖެލަސް… ” މަލްޝާ ފުޅާ ހިނިތުންވުމެއް ތުންފަތްމައްޗަށް ވެރިކޮށްލަމުން ބުނެލުމާއެކު އަޒާން ޖަހާލީ ހިނިގަނޑެކެވެ. މަލްޝާގެ ދުލުން ނިކުތް ލަފްޒުތަކުގެ ސަބަބުންނާއި އެ ތުންފަތްމަތީގައިވި ފުރިހަމަ ހިނިތުންވުމުން އަޒާންގެ ހިތަށް ދިރުން ލިބިގެން ދިޔައެވެ. ” އޯކޭ… ދެން ކިހިނެކޯ ވާން ވީ؟! ” އަޒާން އަހާލީ ދަތްދޮޅީގައި އަތް އަޅުުވާލައިގެން ހުރެއެވެ. ” ހުމް… ސޯ ލެޓްސް ޕްރިޓެންޑް ވީ އާރ އިން އަ ރިލޭޝަންޝިޕް… ދެޓް ވުޑް ބީ އޯކްވާރޑް އައި ނޯ… ބަޓް… ” އަޒާންގެ ހިތަށް މީހަކު ފިތާލި ފަދަ އިހްސާސެއް ކުރެވިގެން ދިޔައެވެ. ދެލޯ ބޮޑުކޮށްލަމުން މަލްޝާއާ ދިމާލަށް ބަލާލެވުނީ ގަބޫލު ކުރަން ބޭނުން ނުވެފައި ހުރެއެވެ. ” ޕްރިޓެންޑް؟! ” މަލްޝާއާ ދިމާލަށް ބަލަހައްޓައިގެން އިރުކޮޅަކު ހުރި ނަމަވެސް އެ ދުލުން އިތުރު ލަފްޒެއް ނުނިކުތުމުން އަޒާން އަހާލީ އަޑު އިވުނީ ރަނގަޅަށް ކަން ޔަގީން ކޮށްލުމަށެވެ. ” ޔާޙް… އައި މީން ލައިކް ލެޓްސް ޖަސްޓް އެކްޓް ލައިކް ވީ އަރ އިން އަ ރިލޭޝަންޝިޕް… އިފް ދެޓްސް އޯކޭ ވިތް ޔޫ… ” މަލްޝާއަށް ފާޑަކަށް ބުނެލެވުނީ އަޒާން މި ކަމާ ހިތްހަމަ ނުޖެހުނީ ކަމަށް ހީކޮށެވެ.\nއަޒާންއަށް ހިތާ ވީ ފަޅީގައި އަތް ޖައްސާލެވުނީ މެޔަށް ދިލަ ތަދެއް އަރައިގެން ދިއުމުންނެވެ. މަލްޝާ މި ކަން މަޖަލަކަށް ހަދައިގެން ކުރަން އުޅުނަކަސް އޭނާއަށް މިކަން މަޖަލަކަށް ހަދައިގެން އެކްޓު ކުރެވިދާނެ ބާ އެވެ؟ ދެމީހުން އެކުގައި އެ ގޮތުގައި ހޭދަ ކުރާ ކޮންމެ ސިކުންތެއް އޭނާއަށް ޒަހަރަށް ވުރެވެސް ވޭން ދެނިވި ވާނެކަން ޔަގީނެވެ. ” ވަޓް އެބައުޓް ގޮއިން ފޯރ އަ ރިއެލް ވަން… ” އަޒާން މޫނުމަތީގައިވި ކުލަވަރުތައް ލާނެތް ހިނިތުންވުމެއްގެ ފަހަތުގައި ވަންހަނާ ކޮށްލިއެވެ. ސަމާސާއަކަށް ހަދާފައި ވިޔަސް އޭނާގެ ހިތުގެ ހާލު މަލްޝާއަށް ބަޔާންކޮށް ދެވޭތޯ އަޒާން މަސައްކަތް ކުރިއެވެ.\n” އެކަމު އެމީހުން ރިލޭޝަންޝިޕްއެއްގަ އުޅެންޏާ އަހަރުމެންގެ ދެން ހުރި ހުރިހާ މިޝަންއެއްވެސް ފަނި ވީނު… ” މޭޒުގައި ނިޔަފަތިގަނޑުން ތަޅާލަ ތަޅާލަ އިން އައިލީޝް އިސް އުފުލާ ބަލާލަމުން ބުނެލިއެވެ. ” ހޫން… ދެން ތި ވާހަކަ ދައްކާނީ ފަހުން… މިހާރު ބެލްވެސް ޖަހައިފި ކަން ނޭނގެ ދޯ… ” އީވާ އަތުގައި އޮތް ރަންކުލައިގެ ހިމަ ގަޑިއަށް އަވަސް ނަޒަރެއް ދެމުން ގޮނޑިން ތެދުވިއެވެ.\nއޮއްސުމަށް ތައްޔާރުވަމުން ދިޔަ އިރު ކަނޑުގެ ސަތަހައިގެ ތެރެއަށް ގެއްލިގެން ދާކަށް މާ ގިނައިރެއް ނެތެވެ. ރަތާއި، އޮރެންޖު އަދި ފިޔާތޮށީގެ ކުލަ މަޖާގަނޑަކުން އުޑުމަތި ރަންގުކޮށްލާފައި ވެއެވެ. މޮޅު ކުރެހުންތެރިއެއްގެ ފިއްސަކުން ކުރަހަންވެސް ނުކުޅެދޭހާ ފުރިހަމަ މަންޒަރެކެވެ. މަލްޝާ އޭނާގެ ފޯނުން އެ މަންޒަރު ނަކަލުކޮށްލެވޭތޯ އުޅުނެވެ. ހިތްހަމަ ޖެހޭ ވަރުގެ ފޮޓޯއެއް ނެގުމުން ތުންފަތް،ައްޗަށް ހިނިތުންވުމެއް ވެރިކޮށްލަމުން ހިނގައިގަތީ އެއްގަމާ ދިމާލަށެވެ. އޭރު އަޒާން ތަންކޮޅެއް ދުރުގައި ހުރި އުނދޯއްޔެއްގައި ފޯނާ ކުޅެން އިނެވެ.\n” ހޭ… ލެޓްސް ގޯ… ” އުނދޯލީގެ ވާގަނޑުގައި ހިފާ ހުއްޓުވަމުން މަލްޝާ ބުނެލުމާއެކު އަޒާން އިސް އުފުލާ ބަލާލިއެވެ. އުނދޯލިން ތެދުވެގެން ހިނގައިގަތް އިރުވެސް އަޒާންގެ ނަޒަރު ހުއްޓިފައިވީ އަތުގައި އޮތް ފޯނަށެވެ.\n” ސާބަސް… ގެއަށް ގޮއްސަވެސް ދެން ތި ބިޓަކާ ވާހަކަ ދެއްކި ދާނެއްނު… ” އަޒާންގެ ތުންފަތްމަތީގައިވި ހިނިތުންވުމުންނާއި ފޯނުން ނަޒަރު ހުއްޓާ ނުލާ ހުރުމުން މަލްޝާއަށް މާނަ ނެގުނީ ނުބައި ކޮށެވެ. ” ޔޫ ޖެލަސް؟! ” އަޒާންގެ ފޯނު އަތުލާފައި އެއަށް ނަޒަރު ހުއްޓާލައިގެން ހުރި މަލްޝާ ފެނުމުން އަޒާން ބުމަ އަރުވާލަމުން އެއް މިޔަ ކަނިން ހީލިއެވެ. ” ވަޓް؟! ނޯ… ވައި ވުޑް އައި ބީ؟! ” މަލްޝާ ކަޅި އަނބުރާލަމުން ބުނެލިއެވެ. ” ހޫމް… ތިހެން ބުނީމަ އޭ މި ހަނދާންވީ… ކޮބާތަ ޖަވާބު؟! ” އަޒާން މަލްޝާގެ އަތުގައި އޮތް އޭނާގެ ފޯނު ޖަހައިގަންނަމުން އަހާލިއެވެ. ” ޖަވާބު؟! ކޮން ޖަވާބެއް؟! ” މަލްޝާއަކަށް އަޒާން ބުނި އެއްޗެއްގެ މާނައެއް ނޭނގުނެވެ. ” އެއްކަލަ އިރު… ރިލޭޝަންޝިޕް ޖަވާބު؟! ހަނދާން ވެއްޖެ؟! ” އަޒާން މަލްޝާގެ ބޮލުގައި އަތުން ޖަހާލަމުން ބުނެލިއެވެ. ” ރިއެލީ؟! އަޒާން ސީރިއަސްކޮށް ބުނި އެއްޗެއް ތަ އެއީ؟! ” މަލްޝާ އަހާލީ ގަބޫލު ނުކުރެވިފައެވެ. ” ޔާ… ” އަޒާން ދެކޮނޑު އަރުވާލަމުން ޖަވާބު ދިންއިރު އިހްސާސްތައް ފޮރުވޭތޯ ވަރަށް މަސައްކަތް ކުރިއެވެ. މާ ކުރިންވެސް މަލްޝާއަށް ގަބޫލު ނުކުރެވޭނެކަން އޭނާއަށް އިނގެއެވެ. ނަމަވެސް އެއީ ހަގީގަތެވެ. އޭނާގެ ހިތުގެ ހާލެވެ.\n” ވަރަށް ފޫހިވޭ… ދޮގެއް ވިއްޔާ ހަދާތި… މިރޭ އެބޮތް އެއްކަލަ ޒޭބާމެން ގްރޫޕްއާއެކު ކޮންމެސް ތާކަށް ދާންވެސް… ” ފޫހި ވައްތަރެއް މޫނަށް ޖައްސާލައިގެން ހުރެ މަލްޝާ ބުނެލިއެވެ. ” އެޔޯ؟! ކީއްކުރަން އެމީހުންނާ އެކު ދަނީ؟! ” އަޒާން އަހާލީ ފާޑަކަށެވެ. ” އީވާ ކިޔާ ވަރުން ދެން ނޯ އޭ ބުނަން ނުކެރިގެން… ” މަލްޝާ ބުނެލިއެވެ. ” ރައުލްވެސް ދޭ؟! ” އަޒާން އަހާލިއިރު މޫނުމަތިން ފެނުނީ ގަޔާ ނުވެފައި ހުރި ފަދަ ކުލަވަރެކެވެ. ” ޔާހް… ހީވަނީ… ” މަލްޝާ ފައިން ވެލިގަނޑާ ކުޅެލަމުން ބުނެލިއެވެ. ” ހުމް… ބަލައިގެން އުޅޭތި… ” އަޒާންގެ އަޑުގައި ހުރީ އަމުރުވެރި ގޮތެކެވެ. މަލްޝާ ދަތްކޮޅު ފެންނަ ވަރަށް ހީލަމުން ބޯ ޖަހާލިއެވެ.\nއައިލީޝްގެ ގޭގައި ހުރި ބަގީޗާ ތެރޭގައި ހުރި ބެންޗެއްގައި އިށީނދެގެން އިން މަލްޝާ އިނީ ވިސްނުމަކަށް ގެއްލިފައެވެ. ވަށައިގެން ހިނގާ އެއްވެސް ކަމެއްގެ ހިލަމެއް އޭނާއަކަށް ނުވެއެވެ. ހަނދުވަރު ނުދޭ ރެއަކަށް ވާތީ އުޑުމަތި ފެންނަނީ ވަރަށް ބަނަކޮށެވެ. ދެންމެ ދެންމެ އަޅި ވިލާތައް ފޫއަޅުވާލާފައި ވާރޭގެ ތިކިތައް އުދުހިގަނެފާނެ ހެން ހީވެއެވެ. ގަދަ ވައިގެ ބޫން އަޑުން މާހައުލުގެ ހިމޭންކަން ނަގާލާފައިވެއެވެ. ” މަލް… ” އީވާ އައިސް މަލްޝާ ކައިރީގައި އިށީންނަމުން ކޯކްތައްޓެއް ދިއްކޮށްލިއެވެ. ” ތެންކްސް… ” މަލްޝާ ހިނިތުންވުމެއް ހަދިޔާކޮށްލަމުން ކޯކް ތަށީގައި ހިފިއެވެ.\n” މިއުޅެނީ ޓްރުތް އޯރ ޑެއަރ ކުޅެން… ކުޅޭނަން؟! ” އީވާ މަލްޝާގެ ލޮލަށް ބަލާލަލުން އަހާލިއެވެ. މަލްޝާ ތުންފަތުގައި ދަތް އަޅާލަމުން ފުން ނޭވާއެއް ދޫކޮށްލިއެވެ. ކުރީ ފަހަރު ކަންތައް ވެގެން ދިޔަ ގޮތް ފަހަރެއްގައިވެސް އޭނާ ހަނދާނެއް ނުނެތެއެވެ. ” އައި ނޯ ކުރިން ފަހަރު ކަންތައް ވީ ގޮތުން މަލްޝާ ވަރަށް ހިތްހަމަ ނުޖެހިފަކަން ތި ހުންނަނީ… ” އީވާ އިސްޖަހާލައިގެން އިނދެ އޭނާގެ އަތުގެ ތެރެއަށް މަލްޝާގެ އަތްތިލަ ލަމުން ބުނެލިއެވެ. ” އޮން ބިހާފް އޮފް ދެމް އައި އެޕޮލޮޖައިޒް… ” މަލްޝާއާ ހަތަރުކަޅި ހަމަކޮށްލަމުން އީވާ ބުނެލުމާއެކު މަލްޝާ ދުރު ބަލާލިއެވެ. ” މަލް ކުޅެން ބޭނުން ނުވަންޏާ އަހަރެންވެސް މަޑުކުރާނަން މަލް އާއެއްކޮށް… ” ” ނޯ… އީވާ ދިޔަޔަސް އޯކޭ އޭ… އައިލް ބީ ފައިން… ” މަލްޝާ ގަދަކަމުން ތުންފަތްމައްޗަށް ހިނިތުންވުމެއް ވެރިކުރަމުން ބުނެލިއެވެ. ” މަލް ދަންޏާ ދާނީ… ” އީވާ ގޮތުގައި ހިފަހައްޓާލިއެވެ.\nގޭ ތެރެއިން ޒޭބާ އީވާއަށް ގޮވާލި އަޑު އިވުމާއެކު އީވާ ވަން މިނެޓް އޭ ބުނެ ހިނގައިގަތީ އެދިމާލަށެވެ. މަލްޝާ ކޯކްތައްޓަށް ބަލަހައްޓައިގެން އިނުމަށްފަހު އެ ތަށި ތުންފަތުގައި ޖައްސާލިއެވެ. ކަރުން އެތެރެ ވުމާއެކު މުޅި ހަށިގަނޑަށް އޭގެ ފިނިކަމާއި ރާހަތު ލިބިދިނެވެ. މަލްޝާ ލޯ މަރާލައިގެން އިރުކޮޅަކު އިނުމަށްފަހު މަޑުމަޑުން އެސްފިޔަތައް ތަޅުވާލަމުން ލޯ ހުޅުވާލީ ކައިރީގައި މީހަކު ހުރި ފަަދަ އިހްސާސެއް ކުރެވިގެންނެވެ.\nދުރުކޮށްލެވުނު އެސްފިޔަތަކުގެ ދޭތެރެއިން ފެނުނީ އެންމެ ހީނުކުރި މީހާއެވެ. މަލްޝާއަަށް ދެލޯ ބޮޑުކޮށްލައިގެން އިނދެ ބަލަހއްޓައިގެން އިނދެވުނީއެވެ. ” ތި ވަރަށް ބެލީމަ މަވެސް ލަދުގަނެއޭ އަންހެން ކުއްޖެއް ނޫނަސް… ” ރައުލް އެއް މިޔަކަނިން ހީލައިގެން އިން އިރު ދުނިޔެ މަތީގެ ކަމެއް ހެނެއް ހިޔެއް ނުވެއެވެ. އެ އަޅި ލޮލަށް ދިއްލާފައި ހުރި ހޮޅިބުރީގެ އަލި އެޅިފައިވުމުން އެ ލޮލުގެ ވިދުން ދެގުނަ ވެފައިވެއެވެ. މަލްޝާއަށް ރައުލްގެ ފުން ދެލޮލަށް ބަލަހައްޓައިގެން މާ ގިނައިރަކު ނީނދެވުނެވެ. އިސްޖަހާލަމުން ދެއަތް ދެއަތާ މޮޑެން ފެށުނީ އިޚްތިޔާރުން ބޭރުގައެވެ. މުޅި ހަށިގަނޑު ފިނިވެފައިވީ ގޮތުން ގަނޑުފެން ކޮޅެއް ފަދައެވެ.\nމަލްޝާގެ ދޮން ކޯތާފަތަށް ޖަންބުކުލަ ވެރިވެގެން ދިޔަ މަންޒަރު ބަލަހައްޓައިގެން އިން ރައުލްގެ ތުންފަތްމަތީގައިވި ހިނިތުންވުން އިތުރަށް ފުޅާވެގެން ދިޔައެވެ. ހީވީ އޭނާގެ މަގުސަދަކީ އެއީ ހެންނެވެ. ” ކީއްވެ ޔޯ އެންމެންނާ ވަކިން ތި އިންނަނީ… އަނެއްކާވެސް އަހަރެންނަށް ތި ރަހަ މީރުކަން އިހްސާސްކޮށްލަން ލިބިދާނެތީ ބިރުގަންނަނީ؟! ” ރައުލްގެ ނަޒަރު މަލްޝާގެ ފައިން ފެށިގެން ބޮލާ ހަމައަށް ދަތުރުކޮށްލިއެވެ. ރައުލް ތިރީ ތުންފަތުގައި ދޫ ކާއްތާލަމުން ނުލަފާ ގޮތަކަށް ހީލުމުން މަލްޝާއަށް ހަށިގަނޑުގައި އަތް ވަށާލެވުނެވެ. މަލްޝާގެ ހިތުގައި ބިރުވެރިކަމުގެ ރާޅު ބާންޏެއް ދަތުރުކޮށްލިއެވެ.\n” ޖަސްޓް ކިޑިން… ހިނގާބަ ކުޅެން ދާން… ޕްލީޒް… ” ރައުލް މޫނުމަތީގައިވި ކުލަވަރު ބަދަލުކޮށްލިލެއް އަވަސްކަމުން މަލްޝާ ހައިރާންވިއެވެ. މަލްޝާ ރައުލްގެ މޫނަށް ބަލާލުމަށްފަހު އަނެއްކާވެސް އިސްޖަހާލިއެވެ. ” ޕްލީޒް؟! ” ރައުލްގެ އަޑުގައިވީ އަސަރަކުން މަލްޝާ ދެވަނަ ވިސްނުމަކަށް ދާން މަޖުބޫރުކުރުވިއެވެ. މަލްޝާގެ ހިތަށް ރައުލް ބާރު ފޯރުވާ ލާލެއް އަވަސްކަމުން މަލްޝާ ބިރުވެސް ގަތެވެ. ” ދާނަން ދޯ؟! ” ރައުލް އަހާލުމާއެކު މަލްޝާ ކޮންމެ ގޮތެއް ވިޔަސް ހެޔޮ ކަމަށް ނިންމަމުން ބޯ ޖަހާލިއެވެ. ” ތެންކްސް… ” ރައުލް އިން ތަނުން ތެދުވެލުމަށްފަހު މަލްޝާއަށް ފުޅާ ހިނިތުންވުމެއް ހަދިޔާކޮށްލިއެވެ. އެ ހިނިތުންވުން މަލްޝާގެ ހިތަށް މި ނިންމުނީ ރަނގަޅު ނިންމުމެއްކަން ޔަގީންކޮށް ދިނެވެ.\nރައުލްއާއެކު މަލްޝާ އެންމެން ކުޅެން ތިބި ހިސާބަށް ދިޔައިރު އެންމެން ވަށް ބުރެއް ހަދައިގެން ކުޅެން ތިއްބެވެ. ރައުލްއާ މަލްޝާވެސް މަޑު ކަފަ ކޮޅެއް ފަދަ ވިނަގަނޑުމަތީގައި އިށީނދެލިއެވެ. މަލްޝާއާ ޖެހިގެން އިން އީވާއާ ސުވާލުކުރުމަށްފަހު މަލްޝާއާ ޖެހުމުން މަލްޝާގެ ހިތް ތެޅިގަތީ އެޔެއް މިޔެއް ބަލާފައެއް ނޫނެވެ. އަތްފައި ފިނިވެފައި ވެއެވެ. ” ޓްރުތް އޯރ ޑެއަރ… ” އައިލީޝް ބުމަ އަރުވާލަމުން އަހާލުމާއެކު މަލްޝާ އިރުކޮޅަކު ވިސްނާލަން އިނުމަށްފަހު ޓްރުތް އޭ ބުނެލިއެވެ. ” އާރ ޔޫ އަ ވާރޖިން؟! ” އައިލީޝްގެ ސުވާލާއެކު މަލްޝާގެ ނަޒަރު ރައުލްއާ ދިމާލަށް ދަތުރުކުރީ އަލި ދަތުރުކުރާ ބާރުމިނުގައެވެ.\nހިތް ނުރޮއްވާ… (24)\nއެދުނީމޭ ލޯތްބާއި އުފާ 5\nthanks gurll… 😙🥰😘😘\nMe first dhw. Varah furihama n varah reethi mi part vx… Waiting for next part😘🌸 love you emm\nyes u r first darla… 😘😘😘 congrats… 🥰🥰🥰 thank u so much for the sweet sweet comment… ❤❤❤ next part soon, in sha allah… keep waiting… 😚😚😚 luv yuh more… 🤗🤗🤗\nMe second dhw. .kiyaafa comment eh kohlaanan ingey darla😊❤😘\nAlhey alhey haadha loiibbey mi bai vx❤❤❤👏👏👏👏♥♥♥😙😙😙…Hama hyvany real life hen…kohme scene ehama, kohme jumla ehvx ehaa fashuvi..Alhe dhen aileesh hama ehn Ahan jeheytha dhw..waiting for the next ingey..ly bodukoh💕💕💕💖💖💖😘😘😘😍😍😍😊😊😊🌺🌺🌺🌹🌹🌹\nCorrection:kohme scene eh\nyes mi faharu second dhw… 😊😊😊 better luck next time… ❤ awwwn… thanksabunch deary… 🥰🥰🥰 i really appreciate ur support… 🤗🤗🤗 keep waiting dhoony… 😚😚😚 luvs much more… 😘😘😘\nVarah reethi ingy mi part ves emm….❤👍\nawwwnn… 🥰🥰🥰 thanks sweatie… 😘 luv yuh loadxx… 💋🤗🤗😍❤\nhello dears… here is the 11th part of shakuvaa hithah kurevey romun… 😊😊😊 hope u all like it… 😚😚😚 plx leaveacomment after reading… 💋💋💋 plx point out the mistakes… ur support will be my biggest mortivation… 😊😊😊 at the chance, i want to thank all my readers n supporters for the endless support… 😘😘😘 sorry for the inconvienience caused by typos n for the delay… 😔😔😔 will try my best to upload it ASAP… 🥰🥰🥰 Luv yuh all… 😙😚😚\nWoww 😍😍😍😍 mi part ves varah reethi😘😘😘😘 waiting for next part😁😁😁😁\nso sweet… 😚😚😚 thanks meekko… ❤❤❤ keep waiting… 🤗🤗🤗 luv yuh!😘😘😘\nooooooohhhh nooooo …… now what… ooooo shitoooooooooooooooooooooooooooo…. not that question.. ma vs gara vehjje…. kiriyaa lap vahtaanulevuny ungu mathin…\n🤣🤣🤣 hey rysh dhoony… 😘😘😘 hws u? hope u r doing okay… 🙂🙂🙂 naseebehnu nu vehtunu kan dhw… 😂 btw thanks dear… 😚😚😚 luv yuh 🥰🥰🤗\nOMG… V salhi Ingey Mi part vs….. 💜💜💜 can’t wait for nxt part❤💙💚💛💜🖤💓💕💖💗\nawwnn… 😊😊😊 thanks dear… 😘😘😘 miadhu up kohla dhevey thw miulheny… mi week vrh busy v ma delay vany… 😔 sorry dears… luv yuh! ❤❤❤❤❤❤❤❤❤❤❤❤❤❤❤\nwow varah rythi emm keep it up sis😘😘😘\n🤗🤗🤗 thanks dear… ❤❤❤ luv yuh! 😘😘😘


Civil Court - ޖަސްޓިސް ބިލްޑިންގ ތިރީގައި ހުންނަ މިކޯޓުގެ ކައުންޓަރުން ދެމުން ގެންދިޔަ ޚިދްމަތް ވަގުތީ ގޮތުން މެދުކަނޑާލައި، މިކޯޓަށް މައްސަލަ ބަލައިގަތުމުގެ އެންމެހާ ކަންކަން ފަސްކޮށްފި\nތާރީޚް: 01 ޑިސެމްބަރ 2013\nލިޔުމުގެ ތާރީޚް: 28 ނޮވެމްބަރ 2013\nޖަސްޓިސް ބިލްޑިންގގެ ގްރައުންޑްފްލޯރގައި ހުންނަ، މިކޯޓުގެ އިދާރީ ކަންތައްތަކާއި، މިކޯޓަށް ހުށަހެޅޭ މައްސަލަތައް ރަޖިސްޓްރީކުރުމުގެ ކަންތައްތަކާއި، އަދި މި ކޯޓުގެ ޝަރީޢަތް ކުރާ ސެކްޝަނެއްގެ މަސައްކަތް ހިނގަމުންދާ މިކޯޓުގެ ކައުންޓަރުގެ ބައެއް، މިކޯޓަށް ރަސްމީކޮށް އެންގުމެއްނެތި، އަދި މިވަގުތު މިކޯޓު ހިންގުމާ ޙަވާލުވެހުރި ޤާޟީއަށް ރަސްމީކޮށް އެންގުމަކާވެސް ނުލާ، ސީދާ ކޯޓުގެ މުއައްޒަފުންނަށް އަމުރުވެރިގޮތެއްގައި އަންގައި، ވަރަށް ކުއްލި ގޮތަކަށް ކްރިމިނަލް ކޯޓުގެ ބެލުމުގެ ދަށަށް ރޭގެ ވަގުތެއްގައި ވަނީ ގެންގޮސްފައެވެ.\nއަދި ކްރިމިނަލް ކޯޓުގެ ބޭނުމަށް އެކައުންޓަރަށް މިއަދު ރަސްމީގަޑި ފެށުނީއްސުރެ ގިނަޢަދަދަކަށް މީހުން އައިސް ތޮއްޖެހިފައިވުމުގެ ސަބަބުން، މިކޯޓުގެ ބުނެވިދިޔަ ކައުންޓަރުން ދެމުން ގެންދާ ޚިދުމަތް ފޯރުކޮށްދިނުމުގެ މާޙައުލުވެސް ވަނީ ގެއްލިގެން ގޮސްފައެވެ.\nއެހެންކަމުން، އެފަދަ މާޙައުލެއް ހަމަޖެހެންދެން، ޖަސްޓިސް ބިލްޑިންގ ތިރީގައި ހުންނަ މިކޯޓުގެ ކައުންޓަރުން ދެމުން ގެންދިޔަ ޚިދްމަތް ވަގުތީ ގޮތުން މެދުކަނޑާލައި، މިކޯޓަށް މައްސަލަ ބަލައިގަތުމުގެ އެންމެހާ ކަންކަމާއި، އަދި ޖަސްޓިސް ބިލްޑިންގ ގެ ގްރައުންޑް ފްލޯރ ގައި ހުންނަ މިކޯޓުގެ ބީސީއާރު2 ސެކްޝަނުގެ އެންމެހައި މައްސަލަތައް ވަކިމުއްދަތެއްނެތްގޮތެއްގައި ފަސްކުރުމަށް ޤާޟީންގެ ޢާންމު މަޖިލީހުން ފާސްކޮށްފި.


މަސްތުވާތަކެތީގެ މައްސަލަތައް ޙައްލުކުރުމަށް އިދާރާތަކާއި ކުންފުނިތަކަށް ޖެންޑަރ މިނިސްޓަރ ޒިޔާރަތްކުރައްވަން ފައްޓަވައިފި\nހަސަން އަލީ 14 ޖެނުއަރީ 2021\nމަސްތުވާތަކެތީގެ މައްސަލަތައް ޙައްލުކުރުމުގައި މުޖުތަމަޢުގެ ބައިވެރިވުން އިތުރުކުރުމަށް ބާރުއެޅުމުގެ ގޮތުން މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އަލްފާޟިލާ ޢާއިޝަތު މުޙައްމަދު ދީދީ ދައުލަތުގެ އިދާރާތަކާއި ކުންފުނިތަކަށް މިއަދު ޒިޔާރަތްކުރައްވަން ފައްޓަވައިފިއެވެ.\nމިކަމާގުޅިގެން ޖެންޑަރ މިނިސްޓްރީން ބުނެފައިވަނީ ޤާނޫނު ނަންބަރު 2011/17 (މަސްތުވާތަކެއްޗާ ބެހޭ ޤާނޫނު)ގެ 27ވަނަ މާއްދާގައި ނޭޝަނަލް ޑްރަގް އޭޖެންސީގެ މަސްއޫލިއްޔަތުތަކުގެ ތެރޭގައި މަސްތުވާތަކެތި ބޭނުންކުރުން ހުއްޓުވުމަށް ކުރަންޖެހޭ މަސައްކަތުގައި މުޖުތަމަޢުގައި ހިމެނޭ ހުރިހާ ފަރާތްތަކެއްގެ މެދުގައި ހޭލުންތެރިކަން އިތުރުކުރުމަށް ކަމާބެހޭ ހުރިހާ އިދާރާތަކާ ގުޅިގެން މަސައްކަތްކުރުން ހިމެނޭކަމަށާއި އެ ގޮތުން ދައުލަތުގެ އިދާރާތަކާއި ކުންފުނިތަކަށް މިނިސްޓަރ ޒިޔާރަތްކުރައްވަމުން ގެންދަވަނީ މި މަސައްކަތުގައި ދައުލަތުގެ އިދާރާތަކާއި ކުންފުނިތަކުގެ ވެރިންނަށް މުހިންމު ދައުރެއް އަދާކުރެވޭނެ ކަމަށް ޤަބޫލުކުރެވޭތީއާއި، ވަކިން ޚާއްޞަ ގޮތެއްގައި މި ކަމަށް މުވައްޒަފުން އަހުލުވެރިކުރުވުމުގައި ސީނިއަރ މެނޭޖްމަންޓުގެ ދައުރު އިތުރުކުރުމަށް ބާރުއެޅުމުގެ ގޮތުން ކަމަށެވެ.\nމިނިސްޓަރ މިއަދު ބައްދަލުކުރައްވައިފައިވަނީ މޯލްޑިވްސް ކަސްޓަމްސް ސަރވިސް، އެލައިޑް އިންޝުއަރެންސް، އައިލެންޑް އޭވިއޭޝަން ސަރވިސަސް ލިމިޓެޑް އަދި މޯލްޑިވްސް އިސްލާމިކް ބޭންކްގެ ސީނިއަރ މެނޭޖްމަންޓްގައި ހިމެނިވަޑައިގަންނަވާ ބޭފުޅުންނާއެވެ. މި ބައްދަލުކުރެއްވުމުގައި މަސްތުވާތަކެތި ބޭނުންކުރުން ހުއްޓުވުމަށް ކުރަންޖެހޭ މަސައްކަތުގައި އެ ފަރާތްތަކުގެ އެއްބާރުލެއްވުން ބޭނުންވާކަން ފާހަގަކުރައްވައި، އެހީތެރިކަން ހޯދިދާނެ ދާއިރާތަކާ ގުޅޭގޮތުން މިނިސްޓަރ މަޝްވަރާކުރެއްވިއެވެ.\nއަރުޝީފަށް ނެގީ 14/01/2021 23:24\nއެންމެފަހުން އަޕްޑޭޓްކުރީ 14/01/2021 23:24


Covid-19 aa hedhi China ge pet thah ves mask alhuvaafai | Mihaaru\nކޮވިޑް-19 އާ ހެދި ޗައިނާގެ ޕެޓްތައް ވެސް މާސްކް އަޅުވާފައި\n15 ފެބުރުއަރީ 2020 - 08:17\nކޮވިޑް-19 ނުވަވަ ކޮރޯނާވައިރަހުގެ ބަލިމަޑުކަން އެންމެ ބޮޑު ޗައިނާގައި ޖަނަވާރުންގެ އަނގަމަތީގައި ވެސް މާސްކް އަޅަން ފަށައިފި އެވެ.\nބުޅަލާއި ކުއްތާ ފަދަ ޖަނަވާރުންގެ އަނގަމަތި ނިވާވާ ގޮތަށް މާސްކް އަޅުވާފައި ތިއްބައި ނަގާފައިވާ ފޮޓޯތަކާއި ވީޑިއޯތައް ޗައިނާގެ މަޝްހޫރު ސޯޝަލް ޕްލެޓްފޯމް ވެއިބޯގައި ގިނަ ބަޔަކު އަންނަނީ ޕޯސްޓްކުރަމުންނެވެ.\nޗައިނާގެ ބައެއް މީހުން އޮޅުކޮށްގެން ގެންގުޅޭ ޖަނަވާރުންނަކީ ވަރަށް ލޯބިން ދަރިންހެން ގެންގުޅޭ އެއްޗިއްސަށްވާތީ ކޮވިޑް-19 އިން އެ އެއްޗެހި ރައްކާތެރުކުރުމަކީ ޒިންމާއެއް ކަމަށް އެ މީހުން ބުނެފައިވެ އެވެ.\nނަމަވެސް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ބުނެފައި ވަނީ ޖަނަވާރުންނަށް މި ވައިރަސް ޖެހިދާނެ ކަމުގެ އެއްވެސް އަލާމާތްތަކެއް މިހާތަނަށް ފާހަގަކުރެވިފައި ނުވާ ކަމަށެވެ. އެކަމަކު މި ވާހަކަތައް ޗައިނާގެ ކަމާބެހޭ ފަރާތްތަކުން ގަބޫލެއް ނުކުރެ އެވެ.\nކޮވިޑް-19 ގެ ބިރުވެރިކަން އޮތް މިންވަރާއި ބަލި ޖެހޭ މީހުންގެ އަދަދާއި މަރުވާ މީހުންގެ އަދަދު އިތުރުވަމުންދާތީ އެ ގައުމުގެ ނެޝަނަލް ހެލްތު ކޮމިޝަނުން ބުނީ ބަލި ޖެހިފައިވާ މީހަކާ ޖަނަވާރަކު ގާތްވެއްޖެ ނަމަ ބަލި ޖެހުމުގެ ފުރުސަތު ބޮޑު ކަމަށެވެ.\n"މިސާލަކަށް ޕެޓެއް ބޭރުތެރެއަށް ނުކުމު އުޅުމުގެ ތެރޭގައި ކޮރޯނާވައިރަސް ޖެހިފައިވާ މީހަކާ ކޮންޓެކްޓްވެއްޖެ ނަމަ ބަލިޖެހުމުގެ ފުރުސަތު އެބައޮތް،" ކޮމިޝަންގެ ތަރުޖަމާނު އަދި އެޕިޑެމިއޮލޮޖިސްޓް ލީ ލަންޖްއާން ވިދާޅުވި އެވެ.\nއިތުރު ލިޔުންތައް ސިއްހަތު ޗައިނާ ޕެޓް ސަލާމަތީ ފިޔަވަޅުތައް ސިއްހަތާއި ރައްކާތެރިކަން ޑަބްލިއުއެޗްއޯ\nއައްޑޫގައި ކޮވިޑަށް ޓެސްޓްނުކުރެވޭތީ ކަންބޮޑުވުން\nހަށިގަނޑު ޑިސްއިންފެކްޓްކުރާ މެޝިނެއް


Thuthu kuhjaku marun salaamaiy kohdhin super hero\nމުހައްމަދު ރިފާއު -- ފޮޓޯ| ފޭސްބުކް\nއުނދަގޫ ދަނޑިވަޅުތަކާއި އެހީއަށް އެންމެ ބޭނުންވާ ވަގުތުތަކުގައި އެހީތެރިކަމުގެ އަތެއް ދިއްކޮށްލާ މީހަކަށް އެންމެންގެ ހިތް އަބަދުވެސް ދޫވެ އެވެ. އެފަދަ މީހުންގެ ވާހަކަތައް ދުވަހަކުވެސް ހިތުން ފިލައިގެނެއް ނުދާނެ އެވެ. އެމީހަކު އެ ކޮށްދިން ހެޔޮކަންތައް އުމުރު ދުވަހު ވެސް ހަނދާންކުރާނެ އެވެ. އެކަމަށް ޝުކުރުވެރި ވާނެ އެވެ. އިއްޔެ ފޭސްބުކްގައި އެންމެންގެ ތައުރީފު އޮހުނީ މިފަދަ އެހީތެރިކަމެއް މަންމައަކަށް ފޯރުކޮށްދީ ދަރިޔަކު މަރުން ސަލާމަތްކޮށްދިން ފުލުސް މީހަކަށެވެ.\nފާތުމަތު ޝިފްނާ އޭނާގެ ފޭސްބުކްގައި ލިޔެ އެވެ؛\n"އިއްޔެ ހެންވޭރު ބޯޅަދަނޑު ކައިރިން ޓްރެފިކާ ހެދި އޭޑީކޭ ހޮސްޕިޓަލަށް އެމަޖެންސީގަ ނުދެވިފަ އޮތް ކާރުގަ އޮތް އަޅުގަނޑުގެ ހަތަރު އަހަރުގެ ކުޑަ ދަރިފުޅު ސީޒާ އެޓޭކެއް ޖެހެމުންދިޔަ އިރު ހަދާނެ ގޮތް ނޭނގި ގޮތް ހުސްވެފަ ހުރި ހާލުގަ ރޮއެ އާދޭސްކުރަމުން ދިޔައިރު، އެވަގުތު ކާރު ކައިރިން ދިޔަ ޓްރެފިކް ޕޮލިސް މީހާގެ އެހީއަށް އެދުމުން އެއްވެސް ޖެހިލުމެއްނެތި އެމީހާގެ ކޮނޑުމައްޗަށް އަޅުގަނޑުގެ ދަރުފުޅު ލައިގެން އެހާ ހިސާބުން ދުވެފަ އޭޑީކޭ އެމަޖެންސީއަށް ގެންގޮސްދިން ފުލުސް މީހާއަށް ހިތުގެ އެންމެ ފުންމިނުން ޝުކުރު އަދާކުރަން،"\nމި ޕޯސްޓު ފެނި މަންޒަރު ސިފަވުމުން ހިތް އުފާކޮށްލައިފި އެވެ. ޝިފްނާއަށް އެ ފެނުނީ ހަގީގީ ފުލުހެކެވެ. ފުލުހުންގެ ސްލޯގަން ގައި ބުނާ ގޮތަށް "ޓު ޕްރޮޓެކްޓް، އެންޑް ސާވް" ގެ ހަގީގީ މާނާ އަމަލުން ދައްކުވައިދިން ހިތްހެޔޮ ސުޕަހީރޯ އެކެވެ. އޭނާއަކީ ފުލުހުންގެ ޓްރެފިކް މެނޭޖިން ޑިޕާޓްމަންޓްގައި މަސައްކަތްކުރައްވާ ލާންސް ކޯޕަރަލް މުހައްމަދު ރިފާއު އެވެ.\nޝިފްނާ އޭނާގެ ޕޯސްޓު ފޭސްބުކްގައި އާންމުކޮށްލީ ރިފާއު ހޯދައި ރިފާއުއަށް ހައްގު ޝުކުރެއް އަދާކުރުމަށެވެ. ކުޑަ ކުޑަ މާލެއިން ރިފާއު ހޯދުން މާ ބޮޑު ކަމަކަށް ނުވާނެ އެވެ. ރައްޓެހިންގެ ފަރާތުން ލިބުނު މެސެޖްތަކާއެކު ޝުކުރުން ފުރިފައިވާ އެ މަންމަ އޭނާގެ ތުއްތު ދަރިފުޅުގެ ފުރާނަ ސަލާމަތްކޮށްދިނުމަށް ޝަރުތަކާ ނުލައި އެހީތެރިވި ރިފާއުއާ ބައްދަލުވާނެ ކަމުގެ އުންމީދު އާވެއްޖެ ކަމަށް ބުނަމުން އެހެން ޕޯސްޓެއްގައި ލިޔެ އެވެ.\n" ޕޮލިސް އޮފިސަރު ހޯދަން އެހީތެރިވެދިން ހުރިހާ ފަރާތްތަކަށް ޝުކުރު އަދާކުރަން. އަހަރެންނަށް އެހީތެރިވެދީ ދަރިފުޅުގެ ސަލާމަތަށް އެދި ދުއާކޮށްދިން ހުރިހާ ފަރާތްތަކަށް ޝުކުރު އަދާކުރަން. ދަރިފުޅުގެ ހާލު ސްޓޭބަލްވި އެންމެ އަވަހަކަށް ޔަގީނުންވެސް އެ ފުލުސް އޮފިސަރާ އަހަރެން ބައްދަލުކުރާނަން. އޭނަ ވެސް ބޭނުން އޭނަގެ ފުލުސް ބޭބެ އާ ބައްދަލުކުރަން،"\nކޮންމެ ހެޔޮ ކަމަކީ އޭގެ މައްޗަށް އިތުރު ހެޔޮކަންތައްތަކެއް ތަރުތީބުވެގެން އަންނާނެ ކަމެކެވެ. ރިފާއުގެ އެ އެހީއަށް އޭނާގެ މުޅި އުމުރަށް އެ މަންމަގެ ހެޔޮ ދުއާ ލިބޭނެ އެވެ. ތުއްތު ހަތަރު އަހަރުގެ ފިރިހެންކުއްޖާއަށް އޭނާގެ ހާދިސާ އެނގުމުން އެފަދަ ހިތްހެޔޮ މީހަކަށް ވާން ހިއްވަރެއް ލިބޭނެ އެވެ. ރިފާއުގެ ކޮށްދިން ކަންތަށް ފެނި މަންޒަރު ދުށް މީހުންނަށް އެމީހުންގެ ދިރިއުޅުމުގައި އިހުސާންތެރިކަން އިސްކުރަން އިތުރު ފިލާވަޅެއް ލިބުނީ އެވެ. ފުލުހެއްގެ ހައިސިއްޔަތުން ފުލުހުންގެ އިދާރާއަށް ރިފާއުގެ އެންމެ އަމަލަކުން އެ ހޯދައިދެވުނީ އެތަކެއް އާންމުންގެ ލޯތްބާއި އިހުތިރާމެވެ. އަހަރެމެންގެ ގައުމަށް ބޭނުންވަނީ މިފަދަ "ސުޕަހީރޯ" އިންނެވެ. މިފަދަ ފުލުހުން އެވެ.\nއަފްރާޝިމްގެ އާއިލާ: ގާ ފުރޮޅަން ތިބެވޭކަށް ނެތް، ކަންކަން ހާމަކުރޭ!


Hadhamun anna resort eggai haahehhaa bidheseen gavaidhaa hilaafah massakkaiy kuranee | Mihaaru\nހަދަމުން އަންނަ ރިސޯޓެއްގައި ހާހެއްހާ ބިދޭސީން ގަވައިދާ ހިލާފަށް މަސައްކަތް ކުރަނީ\n24 ޑިސެމްބަރ 2018 - 12:20 64 comments\nލޭބާ ރިލޭޝަންސްގައި މިއަދު ބޭއްވި ނޫސްވެރިންގެ ބައްދަލުވުމުގައި އެތަނުގެ އިންފޮމޭޝަން އޮފިސަރު އަލީ ޝަރީފް ވިދާޅުވީ ހަދަމުން އަންނަ އެ ރިސޯޓްގައި ގިނަ އަދަދެއްގެ ބިދޭސީން ގަވައިދާ ހިލާފަށް އުޅޭ މައްސަލަ ބަލައި ފިޔަވަޅު އެޅުމުގެ މަސައްކަތް ފަށާފައިވާ ކަމަށެވެ. އެގޮތުން، އެ ބިދޭސީން އެތެރެކުރި ބައެއް ހޯދައި، ރިސޯޓަށް އެ މީހުން ދިޔަ ސަބަބު ބަލާނެ ކަމަށް ވެސް ޝަރީފް ވިދާޅުވި އެވެ.\nނަމަވެސް އެ ބިދޭސީން މަސައްކަތް ކުރަމުން ދަނީ ކޮން ރަށެއްގައި ކަމެއް އޭނާ ވިދާޅެއް ނުވެ އެވެ.\nއަލީ ޝަރީފް ވިދާޅުވީ ތަހުގީގު ކުރަމުންދާ މައްސަލައަކަށް ވާތީ އެ މައުލޫމާތު ހާމަކުރެވެން ނެތް ކަމަށެވެ. އެކަމަކު ތަހުގީގު މަރުހަލާ ނިމުމުން މައުލޫމާތު ހިއްސާ ކުރާނެ ކަމަށް އޭނާ ވިދާޅުވި އެވެ.\nއިމާރާތެއް ހެދުމުގެ މަސައްކަތް ބިދޭސީން ކުރަނީ. --- ފޮޓޯ: މިހާރު\nއަލީ ޝަރީފް ވިދާޅުވީ އެ ރިސޯޓަށް ދިޔައިރު، މައުލޫމާތު ފޮރުވަން ވަރަށް ބޮޑަށް މަސައްކަތް ކޮށްފައިވާ ކަމަށެވެ. އެގޮތުން އެ މީހުން ދިނީ 1400 އެއްހާ މީހުންގެ މައުލޫމާތު ކަމަށާއި ބާކީ ތިބި މީހުންގެ މައުލޫމާތު ދީފައި ނުވާ ކަމަށް އަލީ ޝަރީފް ވިދާޅުވި އެވެ.\n"މާލެ އޮފީހުން އެކޮޅުގައި ހުރި އޮޕަރޭޝަން މެނޭޖަރު ގެނެސް ހުރިހާ މައުލޫމާތުތަކެއް، ޕާސްޕޯޓް ނަންބަރުތަކާ އެއްޗެހި ހޯދިއިރު 2447 ބިދޭސީން އެބަތިބި. އެ މީހުންގެ މައުލޫމާތު ނަގާއިރު، ގިނަ ވަގުތު ނަގާނެ. އެ ހުރިހާ މައުލޫމާތުތައް ވަކިވަކިން ނަގާފައި އަޅަން ޖެހޭ ފިޔަވަޅުތައް އަޅާނީ،" އަލީ ޝަރީފް ވިދާޅުވި އެވެ.\nއޭނާ ވިދާޅުވި ގޮތުގައި މި އަހަރުގެ ތެރޭގައި 30 ރިސޯޓެއް ބެލި އިރު، ގަވައިދާ ހިލާފަށް ބިދޭސީން ވަޒީފާތަކުގައި ތިބޭ މައްސަލަ ވަނީ ފާހަގަކުރެވިފަ އެވެ. އެގޮތުން، ދިވެހިންނަށް ކުރެވިދާނެ ކަހަލަ މަސައްކަތްތައް ކުރުމުގައި ބިދޭސީން ގެންގުޅެމުންދާ ކަމަށް ވެސް ވިދާޅުވި އެވެ.\n"ކޮންޓްރެކްޓުތައް ހަދާފައި ހުންނަނީ ރިސޯޓުގެ [މެއިންޓަނެންސް] މަސައްކަތްތަކެއް ކުރާ ގޮތަށް. އެކަމަކު [ބިދޭސީން] ރޫމް ބޯއީންނަށް ވެސް ތިބޭ. ވެއިޓަރުންނަށް ވެސް މީހުން އެބަ ތިބޭ. އަސްލު މި މަސައްކަތްތަކަކީ ދިވެހިންނަށް ކުރެވޭ މަސައްކަތްތަކެއް،" އަލީ ޝަރީފް ވިދާޅުވި އެވެ.\nލޭބާ ރިލޭޝަންސް އޮތޯރިޓީގެ އިސްވެރިން މިއަދު ނޫސްވެރިންނާ ބައްދަލު ކުރައްވައި ވާހަކަ ދައްކަވަނީ. ---ފޮޓޯ: މިހާރު\nލޭބާ ރިލޭޝަނުން ބުނީ ބިދޭސީއަކު ރާއްޖެ ގެންނަ ފަރާތަކުން، އެ ބިދޭސީއެއްގެ ޒިންމާ ނަގަން ޖެހޭ އިރު، ގަވައިދާ ހިލާފަށް މަސައްކަތް ކުރާ ބިދޭސީންނާ މެދު އިދާރީ ފިޔަވަޅުތައް އަޅާނެ ކަމަށެވެ. އެގޮތުން، ބްލެކްލިސްޓް ކުރުމާއި ޖޫރިމަނާ ކުރުމުގެ ބާރު ލޭބާ ރިލޭޝަންސް އަށް ދީފައި އޮވެ އެވެ. ގަވައިދާ ހިލާފަށް ބިދޭސީން ލައްވައި މަސައްކަތް ކުރުވާ ނަމަ، އެ ފަރާތެއް ޖޫރިމަނާ ކުރާނެ ކަމަށް ވެސް އެތަނުން ބުންޏެވެ.\nލޭބަ ރިލޭޝަންސް އިން ބުނީ ދިވެހިންނަށް އަދާކުރެވޭ ވަޒީފާތަކުގައި ބިދޭސީން ރާއްޖެ އެތެރެކޮށްގެން ވަޒީފާ އަދާކުރާ މައްސަލަ ބޮޑުވެފައިވާ ކަމަށެވެ. ގަވައިދު އޮތް ގޮތުން ވަޒީފާއެއްގައި އުޅޭ ދިވެއްސެއް ހުރި ހާލަތެއްގައި ބިދޭސީއަކު ރާއްޖެ އެތެރެއެއް ނުކުރެވޭނެ އެވެ.\nލޭބާ ރިލޭޝަން އޮތޯރިޓީން ބުނީ ރާއްޖޭގައި ގަވައިދާ ހިލާފަށް މަސައްކަތް ކުރާ ބިދޭސީންގެ އަދަދު އެއްކުރުމުގެ މަސައްކަތް ކުރަމުން އަންނަ ކަމަށެވެ.\nއިތުރު ލިޔުންތައް މުވައްޒަފުން ރިސޯޓްތައް މަސައްކަތްތެރިންގެ ހައްގުތައް ލޭބާ ރިލޭޝަން އޮތޯރިޓީ


Māori Tāna (މާއޮރި ތާނަ)\nMāori Tāna was created by Alexander R. and is an adaptation of the Thaana (Maldivian) script for the Māori language. He created it as an experiment when he saw that the Thaana script has long vowels just like Māori.\nThe letter ވ (w) isavoiced labio-velar approximant sound in Māori, butalabiodental approximant sound in the Maldivian language.\nThe letter ޱ (ng) in Māori isavelar nasal sound and in the Maldivian language it'saretroflex nasal sound.\nThe phonetic value of the letter އ depends on the diacritics on it\nDownload an alphabet chart for Māori Tāna (Excel)\nކޮ ތެ ކަތޮއަ އޮ ޱަ ތަޱަތަ އި ތެ ފަނައުޱަތަޱަ މައި އެ ވަތެއަ އަނަ އި ޱަ ހެރެ ކަތޮއަ؛ އެ ތައުރިތެރިތެ އަނަ ހޮކި ޱަ މަނަ މެ ޱަ ތަ. އެ ފަކަފިފިއަ އަނަ ޖޮކި ކި އަ ރަތޮއު ތެ ޱަކައު ފައި ފަކާރޮ މެ ތެ ހިނެޱަރޮ މޮހިއޮ ކި ތެ ތިކަ މެ ތެ ހެ، އަ އެ ތިކަ އަނަ ކިއަ މެއިޱަ ތެ މަހި އަ ތެތަހި ކި ތެތަހި މެ މަ ރޮތޮ އަތު އި ތެ ވައިރުއަ އޮ ތެ ނޮހޮ ތަހި، އަނޮ ހެ ތެއިނަ ހެ ތުއަކަނަ އި ރިޱަ އި ތެ ފަކާރޮ ކޮތަހި.


Male' dhaairaa thah ithuru kurumaa medhu gotheh nimmun Party thakah | Mihaaru\nރައްޔިތުންގެ މަޖިލީހުގެ މާލޭ ދާއިރާތައް ކަނޑައެޅުމާ ގުޅޭ ގޮތުން އީސީން މެމްބަރުންނާ މަޝްވަރާ ކުރަނީ. --ފޮޓޯ: އަހްމަދު ނިޝާތު/މިހާރު\nމާލޭގެ ދާއިރާތައް އިތުރުކުރުމާ މެދު ގޮތެއް ނިންމުން ޕާޓީތަކަށް\n18 އޮކްޓޯބަރ 2018 - 13:48 29 comments\nމަޖިލިސް އިންތިޚާބު އަންނަ މާޗް މަހުގެ ތެރޭގައި ބާއްވަން އީސީން އަންނަނީ މަސައްކަތް ކުރަމުންނެވެ. ރައްޔިތުންގެ މަޖިލީހުގައި 85 މެމްބަރުން މިހާރު ތިއްބަވާއިރު މާލޭގެ 13 ދާއިރާއަކުން މެމްބަރުން ތިއްބަވަ އެވެ. ދާއިރާގެ އަދަދު 14 ނުވަތަ 15 އަށް އިތުރުކުރަން ބޭނުންވާ ނަމަ އެ ފުރުސަތު އޮތް ކަމަށް އީސީން ބުންޏެވެ.\n"ޕާޓީތަކުން ކަނޑައަޅަންވީ މިހާރު އޮތް އަދަދަށް ދާއިރާތައް ބާއްވާނީތޯ ނުވަތަ ދާއިރާތައް އިތުރުކުރާނީތޯ. މި މަހުގެ 21 ގެ ކުރިން ގޮތެއް ނިންމުމަށް އަޅުގަނޑުމެން ވާނީ ޕާޓީތަކަށް ސިޓީ ވެސް ފޮނުވާފައި،" އީސީގެ މެމްބަރު އަހްމަދު އަކްރަމް ވިދާޅުވި އެވެ.\nއީސީން ބޭއްވި ބައްދަލުވުމުގައި މާލޭ ދާއިރާތަކުގެ ބައެއް މެމްބަރުން ބައިވެރިވެވަޑައިގަންނަވަނީ. --ފޮޓޯ: އަލީ ނިޝާތު/މިހާރު\nމާލޭގެ ދާއިރާތައް ކަނޑައެޅުމާ ގުޅޭ ގޮތުން ޚިޔާލު ހޯދަން އެ ކޮމިޝަނުން މިއަދު ވަނީ މަޖިލީހުގައި މާލެ ތަމްސީލް ކުރައްވާ ބައެއް މެމްބަރުންނާ އެކު މިއަދު ބައްދަލުވުމެއް ވެސް ބާއްވަވައިފަ އެވެ. އެ ބައްދަލުވުމުގައި އިދިކޮޅު ގިނަ މެމްބަރުންތަކެއް ބައިވެރިވެވަޑައިގެންނެވިއިރު، ވެރިކަން ކުރާ ޕީޕީއެމްގެ މެމްބަރުންގެ ތެރެއިން ބައިވެރިވެވަޑައިގަތީ މަޖިލީހުގެ ނައިބު ރައީސް އަދި ހުޅުހެންވޭރު ދާއިރާގެ މެމްބަރު ރީކޯ މޫސާ މަނިކު އެކަންޏެވެ.\nމާލޭގެ ދާއިރާތައް ތަމްސީލްކުރައްވާ ބައެއް މެމްބަރުން އިލެކްޝަންސް ކޮމިޝަންގައި. --ފޮޓޯ: އަލީ ނިޝާތު/މިހާރު\nދާއިރާތައް އިތުރުކުރުމާ މެދު ގޮތެއް ކަނޑައަޅައި އަންގަން ޕާޓީތަކަށް އީސީން ވަނީ ސިޓީ ވެސް ފޮނުވައިފަ އެވެ.\nއިތުރު ލިޔުންތައް އެމްޑީޕީ ސަރުކާރު ރައްޔިތުންގެ މަޖިލިސް އަދާލަތު ޕާޓީ އިލެކްޝަންސް ކޮމިޝަން ޖުމްހޫރީ ޕާޓީ ޕީޕީއެމް ރައްޔިތުންގެ މަޖިލީހުގެ އިންތިޚާބު 2019


މަންމައަކު ދަރިފުޅަށް ފޮނުވި އަސަރުގަދަ ސިޓީ: ކަރުނުން ދެލޯ ފޯވޭ – Dhen.mv\nކޮވިޑް-19: އިތުރު ދިވެއްސަކު ނިޔާވެއްޖެ"\nއިބްރާހީމް ޙުސައިން September 18, 2020 - 7:16 pm\nލޯބިވާ އަޚުންނާއި އުޚުތުންނެވެ. މިއީ މަންމައެއް އޭނާގެ ދަރިއަކަށް ލިޔުނު އަސަރު ގަދަ ސިޓީއެކެވެ. ނަމަވެސް މިސިޓީ ބަޔާންކޮށްލުމުގެ ކުރިން ދެތިން ސުވާލެއް އެބައޮތެވެ. މި ސުވާލުތަކަށް ފިކުރުކޮށްލައްވާށެވެ.\nތިބާގެ ފޯން ރިންގް ވާން ފެށުމުން ފޯންގެ ސްކްރީނަށް "މަންމަ" ނުވަތަ "ބައްޕަ" އެރުމުން ކިތައްފަހަރު ފޯން ސައިލެންޓަށް ލާފައި ޖީބަށްލިން ހެއްޔެވެ؟ އެފަދަ ކިތައް ފަހަރު އަނބުރާ ގުޅާލާފައިވާނެ ހެއްޔެވެ؟\nއޭ! ތިއީ ކަލޭގެ ބައްޕަ ތަ؟ ނުވަތަ އޭ! ތިއީ ކަލޭގެ މަންމަ ތަ؟ މިފަދަ ބަހެއް ރައްދު ވެދާނެތީ މަންމައާއެކު ނުވަތަ ބައްޕައާއެކު ތާކަށް ދާން ލަދުގަނެ ފަސް ޖެހުނިން ހެއްޔެވެ؟\nމަންމާ! ތިވަރަށް ދެން ނުކިޔަކަސް މަށަށް ވެސް މިހާރު ހެޔޮ ނުބައި އެނގޭނެއެއްނު! މިފަދަ ކިތައް ޖުމްލަ ތިބާގެ މަންމަގެ މޫނު މައްޗަށް ޖެހިން ހެއްޔެވެ؟\nލޮބުވެތި އަޚުންނާއި އުޚުތުންނެވެ. މައިންބަފައިން ދަރިންގެ ޙައްޤުގައި އުފުލާ ވޭނާއި ކެކުޅުން ، ބުރަޔާއި ތަކްލީފް ތިބާވެސް އެމަޤާމަށް ދިޔަ ދުވަހަކުން އިޙްސާސް ވާނެއެވެ. މި މަންމަގެ އަސަރުގަދަ ބަސްކޮޅަކީ ހިލަ ހިތެއް ނޫންނަމަ އެކަމަނާއަށް ޓަކައި ހިތް މަޑު މޮޅި ވާނެ ބަސްކޮޅެކެވެ.\n" ލޯބިވާ ދަރިފުޅާއެވެ.\nއިންސާނަކަށް ނުވަތަ މަންމައަކަށް ދުނިޔެމަތީގައި ލިބޭނެ އެންމެ އުފާވެރި ޚަބަރު މީގެ އަހަރުތަކެއް ކުރިން މަންމައަށް ލިބުނެވެ. އެއީ މަންމަ ބަލިވެއިންކަމުގެ ޚަބަރެވެ. ދަރިފުޅު ދުނިޔެއަށް އަންނަށް އުޅޭ ކަމުގެ ފުރަތަމަ ޚަބަރެވެ.\nލޯބިވާ ދަރިފުޅާއެވެ. އެޚަބަރާއެކު މަންމައަށް ލިބުނު އުފާވެރިކަން ބުނެދޭން ނޭނގެއެވެ. ދަރިފުޅަށް ޓަކައި އެދުވަހު މަންމަ ހާދަ އުފަލެއް ކުރީމެވެ.\nދަރިފުޅާއެވެ. ހަފްތާތަކެއް ފަހުން މަންމަގެ ހަށިގަނޑަށް ބަދަލުތައް އަންނަށް ފަށައިފިއެވެ. ކޮންމެ އެއްޗެއް ކެއި ނަމަވެސް ހޮޑުލެވެން ފަށައިފިއެވެ. އެހެންވެ މަންމަގެ ހަށިގަނޑު ބަލިވާން ފަށައިފިއެވެ.\nދަރިފުޅާއެވެ. މަންމަގެ ބަނޑު ބޮޑުވަމުން ދިޔައިރު މަންމަ ބަލިވި ނަމަވެސް އެންމެ ސަބަބަކަށް ޓަކައި ނޫނީ މަންމަ ކަންބޮޑެއް ނުވަމެވެ. ފިކުރެއް ނުކުރަމެވެ. މަންމަގެ ހަމައެކަނި ހާސްކަމަކީ މަންމަގެ ބަނޑުގައި އޮތް ތިޔަ ދަރިފުޅަށް ގެއްލުމެއް ލިބިދާނެތީއެވެ.\nދަރިފުޅާއެވެ. މަންމަގެ ހަށިގަނޑުގައި ދަރިފުޅު އަށަގަތް ފަހުން ދުވަހަކަށްވުރެ ދުވަހެއް މަންމަގެ ހިތުގައި ދަރިފުޅަށް އޮތް ލޯބި އިތުރުވަމުން ދިޔައެވެ. ދަރިފުޅާއެވެ. ދަރިފުޅު ދެކޭ ހިތުން މަންމަ ކުރާ އިންތިޒާރަށް ކެތްމަދު ވާން ފެށިއެވެ.\nލޯބިވާ ދަރިފުޅާއެވެ. ހަފްތާތައް މަސްތަކަށް ބަދަލުވަމުން ދާން ފަށައިފިއެވެ. މަންމަގެ ހަށިގަނޑު ދުވަހަކަށް ވުރެ ދުވަހެއް ބަރުވާން ފަށައިފިއެވެ. އެއާއެކު މަންމައަށް ކޮޅަށް ނުހުރެވޭ ވަރު ވެއްޖެއެވެ. މަސައްކަތެއް ކޮށްލާނެ ހިތްވަރެއް ނެތި ހިނގައްޖެއެވެ.\nދަރިފުޅާއެވެ. އަނެއްކާ ވެސް އޭގެ ދުވަސްކޮޅެއް ފަހެވެ. މަންމައަށް ބުރަކަށި ޖައްސާލައިން ނިދަން އުނދަގޫވިއެވެ. އެހެންވެ އެއްފަރާތަކަށް އޮވެ ނިދޭތޯ މަންމަ މަސައްކަތް ކުރީމެވެ. އެހެން ނަމަވެސް ދަރިފުޅާއެވެ. އެނބުރިލާ ގޮތުން މަންމަގެ ބަނޑުގައި އޮތް ތިޔަ ދަރިފުޅަށް ގެއްލުމެއް ލިބިދާނެތީ މަންމަ ކަންބޮޑުވިއެވެ. ނަމަވެސް އެކަމަށް މަންމަ ފަރުވާތެރިވީމެވެ.\nދަރިފުޅާއެވެ. މަންމަ ބަލިވަމުން ދާން ފަށައިފިއެވެ. ނަމަވެސް ދަރިފުޅު ދެކިލުމަށް ހިތުގައި އޮތް އެދުން ދިޔައީ އިތުރުވަމުންނެވެ. ދަރިފުޅުގެ ހަށިގަނޑު މަންމަގެ މޭމަތީގައި ބާއްވާލުމުގެ އެދުން ދިޔައީ އިތުރުވަމުންނެވެ.\nލޯބިވާ ދަރިފުޅާއެވެ. އެންމެ ފަހުން އެދުވަސް ޖެހިއްޖެއެވެ. މަންމަގެ ބަނޑުގައި ރިއްސަން ފަށައިފިއެވެ. އަދި މަންމަ ހޮސްޕިޓަލަށް ގެންދެވިއްޖެއެވެ.\nދަރިފުޅާއެވެ. އެއީ ކުޑަކުޑަ ވަގުތުކޮޅެއް ނޫނެވެ. ސިކުންތުތައް މިނެޓްތަކަށް ، މިނެޓްތައް ގަޑިއިރުތަކަށް ބަދަލުވަމުން ދިޔައެވެ. މަންމައަށް ލިބެމުން ދިޔަ ވޭންތައް ދިޔައީ އިތުރުވަމުންނެވެ.\nދަރިފުޅާއެވެ. މަންމައަށް އެދުވަހު އިހްސާސް ކުރަން ޖެހުނު ވޭނަކީ އެއްވެސް މީހަކު އޭނާގެ ދުޝްމަނަކަށް ވެސް ނޭދޭނެ ފަދަ ވޭނެކެވެ.\nލޯބިވާ ދަރިފުޅާއެވެ. ﷲ ގަންދީ ބުނަމެވެ. މިއީ މަންމަގެ ފަހު ނޭވާ ކަމުގައި ހީވި ކިތަންމެ ފަހަރެއް ދިޔައެވެ. ނަމަވެސް މަންމަ ހުވާކޮށްފައި ބުނަމެވެ. ދަރިފުޅު ދެކެ ކުޑަވެސް ނުރުހުމެއް މަންމަގެ ހިތުގައި ނުހިނގައެވެ. ދަރިފުޅާމެދު ސުންޕާ ބަހެއް،ނުރުހުމުގެ މަންމަ ނުބުނަމެވެ. ﷲގެ ރަޙުމަތް ފުޅުން މިކަން ނިމި ދަރިފުޅު ދެކިލަން މި ލިބެނީކަމަށް އުއްމީދުކުރަމުން ކެތްކުރީމެވެ.\nލޯބިވާ ދަރިފުޅާއެވެ. ތި ދަރިފުޅު ރޮއިގަތް އަޑާއެކު މި ދުނިޔެއަށް ނޭވާލައިފިއެވެ. ހުވާކޮށްފައި ބުނަމެވެ. މަންމައަށް ލިބެމުންދިޔަ ވޭންތައް ތިޔަ ދަރިފުޅު ފެނުމާއެކު ފިލައިގެން ހިނގައްޖެއެވެ.\nމަންމައަށް އެއްވެސް ވޭނެއް ނުލިބޭހެން ހީވި ފަދަ އެވެ. މަންމަގެ ލޮލުން އޮހޮރެމުން ދިޔަ ވޭނުގެ ކަރުނަތައް އުފަލުގެ ކަރުނަތަކަކަށް ބަދަލު ވެއްޖެއެވެ. ލޯބިވާ ދަރިފުޅާއެވެ. މަންމަ ހާދަ އުފަލެއް ވިއެވެ. މަންމައަށް ބުނެވުނެވެ. އަލްޙަމްދު ލިﷲ އެވެ.މަންމައަށް ﷲ މި މިންވަރު ކުރެއްވީ ކޮންފަދަ ބޮޑު ނިޢުމަތެއް ހެއްޔެވެ.\nދަރިފުޅާއެވެ. ދުވަސްތައް ހިނގަމުން ދިޔައެވެ. ނަމަވެސް މަންމަ ނިދިނަގާލި ރޭތަކަށް ނިމުމެއް ނައެވެ. ދުވާލުގެ ވަގުތުތަކުގައި ދަރިފުޅުގެ ޚިދުމަތުގައި މަންމަ ހޭދަ ކުރީމެވެ. ވަރުބަލިކަމާއެކު މަންމައަށް ލޮލު ފިޔައެއް ޖަހާލެވޭއިރަށް ދަރިފުޅު ރޯލައެވެ.\nދަރިފުޅާއެވެ. ވަރުބަލިވެފައިވާ މަންމަގެ ނިދި އެހިނދު ފިލައިގެން ދެއެވެ. ލޯބިވާ ތިޔަ ދަރިފުޅުގެ ރޯލުމަކީ މަންމައަށް ކެތްވާވަރު ކަމަކަށް ނުވެއެވެ. ދަރިފުޅު ނަގައިގެން ދަރިފުޅަށް ބުއް ދީ ދަރިފުޅު ނިންދެވުމަށް މަންމަ އެތައް ގަޑިއިރެއް ކޮޅަށް ހުރީ ކިތައް ކިތައް ރޭ ހެއްޔެވެ؟\nދަރިފުޅާއެވެ. ދަރިފުޅު ފިރުކެން ފަށައިފިއެވެ. ފިރުކެމުން އެންމެ ފަހުން ކޮޅަށް ތެދުވެއްޖެއެވެ. ދަރިފުޅާއެވެ. މިއިން ކޮންމެ ކަމަކުން މަންމަގެ މި ބަލި ވެފައިވާ ހަށިގަނޑަށް ތަސައްލީއެއް ދެއެވެ. ބަލިކަމުގެ އިހްސާސެއް ވެސް ނުވާފަދައެވެ.\nދަރިފުޅާއެވެ. މަންމައާއި ދަރިފުޅު ވަކި ނުކޮށް އެތައް އަހަރެއް ހޭދަ ކުރުމަށްފަހު އެކަން ކުރަން ޖެހިއްޖެއެވެ. ދަރިފުޅު އެންމެ ފުރަތަމަ ސުކޫލަށް ދިޔަ ދުވަހު މި މަންމައާއި ވަކިވާން ޖެހޭތީ ދަރިފުޅު ހާދަ ރުއިމެއް ރުޔެވެ. އަދި މި މަންމަ ވެސް ރޮވުނެވެ. ނަމަވެސް މަންމަގެ ރުއިން ވެސް ދަރިފުޅަށް ފޮރުވީމެވެ. ދަރިފުޅަށް ރަނގަޅު ގޮތަކީ ސުކޫލްގައި ހޭދަ ކުރުން ކަމަށްވާތީ ދަރިފުޅުގެ ރުއިމަށް އިޖާބަ ނުދީ މަންމަ ރޮމުން ގެއަށް ދިޔައިމެވެ.\nދަރިފުޅާއެވެ. އެ ސުކޫލުގައި ކިޔަވަމުން ދަރިފުޅު ބޮޑުވަމުން ދިޔައެވެ. ދަރިފުޅު އަމިއްލައަށް ހުރިހާ ކަމެއް ކުރަން އެނގި މަދަރުސީ ހަޔާތް ދަރިފުޅު އޭގެ ފަހުން ދަރިފުޅުގެ ކިޔެވުމުގެ ޙަޔާތް ނިމިއްޖެއެވެ.\nނަމަވެސް އޭގެ ފަހުން އައީ މަންމަގެ ޙަޔާތުގައި އައި ހިތާމަވެރި ދުވަހެކެވެ. ނަމަވެސް އުފަލުގެ ކޮޅެއް ވެސް ނެތްފަދަ ދުވަހެކެވެ.\nދަރިފުޅާއެވެ. އެއީ ތިޔަ ދަރިފުޅު ކައިވެނި ކުރި ދުވަހެވެ. މި ދެއަތުން ކާންދީ ބޯންދީ ބެލެހެއްޓި ދަރިފުޅު އެންމެ ފަހުން މަންމައާއި ވަކިވެގެން ދިޔައީއެވެ. ދަރިފުޅާއެވެ. އެހެންނަމަވެސް ހުވާކޮށްފައި ބުނަމެވެ. ދަރިފުޅު އުފަލުގައި އުޅޭތަން ފެނުމުން މަންމަގެ ހިތް އުފަލުން ފޮޅެއެވެ. މަންމަގެ އެދުމަކީ ތިޔަ ގޮތުގައި އުފާވެރިކަން މަތީ ދަރިފުޅު އަބަދު ވެސް އުޅުމެވެ. މަންމަގެ ހެޔޮ ދުޢާ އަކީ ވެސް އެއީ އެވެ.\nލޯބިވާ މަންމަ "\nލޮބުވެތި އަޚުންނާއި އުޚުތުންނެވެ. މިއީ އަހަރެމެން ހުރިހާ އެންމެންގެ މަންމައިންގެ ވެސް ޙާލަތެވެ. އެމީހުންގެ އެދުމެވެ. ނަމަވެސް އަހަރެމެންގެ ތެރެއިން މައިންބަފައިންނާއި ދެކޮޅުވަނީ ކިތައް ކިތައް މީހުން ހެއްޔެވެ؟ އެފަދަ ކަމެއް ކުރުމަށް ތިބާގެ ހިތް ހަރު ވާންވީ ކޮންކަމަކާ ހެއްޔެވެ؟ މަތީގައި އަހުރެން ކުރި ސުވާލުތަކަށް ލަދުވެތިކަމާއެކު ނަމަވެސް އާއެކޭ ބުނަން ޖެހޭ މީހުން މަދު ހެއްޔެވެ؟\nއޭ އަޚާއެވެ. އޭ އުޚުތާއެވެ. ތިބާގެ މައިމީހާ އަދި ދުނިޔޭގައި ގަދަވެ އެހުރީއެވެ. ނުބައިކޮށް ކަމެއް ކުރެވިފައިވާނަމަ މަޢާފަށް އެދޭށެވެ.\nއެކަމަނާ އެއިނީ މަޢާފް ދޭން އިންތިޒާރުގައެވެ. އަދި އެމަންމައަށް ހެޔޮކޮށް ހިތާށެވެ. މަންމަ ގާތުގައި ލޯބިވާ ވާހަކަ ބުނާށެވެ. މަންމަ ދުނިޔޭގައި ނެތްނަމަ އެ މަންމައަށް ޓަކައި ހެޔޮ ދުޢާ ކޮށްދޭށެވެ. ރަޙިމްގެ ގުޅުން ދަމަހައްޓާށެވެ.\nرب ارحمهماكما ربياني صغيرا – امين\nމަންމައެވެ. މަންމައެވެ. މަންމައެވެ. ދެން ބައްޕައެވެ.\nޙަޤީޤީ ހާދިސާ: ހަޔާތުގައި އެންމެ ފަހަރަކުވެސް މަންމައަށް ޝުކުރިއްޔާއޭ ބުނެނުލާ. މަންމަ މަރުވަމުން ދިޔައިރު ޖެހުނީ އެކަމުގެ ހިތާމަ ކުރަން\nގަހަށް ލިބޭ ކޮންމެ ނިކަމެތިކަމެއްގެ އަސަރު ގަހުން ލިބޭ މޭވާއަށް ކުރާނެއެެވެ.\nހަގީގީ ހާދިސާ: ދަރިފުޅުގެ ޙަޔާތުގެ އެންމެ ފަހު ދުވަސްތަކުގެ ވޭންހުރި ތަޖުރިބާ، ލޮލުން ދެކެ އަތުން ހިފި ނިކަމެތި މަންމައެއްގެ ވާހަކަ !\nޤައުމީ ދުވަހުގެ ބަޠަލު ޣާޒީ ބަންޑާރައިން: އެނގެނީ ކިހައިވަރަކަށް؟\nއިންޑިއާގެ ސިފައިން ހީކުރީ މިއީ އޭލިއަން އެއް ކަމަށް: އަސްލު ކޯއްޗެއްކަން އެނގޭތަ؟\nގަމު އަންހެނުންގެ ކޮމިޓީން ކާބޯތަކެތީގެ މައުރަޒެއް: މިފަހަރު ވަރަށް ވެސް ތަފާތު!\nއެހެން މީހުން ތިބާއާ މެދު ގެންގުޅޭ ތަފާތު ވިސްނުންތަކާމެދު ކުރެވޭނެ ކަމެއް ނޯންނާނެ:މުފްތީ މެންކް


Invictus Victory Ge Attar Mirey OAS In Raajje Ah Tha'aaraf Kuranee - Vaguthu\nރާއްޖެއަށް އެންމެ ފަހުގެ ބްރޭންޑްތަކުގެ އަތަރާއި، އަމިއްލަ ބްރޭންޑްތަކުގެ އަތަރު ތައާރަފް ކުރަމުން އަންނަ ރާއްޖޭގެ ފުރަތަމަ އަތަރް ބްރޭންޑް އޫދް އަލް ސަބާޔާއިން ފިިރިހެނުންނަށް ހާއްސަ އިންވިކްޓަސް ވިކްޓޮރީ ބައި ޕަކޯ ރަބޭންގެ އަތަރު ރާއްޖެއަށް ތައާރަފްކޮށްފިއެވެ.\nމިއީ މި ވައްތަރުގެ އަތަރް ރާއްޖެއަށް ތައާރަފްކުރި ފުރަތަމަ ފިހާރައެވެ. މިއީ މި އަހަރު ތެރޭގައި ނެރުނު އެންމެ ފަހުގެ ސެންޓުގެ އަތަރުކަން ފާހަގަކޮށްލަން ޖެހެއެވެ.\nއޫދް އަލް ސަބާޔާއިން ބުނީ، މި ވައްތަރުގެ އަތަރް މިރޭ 8:00 އިން ފެށިގެން އޫދް އަލް ސަބާޔާގެ މާލެ ފިހާރައިން ލިބޭނެ ކަމަށެވެ.\nއޫދް އަލް ސަބާޔާއަކީ މަދު ދުވަސްކޮޅެއްގެ ތެރޭގައި ދިވެހިންގެ މެދުގައި ބޮޑު މަގްބޫލުކަމެއް ހޯދި އަތަރް ބްރޭންޑެކެވެ. އެ ބްރޭންޑްގެ އަމިއްލަ އުފެއްދުންތަކުގެ ތެރޭގައި އަތަރް، ލޯޝަން، އަދި އެއާ ފްރެޝްނާ ހިމެނެއެވެ.\nއޫދް އަލް ސަބާޔާގެ މެނޭޖަރ އަހުމަދު ފަޒާލް ވިދާޅުވީ، ކޮވިޑް-19ގެ ހާލަތު ރަނގަޅުވަމުންދާއިރު، ކުރިއަށް އޮތް ތަނުގައި މާކެޓަށް ނެރެމުންދާ ފަހުގެ އުފެއްދުންތައް ރާއްޖެއިން ލިބޭނެ ގޮތް ވާނެ ކަމަށެވެ. އަދި އީދަަށް ހާއްސަކޮށް އުފެއްދުންތައް ނެރުމަށްވެސް ތައްޔާރުވަމުން އަންނަ ކަމަށްވެސް އޭނާ ވިދާޅުވިއެވެ.\nއޫދް އަލް ސަބާޔާގެ މިނި ސްޕްރޭ ކަލެކްޝަނެއް ނެރެނީ\nއޫދް އަލް ސަބާޔާގެ އެބްސޮލިއުޓް ސަބާޔާ ދިވެހި ފިރިހެނުންނަށް ވަރަށް ކަމުގޮސްފި\nއޫދް އަލް ސަބާޔާގެ ފޭސްބުކް ޕޭޖަށް 25،000 ލައިކްސް، ކަަސްޓަމަރުންނަށް ހަދިޔާއެއް!


Klopp aai Ingireysi FA ge dhebasvunthakeh | Mihaaru\nލިވަޕޫލްގެ މެޗެއްގެ ތެރެއިން އެ ޓީމުގެ ކޯޗު ކްލޮޕް.-- ފޮޓޯ: އޭއެފްޕީ\nކްލޮޕާއި އިނގިރޭސި އެފްއޭގެ ދެބަސްވުންތަކެއް\n28 ޖެނުއަރީ 2020 - 10:252comments\nލިވަޕޫލް (ޖެނުއަރީ 28) - އިނގިރޭސި އެފްއޭ އިން ކްލަބްތަކަށް ދޭން ހަމަޖައްސާފައިވާ ފިނި މޫސުމުގެ ބްރޭކުގެ ތެރޭގައި އިނގިރޭސި އެފްއޭ ކަޕްގެ ރީޕްލޭ މެޗުތައް ހަމަޖެއްސުމަކީ ގޯސް ނިންމުމެއްކަމަށް ބުނެ ލިވަޕޫލްގެ ކޯޗު ޔާގެން ކްލޮޕް ފާޑުކިޔުމުން އިނގިރޭސި އެފްއޭ އިން އެ ވާހަކަތަކަށް ޖަވާބުދީފި އެވެ.\nއިނގިރޭސި ކަޕް މެޗުތަކުގެ ރީޕްލޭ މެޗުތައް ކުޅެން ޖެހޭތީ މެންޗެސްޓާ ސިޓީގެ ކޯޗު ޕެޕް ގާޑިއޯލާ އާއި ޓޮޓެންހަމްގެ ކޯޗު ހޯސޭ މޮރީނިއޯ ވެސް ވަނީ މީގެ ކުރިން ފާޑުކިޔައިފަ އެވެ. އެކަަމަކު އޭރު އެ ވާހަކަތަކަށް މާ ބޮޑު ސަމާލުކަމެއް ނުލިބެ އެވެ. އެކަމަކު އާދިއްތަ ދުވަހުގެރޭ ޝްރޫސްބަރީ ޓައުންއާ ދެކޮޅަށް ލިވަޕޫލް ކުޅުނު މެޗު 2-2 އިން އެއްވަރުވެ، ރީޕްލޭ އަކަށް ދާން ޖެހުމުން ލިވަޕޫލުން އެ މެޗުގައި ބޭނުންކުރާނީ ޒުވާން ޓީމު ކަމަށާއި ކޯޗަކަށް ހުންނާނީ 23 އަހަރުން ދަށުގެ ޓީމުގެ ކޯޗު ނީލް ކްރިޗްލީ ކަމަށް ލިވަޕޫލްގެ ކޯޗު ކްލޮޕް ބުނުމާ އެކު އެ މައްސަލަ ވަނީ ގޯސްވެފަ އެވެ.\nކްލޮޕް ބުނީ ފެބްރުއަރީ މަހުގެ 15 ދުވަހަކީ ކްލަބްތަކަށް ފިނި މޫސުމުގެ ބްރޭކް ކަމަށް އިނގިރޭސި އެފްއޭ އިން އަންގާފައިވުމުން ލިވަޕޫލުން ވެސް ތައްޔާރުވެގެން ތިބީ އެ ގޮތަށް ކަމަށާއި އެކަމަކު ކުއްލިއަކަށް އިނގިރޭސި އެފްއޭ އިން އެ ދުވަސްތަކުގައި މެޗެއް ކުޅެން ރޭވުމަކިީ ބަލައިގަނެވޭނެ ކަމެއް ނޫން ކަމަށެވެ. އަދި އިނގިރޭސި އެފްއޭގެ އެ ފަދަ ނިންމުމެއްގެ ސަބަބުން ކުޅުންތެރިންނަށް ގެއްލުންތަކެއް ވާނެ ގޮތެއް ހެދުން ބަލައިނުގަނެވޭނެ ކަމަށް އޭނާ ބުންޏެވެ.\nމިހާރު އޮތްގޮތުން ލިވަޕޫލް ދަނޑުގައި ޝްރޫސްބަރީއާ ދެކޮޅަށް ކުޅޭ މެޗު ތާވަލުކޮށްފައިވަނީ ފެބްރުއަރީ ހަތަރަކަށެވެ. ކްލޮޕް ބުނީ އެ ދުވަހު ކުޅޭ މެޗުގައި ލިވަޕޫލްގެ އެއްވެސް ސީނިއާ ކުޅުންތެރިޔަކު ބައިވެރިނުވާނެ ކަމަށެވެ. އަދި ކްލޮޕްގެ މި ނިންމުމަށް ލިވަޕޫލްގެ ބޯޑުން ވެސް ތާއީދުކުރެ އެވެ.\nއެއީ ޑިސެމްބަރު މަހު ލިވަޕޫލުން ކްލަބް ވޯލްޑް ކަޕް ކުޅެން ގަތަރުގައި ތިބި ދުވަސްވަރު އެފްއޭ އިން ވަނީ ލީގު ކަޕްގެ ކުއާޓާ ފައިނަލް މެޗު އެ ދުވަސްވަރަށް ތާވަލުކޮށްފަ އެވެ އެ ފަހަރު ލިވަޕޫލުން އެ މެޗު އެހެން ތާރީހަކަށް ބަދަލުކޮށްދޭން އެދުނު ނަމަވެސް އެކަން އެގޮތަށް ނުވި އެވެ. އެ ފަހަރު އެސްޓަން ވިލާއާ ދެކޮޅަށް ކުޅުނު ކުއާޓާ ފައިނަލް މެޗުގައި ލިވަޕޫލްގެ ޒުވާން ޓީމު 5-0 އިން ބަލިވެ އެ މުބާރާތުން ކެޓީ އެވެ.\n"މިދިޔަ އަހަރު އޭޕްރީލްގައި އެފްއޭ އިން އަހަރެމެންނަށް އެންގީ 15 ދުވަހުގެ ވިންޓަ ބްރޭކެއް ލިބޭނެކަމަށް. އެ ބްރޭކް ދީފައި އަހަރެންގެ ނަޒަރުގައި އެ މީހުން އެދުނީ އެ ނިންމުމަށް އަހަރެމެން އިހުތިރާމް ކުރަން. އެކަމަކު މި ފެނުނީ އެ ބްރޭކަށް އެ މީހުން ފުރިހަމަ އަށް އިހުތިރާމް ނުކުރިތަން. އެ ބްރޭކް ތެރެއަށް މެޗެއް ލުން ރަނގަޅެއް ނޫން،" ކްލޮޕް ބުންޏެވެ.\nއިނގިރޭސި އެފްއޭ އިން ކްލޮޕްގެ މި ވާހަކަތަކަށް ދިން ޖަވާބުގައި ބުނީ ރީޕްލޭ މެޗެއް އެ ދުވަސްވަރު ކުޅެން ޖެހިދާނެކަން އެހެން ކްލަބްތަކެކޭ އެއްގޮތަށް ލިވަޕޫލަށް ވެސް އަންގާފައިވާނެ ކަމަށެވެ. އަދި މީގެ ސަބަބުން ޕްރިމިއާ ލީގުގެ ކްލަބްތަކަށް ކޮންމެވެސް ވަރެއްގެ ދަތިތަކެއް ކުރިމަތިވާނެ ކަން ވެސް ކްލަބްތަކުގެ ސަމާލުކަމަށް ގެނެސްފައިވާނެ ކަމަށެވެ.\nރީޕްލޭ މެޗުގައި ޒުވާން ޓީމެއް ކުޅުވަން ކްލޮޕް ނިންމުމުން ލިވަޕޫލްގެ ކުރީގެ ކޯޗު އަދި މިހާރު ލެސްޓާގެ ކޯޗު ބްރެންޑަން ރޮޖާސް ވަނީ އެ ނިންމުމަށް ހުރިހާ ފަރާތަކުން ވެސް އިހުތިރާމްކުރަން ޖެހޭނެ ކަމަށް ބުނެފަ އެވެ. އެކަމަކު ކްލޮޕްގެ އެ ފާޑުކިޔުންތަކަށް ބައެއް އެހެން ކްލަބްތަކުން ނުރުހެ އެވެ. އެ ގޮތުން އިނގިރޭސި ދަށް ޑިވިޝަނުގެ ޓީމެއް ކަމަށްވާ އެކްރިންޓަން ސްޓޭންލީގެ ވެރިޔާ އެންޑީ ހޯލްޓް ވަނީ އެ ފާޑުކިޔުންތަކަށް ލިވަޕޫލާއި ކްލޮޕް ޖޫރިމަނާކުރަން ގޮވާލައިފަ އެވެ.\nޝްރޫސްބަރީ އާއި ލިވަޕޫލް ތެރެއިން މޮޅުވާ ޓީމެއް ފަސް ވަނަ ބުރުގައި ކުޅެން ޖެހޭނީ ރަށުންބޭރުގައި ޗެލްސީއާ އެވެ. އެފްއޭ ކަޕްގައި ރޭ އާސެނަލް ކުޅުނު މެޗުން ވަނީ 2-1 އިން ބޯންމައުތު އަތުން މޮޅުވެފަ އެވެ.\nއިތުރު ލިޔުންތައް އިނގިރޭސި އެފްއޭ ޔާގެން ކްލޮޕް


Major Ibrahim Azim ge bappafulhu Covid19 ah faruvaa dhemun dhaniko niyaa vejje - AO News\nމޭޖަރ އިބްރާހީމް އާޒިމްގެ ބައްޕާފުޅު ކޮވިޑަށް ފަރުވާދެއްވަމުން ދަނިކޮށް އަވަހާރަވެއްޖެ\nގައުމީ ދިފާއީ ބާރުގެ އިސް ތަރުޖަމާނު މޭޖަރ އިބްރާހިމް އާޒިމްގެ ބައްޕާފުޅު، ކޮވިޑް19 އަށް ޕޮޒިޓިވްވެ ފަރުވާ ދެމުން ދަނިކޮށް އަވަހާރަވެއްޖެއެވެ.\nމިއަދު ކޮވިޑް19 އަށް ފަރުވާދެމުން ދަނިކޮށް ނިޔާވީ ރ.އަތޮޅު ދާއިރާގެ ކުރީގެ މަޖިލީސް މެމްބަރުކަން ކުރެއްވި ރ.ކެދޮޅުދޫ އިސްމާއިލް ޒަކަރިއްޔާއެވެ. އިސްމާއިލް ޒަކަރިއްޔާ ކޮވިޑް19 ގައި ނިޔާވިކަން ހާމަކުރައްވަމުން. އޭނާގެ ދަރިފުޅު، އިބްރާހިމް އާޒިމް ކުރެއްވި ޓުވިޓެއްގައި ވިދާޅުވީ އިސްމާއިލް ޒަކަރިއްޔާ ނިޔާވެފައިވަނީ ކޮވިޑް19އަށް ޕޮޒިޓިވްވެ ދަރުމަވަންތަ ހޮސްޕިޓަލުގައި ފަރުވާ ދެމުން ދަނިކޮށް ކަމަށެވެ.\nR.Atoll ge kureege Majilis member Kan kuri, Alhugaduge loabivaa Bappa, R. kadholhudhoo Ismail Zakariyya, Covid-19 ah positive ve Dharumavantha Hospital gai faruvaadhemun dhanikoh dhaadhi dhemme aku niyaavejje. pic.twitter.com/P2N2VuAdHz\n— Ibrahim Azim (@IbrahimAzim9) September 14, 2020\nމީގެ ކުރިން އާޒިމް ވިދާޅުީ ހުޅުމާލޭ މެޑިކަލް ފެސިލީޓިގައި ފަރުވާ ދިނުމަށްފަހު، އިސްމާއިލް ޒަކަރިއްޔާގެ ހާލުބޮޑުވެގެން ދަރުމަވަންތަ ހޮސްޕިޓަލަށް ބަދަލު ކުރީ، މިދިޔަ މަހު 14 ވަނަ ދުވަހުކަމަށާއި އިސްމާއިލް ޒަކަރިއްޔާއަށް ފަރުވާދެމުން ދިޔައީ ވެންޓިލޭޓަރުގައި ކަމަށެވެ. އިތުރަށް އާޒިމް ވިދާޅުވީ އިސްމާއިލް ޒަކަރިއްޔާއަކީ ބޮޑު ބައްޔަކަށް މީގެ ކުރިން ފަރުވާ ހޯދަމުންދިޔަ މީހެއް ނޫން ކަމަށާއި އެ އުމުރުގައިވެސް އުޅުއްވަނީ ވަރަށް ހަކާތްތެރިކޮށް ކަމަށެވެ.އަދި އިސްމާއިލް ޒަކަރިއްޔާއަކީ ގެއިން ބޭރަށް ނުކުން މީހެއް ނޫންކަމަށާއި ބަލި ޖެހިފައިވަނީ ގެއިން ބޭރުން އައި އެހެން މީހެއްގެ ފަރާތުން ކަމަށް ބެލެވޭކަމަށް އާޒިމް ވިދާޅުވިއެވެ.\nރާއްޖޭގެ ކުރީގެ މަޝްހޫރު ފުޓްބޯޅަ ކުޅުންތެރިޔާ ޝާހު އިސްމާއިލްގެ ވެސް ބައްޕަ އިސްމާއިލް ޒަކައްރިއްޔާ ވަނީ ދިގު މުއްދަތަކަށް ދައުލަތަށް ހިދުމަތް ކުރައްވައިފަ އެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާއިރު ރާއްޖެއިން ކޮވިޑް-19 އަށް ފައްސިވި މީހުންގެ ތެރެއިން މިހާރު ބައްޔަށް ފަރުވާ ދެމުންދަނީ 1809 މީހަކަމަށެވެ. މި ބަލީގައި މިހާތަނަށް ރާއްޖެއިން 32 މީހަކު ނިޔާވެފައިވާއިރު މިހާތަނަށް ބަލީގައި ނިޔާވި މީހުންގެ ތެރޭގައި ހިމެނެނީ 25 ދިވެއްސަކާއި 07 ބިދޭސީއެކެވެ.\nކޮވިޑް ރާއްޖޭގެ ހާލަތުކޮވިޑް19


2020 ވަނަ އަހަރުގެ ބަޖެޓަށް ޖާބިރު ވޯޓެއް ނުދެއްވި | Jazeera\t2020 ވަނަ އަހަރުގެ ބަޖެޓަށް ޖާބިރު ވޯޓެއް ނުދެއްވި - Jazeera\n2020 ވަނަ އަހަރުގެ ބަޖެޓަށް ޖާބިރު ވޯޓެއް ނުދެއްވި\nފާތިމަތު ފަޔާޟާ December 5, 2019 56 views0\n2020 ވަނަ އަހަރަށް ލަފާކުރާ ދައުލަތުގެ ބަޖެޓް ފާސްކުރަން ނުފެންނަ ކަމަށް ކާށިދޫ ދާއިރާގެ މެމްބަރ އަބްދުﷲ ޖާބިރު ވޯޓު ދެއްވައިފި އެވެ.\n37.8 ބިލިއަން ރުފިޔާގެ ރެކޯޑް ބަޖެޓް ފާސްކުރަން ފެންނަކަމަށް ކާށިދޫ ދާއިރާގެ މެމްބަރު ޖާބިރު ފިޔަވާ ބާކީ ތިއްބެވި 77 މެމްބަރުން ވަނީ ވޯޓުދެއްވާފަ އެވެ.\nބަޖެޓް މިއަދު ފާސްކޮށްފައިވަނީ ބަޖެޓު ދިރާސާކުރި ކޮމިޓީން ނިންމި ގޮތަށް 366 މިލިއަން ރުފިޔާ އިތުރުކުރުމަށްފަހުއެވެ. ބަޖެޓަށް ބޮޑަށް އިތުރުކުރީ ޕީއެސްއައިޕީ ޕްރޮޖެކްޓުތަކަށް ބޭނުންވާ ފައިސާއެވެ. އިތުރުކުރި ބަޔަށް ފައިސާ ހޯދަން ނިންމާފައިވަނީ 929 މިލިއަން ރުފިޔާގެ ޓީބިލު ވިއްކައިގެންނެވެ.


Koimalaa - އިދިކޮޅަށް ސޮއި ނުކުރަން، އަދިވެސް އަޅުގަނޑަކީ ޖުމްހޫރީ ޕާޓީގެ މެންބަރެއް- މަލީހް ޖަމާލް\nކުރީގެ މިނިސްޓާ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ މުހައްމަދު މަލީހް ޖަމާލް\nއިދިކޮޅަށް ސޮއި ނުކުރަން، އަދިވެސް އަޅުގަނޑަކީ ޖުމްހޫރީ ޕާޓީގެ މެންބަރެއް- މަލީހް ޖަމާލް\nކުރީގެ މިނިސްޓާ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ މުހައްމަދު މަލީހް ޖަމާލްގެ އިތުބާރު ނެތްކަަމަށް ނިންމާ މަގާމުން ވަކިކުރުމާއެކު އިދިކޮޅު ކޯލިޝަންގެ ކެމްޕޭންގައި އޭނާ ވަނީ ބައިވެރިވެ ވަޑައިގެންނަވާފައެވެ.\nދިސްޓާއަށް ދެއްވި އިންޓަރވިއުއެއްގައި ވާހަކަ ދައްކަވަމުން މަލީހް ވިދާޅުވީ އަދިވެސް އޭނާއަކީ ޖުމްހޫރީ ޕާޓީގެ މެންބަރެއް ކަމަށާއި ފުވައްމުލަކުގެ ވަރަށް ގިނަ ޒުވާނުންގެ އެދިލެއްވުމުގެ މަތިން ޖަގަހައެއް ހުޅުވުމުގެ ރަސްމިއްޔާތުގައި ބައިވެރިވީ ކަމަށެވެ. އަދި ރާއްޖެ މިސްރާބު ޖަހާފައިމިވަނީ އަނެއްކާވެސް ޚުދުމުޚްތާރު ވެރިކަމަކާ ދިމާލަށް ކަމަށާއި އެކަން ނުވާން އޮތީ ލޯކަލް ކައުންސިލް އިންތިޚާބާއި އަންހެނުންގެ ތަރައްގީގެ މަސައްކަތް ކުރާ ކޮމިޓީގެ ސުޕަރ މެޖޯރިޓީ އެމްޑީޕީއަށް ނުދިނުންކަމަށެވެ. އަދި އެހެން ޕާޓީތަކުގެ ކެންޑިޑޭޓުން ހޮވުމަށް ކުރެވެން ހުރި ހުރިހާ މަސައްކަތެއް ކުރައްވާނެ ކަމަށްވެސް މަލީހް ވިދާޅުވިއެވެ.\n"އެމްޑީޕީން ކަނޑައެޅިގެން ޑިމޮކްރެސީއާއި ޚިލާފް އެތައްކަމެއް ކުރާއިރު އަޅުގަނޑުމެން މަޑުން ތިބޭކަށް ނުވާނެ.ކޯލިޝަންގެ ވާހަކަ އެމްޑީޕީން ދައްކަނީ ސިޔާސީ ބާރުވެރިކަން ހޯދަންވީމަ. ކޯލިޝަން އޮތީ ރޫޅިފައި. އެގްރީމެންޓްގައި ހުރި ގިނަ ކަންތައްތަކެއް ނުވެސް ހުރޭ އަދި ހުރި މަދުކަންތައްތަކާ ޚިލާފްވެފައި އެމްޑީޕީން ވަނީ. އެގްރީމެންޓްގައި ސާފްކޮށް ބުނާނެ އެހެނިހެން ޕާޓީތަކުގެ ޖުމްހޫރީ ޕާޓީ އެމްއާރުއެމް އަދާލަތު އަދި ވަކި ޕާޓީއަކަށް ނިސްބަތްވެ ވަޑައިނުގައިންނަވާ މީހުންނަށް ލިބޭ ވަޒީފަތުގެ ވާހަކަ. އެހެންނަމަވެސް އެމްޑީޕީގެ ކޮންމެ މަޖިލިސް މެންބަރަކަށް އެއް އެކްޒެކްޓިވް ޑައިރެކްޓަރަކު ދެއްވާފަ އެހެނިހެން ކޯލިޝަން ޕާޓީތަކަށް ދެވެން ހުރި ވަޒީފާވެސް ނުދޭ. މިހާރު ޕާޓީތަކުގައި ބުރަ މަސައްކަތް ކުރެއްވި މެންބަރުން މަގުމަތީގައި އެތިއްބަވަނީ"\nއެމްޑީޕީން ވެފައިވާ ވައުދުތަކާއި ޚިލާފަށް އަދި އެހެނިހެން ޕާޓީތައް އެކަހެރިކޮށް އެމްޑީޕީން މުޅި ނިޒާމް ބޭނުންކޮށްގެންއުޅުމަކީ އެގްރީމެންޓާ ޚިލާފް ކަމަށްވުމުން އެހެނިހެން ޕާޓީތައް ހޮވުމަށް ކުރެވެން ހުރި މަސައްކަތްތައް ކުރަމުން ގެންދާނެކަމަށް ވެސް މަލީހް ވިދާޅުވިއެވެ. އެމްޑީޕީއަށް ލޯކަލް ކައުންސިލްގެ މެޖޯރިޓީ ލިބިއްޖެނަމަ ތިންބާރު އެއްބާރަށް ވެގެންދާނެ ކަމަށް ވިދާޅުވެ އަދި އެފަދަ ގޮތަކަށް ޚުދުމުޚްތާރު ވެރިކަމެއް ރާއްޖޭގައި ކުރުމުގެ ފުރުސަތު ނުދެއްވާނެ ކަމަށްވެސް މަލީހް ވިދާޅުވިއެވެ.\n"އަޅުގަނޑު މިހިރީ ޖުމްހޫރީ ޕާޓީގެ މެންބަރެއްގެ ގޮތުގައި. މިފިކުރަކީ ރިޔާސީ ނިޒާމަށް ތާއީދުކުރާ މީހުން ފިކުރު.މިފަޅިން މިދަނީ ވެސް އެމީހުން.ރައްޔިތުންގެ މަޖިލީހުގެ ރައީސް ޕްރައިމް މިނިސްޓަރަކަށްވުމަށް ކުރާ އުންމީދު ހާސިލްވުމަށް އެޅޭ އިތުރު ހަރުފަތަކަށް ވެގެންދާނީ ލޯކަލް ކައުންސިލްގެ ސްޕަރ މެޖޯރިޓީ ކާމިޔާބުވުން. އެހެންވީމަ އެކަން ވެގެންދާނީ ނިޒާމް ފޮރޮޅާލަންލިބޭ ފުރުސަތަކަށް.އެހެންވީމަ އެފުރުސަތު ދޭކަށް ބޭނުން ނުވޭ. އެހެންކަމުން އަޅުގަނޑުމެން މިތިބީ ރިޔާސީ ނިޒާމްގެ ފަޅީގައި. މިގައުމުގައި އޮތީ ދެފަޅިއެއް އެއީ ބަރުލަމާނީއަށް ތާއީދުކުރާ ފަޅިއަކާއި ރިޔާސީ ނިޒާމަށް ތާއީދުކުރާ ފަޅިއެއް. އަޅުގަނޑު މިހިރީ ރިޔާސީ ނިޒާމް ފަޅީގައި. އެމްޑީޕީން ޖުމްހޫރީ ޕާޓިއަށް ކޮށްދޭ ކަމެއް ނުފެނޭ. ޖުމްހޫރީ ޕާޓީ އޮތީ ރިޔާސީ ނިޒާމް ފަޅީގައި."\nމަލީހް މަޤާމުން ވަކިކުރަން މަޖިލީހުގައި ބޭއްވި ޖަލްސާގައިވެސް އޭނާ ވަނީ ރައީސް ނަޝީދާއި މަޖިލީހުގެ މެމްބަރުންނަށް ހޫނު ރައްދުތަކެއް ދެއްވާ ރައީސް ނަޝީދަކީ ޚުދުމުޚްތާރު ގޮތެއްގައި ކަންތައް ކުރައްވަމުންދާ ބޭފުޅެއްކަމަށް ތަކުރާރުކޮށް މަޖިލީހުގައި ވިދާޅުވެލައްވާފައެވެ.


Asian Games: 8 aharuvee 1500 meter anhen gaumee record Jaisha muguraalaifi - Vaguthu\nއަށް އަހަރުވީ 1500 މީޓަރު އަންހެން ގައުމީ ރެކޯޑު ޖައިޝާ މުގުރާލައިިފި\nޖައިޝާގެ ޕްރޮފައިލް ---\nފަނަރަސަތޭކަ މީޓަރު އަންހެން ދުވުމުގެ ރެކޯޑު، އައިމިނަތު ޖައިޝާ ޖުނީޒް މުގުރާލައިފިއެވެ.\nޖައިޝާ ރެކޯޑު މުގުރާލައިފައި ވަނީ މިހާރު އިންޑޮނޭޝިއާގައި ކުރިއަށްދާ އޭޝިއަން ގޭމްސްގެ 1500 މީޓަރު އަންހެން ފައިނަލް ހީޓުގައި ދުވެގެންނެވެ. އޭނާ ރޭސް ނިންމާފައި ވަނީ ފަސް މިނެޓާ 14.38 ސިކުންތުންނެވެ.\nމީގެ ކުރިން 1500 މީޓަރު އަންހެން ގައުމީ ރެކޯޑު އޮތީ މަރިޔަމް އިނާޔާ ފާރޫގު އަތުގައެވެ. އިޔާޔާ ރެކޯޑު ހަދާފައި ވަނީ 2010 ވަނަ އަހަރު ޖުލައި މަހު ވޯލްޑް ޖޫނިއާ ޗެމްޕިއަންޝިޕްގައި ދުވެގެންނެވެ. އިނާޔާ ރޭސް ނިންމާފައި ވަނީ ފަސް މިނެޓާ 16.29 ސިކުތުންނެވެ.\nޖައިޝާއަކީ އަންހެން އެތުލީޓުންގެ ތެރެއިން ފާހަގަ ކޮށްލެވޭ އުންމީދީ އެތުލީޓެކެވެ. އޭނާ ވަނީ 2016 ވަނަ އަހަރު އިންޑިއަން ގްރޭންޑް ޕްރިކްސްގައި ވާދަކޮށް ލޯ މެޑަލް ހޯދުމުގެ އިތުރުން މިދިޔަ އަހަރު ގައުމީ އެތުލެޓިކްސް ޗެމްޕިއަންޝިޕްގައިވެސް ތިން ލޯ މެޑަލް ހޯދައިފައެވެ. އޭގެ އިތުރުންވެސް މިއަހަރު ބޭއްވި ދެކުނު އޭޝިއާގެ ޖޫނިއާ އެތުލެޓިކްސް މުބާރާތުގައިވެސް ޖައިޝާ ވަނީ ބޮޑެތި ކުރިއެރުންތަކެއް ހޯދައިފައެވެ.\nއިންޑިނޯޝިއާގައި ކުރިއަށްދާ އޭޝިއަން ގޭމްސްގައި ރާއްޖޭގެ ހަތަރު ދުވުންތެރިއަކު ވާދަކޮށްފައިވެއެވެ. އެ ހަތަރު ދުވުންތެރިންނަކީ ރާއްޖޭގެ އެންމެ ބާރު ދުވުންތެރިޔާ ހަސަން ސާއިދާއި ގައުމީ ހާފް މެރެތަން ރެކޯޑު އޮންނަ ދުވުންތެރިއާ މުހައްމަދު ޝިފާޒާއި ޒުވާން އަންހެން ދެ ދުވުންތެރިން ކަމަށްވާ ޖާއިޝާގެ އިތުރުން އައިޝަތު ހިމްނާ ހަސަނެވެ.\nއިންޑިއާ އެތްލީޓަކު ރާއްޖެ ޓީމުގައި ބައިވެރި ކުރުމުން ފާޑުކިޔަނީ


މާޒީ (ބާރަވަނަބައި) | Esfiya - Dhivehi Vaahaka Site\nނައިލްއަށް ބޭއިހްތިޔާރުގައި ތާރާ ދުރައްޖައްސާލެވުނީ އާރަވްގެ މޫނުމަށްޗަށް އަރާފައިބަމުން ދިޔަ ކުލަވަރު ފެނިފައެވެ.\n“……ލެޓް މީ އެކްސްޕްލެއިން…..”\nނައިލް އާރަވްއާއި ދިމާއަށް އެޅި ފިޔަވަޅަށް ހުއްޓުމެއް އެރީ އާރަވް ގޮއްމުށްކަވާފައި ނައިލްގެ މޫނުމަތީގައި ޖެހުމުންނެވެ. ނައިލްހުރީ ގަބޫލުކުރަން ދަތި ފަދަ ގޮތަކަށް އާރަވްއަށް ބަލަހައްޓައިގެނެވެ. އޭރު ނައިލްގެ އަނގަފެޅި ލެއިއަންނަމުން ދިޔަ ނަމަވެސް އެކަމަށް ނައިލްގެ އެއްވެސް ފަރުވާލެއްނެތެވެ.\nއަނެއްކާވެސް ނައިލްބެލީ އާރަވްއަށް ވީ ހުރިހާ ކަމެއް ކިޔާދެވޭތޯއެވެ. ނަމަވެސް އަނެއްކާވެސް ނައިލްގެ މޫނުމަށްޗަށް އާރަވްގެ އަތުގެ ހަމަލާއެއް އަރައިގެން ދިޔައެވެ. ނަމަވެސް ނައިލް އާރަވްގެ ގަޔަށް އަތްލާކަށް ނޫޅުނެވެ. އާރަވް ރުޅި އަންނާނެ ވަރު ނައިލްއަށް ވެސް ވިސްނުނީ ކަންނޭގެއެވެ.\nތާރާއައިސް އާރަވްގެ މޭމަތީގައި އަތްއަޅާ ކޮއްޕާލިއެވެ.\n”ދެން އެންމެ ފަހަރަކު ނައިލްގައި އަތްޖައްސާލިއަސް ނިމުނީ……ކިޔާއެއްޗެއް އަނގައިން ކިޔާބަލަ…….”\nތާރާހުރީ އާރަވްއަށް ވުރެވެސް ރުޅިއައިސް ފައިހެން ހީވެއެވެ. އާރަވް ތާރާއަށް ބަލައިލީ ހިތާމަވެރި ނަޒަރަކުންނެވެ.\n”އާރަވް…..ގަޔަށްބޮލަށް ނާރާ ހުރެ އިނގޭ……ވިއާރ އިންއަ ރިލޭޝަންޝިޕް……އެއީ އެވަރުގެ ކަމެއްތަ؟…..”\nތާރާގެ ޖުމްލަތަކުން އާރަވްގެ ޒަހަމްވެފައިވާ ހިތަށް ލިބުނީ އިތުރު އަނިޔާއެކެވެ. އާރަވް ނައިލްއަށް ބަލާލަމުން އެތަނުން ދާން ހިނގާގަތީ ދެން އިތުރަށް އެތަނުގައި ހުންނަން ކެއްނުވެގެންނެވެ.\n”ރާވް…..ވެއިޓް….ލެޓް މީ އެކްސްޕްލެއިން…..”\nނައިލް ގޮވަގޮވައި އޮއްވައި ވެސް އާރަވް ނިކުމެގެން ދިޔައީއެވެ.\n”ލެޓް ހިމް ބީ…. ބޭބް…..”\nތާރާ ނައިލްގެ އަތުގައި ހިފައިލަމުން ބުނެލީނިކަން ހަމަޖެހިލައިފައެވެ. ނައިލް ތާރާގެ އަތް ދަމައިގަތް އިރު ހީވަނީ ދިރޭ އެއްޗެއް ކަށިޖަހައިގެން ދަމައިގަތްހެންނެވެ.\n”ސްޓޭ އަވޭ ފްރޮމް މީ….”\nނައިލް އިނގިލި ދިއްކޮއްލަމުން ދަތްތަކަށް ބާރުލައިފައި ބުނެލިއިރުގައި ނައިލްގެ އަނގައިން އަދިވެސް ލެއި އަންނަމުން ދިޔައެވެ.\n”އޯ މައި ޕުއަރ ބޭބް….ހިނގާ އަވަހަށް ބޭސް އަޅަންދާން….”\nތާރާ ނައިލްގެ މޫނުގައި އަތްޖައްސައިލަން އުޅުމުން ނައިލް ތާރާގެ އަތް ފޮޅުވައިލަމުން އެތަނުން ދާން ހިނގައިގަތް އިރުގައި ބުމަ ވަނީ ގޮށްޖެހިފައެވެ. ނައިލް ދިޔައީ އާރަވް ހޯދާށެވެ. ކަން ހިނގި ގޮތް އަދި ވެގެން އުޅޭގޮތް އާރަވްއަށް ކިޔާދޭން ނައިލް ކިތަންމެހާވެސް ބޭނުމެވެ. ނަމަވެސް ދެން އާރަވް ނައިލް ކިޔާ އެއްޗެއް ގަބޫލުކުރާނެ ބާއޭ ނައިލްގެ ހިތަށްއަރަމުން ދިޔައެވެ. މުޅި ކޮލެޖް ހޯދާބެލި އިރުގައިވެސް ނައިލްއަށް އާރަވް ފެންނަ ގޮތެއްނުވިއެވެ. އެހެންކަމުން ނައިލްއަވަސް ފިޔަވަޅުތަކެއްގައި ގޮސް ކާރަށް އަރައި ދުއްވާލީ އާރަވް ވީތަން ޔަގީންވާތީއެވެ. އެހެންނާވެސް އާރަވް ދެރަވެއްޖެނަމަ އާރަވް ދަނީ އެތަނަށް ކަމުން މިހާރުވެސް ވާނީ އެތަނުގައި ކަން ނައިލްއަށް ޔަގީނެވެ. ނައިލް ބާރު ސްޕީޑްގައި ކާރު ދުއްވަމުން ދިޔައިރުގައި ވިސްނަމުން ދިޔައީ އާރަވްއަށް ހުރިހާއެއްޗެއް ކިޔާދޭނެ ގޮތަކާއި މެދުގައެވެ. ނައިލް ޔަގީން ކުރި ގޮތަށް އާރަވްއިނީ އެހެންނާވެސް އާރަވް އިންނަތާގައެވެ.\nނައިލް ގޮވާލުމާއި އެކުހެން އާރަވް ތެދުވިއިރުގައި މޫނުމަތިން ރުޅިވެރިކަން ފެންނަމުން ދިޔަނަމަވެސް ލޮލުގައި ކަރުނައިގެ އަސަރު ފާޅުވެވެ ހުއްޓެވެ. ނައިލް އިސްޖަހައިލީ ދެރަވެފައި ހުރެއެވެ.\n”ނައިލް ދެން އިތުރަށް އަހަރެން ގާތު ދައްކާނެ އެހެންވާހަކަ އެއް އޮންނާނެ ހެނެއް ހީއެއްނުވޭ….އަހަރެންނަށް އިތުރަށް އިނގެން ބޭނުންވާނެ އެއްވެސް އެއްޗެއް ނެތެއްނު….ލޮލުން ފެނި އަތުން ހިފީމަ ދެން ނައިލް ކީކޭ ކިޔަންތަ ތިއައީ؟….އަހަރެން އެންމެ ދެރަވަނީ ނައިލް އަހަރެންގެ ބެސްޓް ފްރެންޑްގެ ގޮތުގައި ހުރެ ހުރިހާ ހަގީގަތެއް އިނގިހުރެ ތިހެންހެދީމަ…..ޔޫ ނޯ ޑޭމް ވެލް ހައު އައިފީލް އެބައުޓް ހަރ…..ޔޫ ނޯ ވަޓް ޝީޒް މެންޓް ޓްމީ….ދެން ވައި ޑިޑް ޔޫ ޑިޑް ދިސް ޓުމީ…..ވައި؟….ނައިލް ހަމަ އެއްވެސް އެއްޗެއް ހިތައް ނޭރީތަ؟…..”\nއާރަވް ވާހަކަ ދައްކައިނިމުނު އިރުގައި ވެސް ލޮލުން އަންނަމުންދިޔަ ކަރުނަ ތަކަށް ހުއްޓުމެއް ނާދެއެވެ. ނައިލްވެސް ހުރީ ފެންކަޅިވެފައެވެ. ނައިލްއާއި ހެދި އާރަވް އެހާދެރަވެ ރޯމަންޒަރުފެނި ނައިލްއަށް ވަރަށް އަސަރު ކޮއްފިއެވެ. މިއީ ނައިލް އެއްގޮތަކަށްވެސް ބޭނުންވި ގޮތެއްނޫނެވެ. ނައިލްއެއްޗެކޭ ބުނަން އަނގަ ހުޅުވާލިތަނާހެން އެތަނަށް ކާރެއްއައިސް މަޑުކޮށްލިއެވެ. އެއިން ފޭބި ތާރާފެނި ނައިލް ހުރީ ބުނާނެ އެއްޗެއް ވެސް ނޭންގިފައެވެ. ތާރާ މިހާރު ނައިލް ފަސްފަހަތުން އެތަނަށް ވެސް އެއައީއެވެ. ތާރާ އައި ގޮތަށް އައިސް އާރަވްއަށް ބަލައިލަމުން ނައިލްގައި ބައްދައިލީ ނިކަން ލޯބިންނެވެ.\n”ލީވް މީ އެލޯން….”\nނައިލް ތާރާ ދުރައްކޮއްޕާލުމުން ތާރާ ގޮސް ޖެހުނީ ބިންމަތީގައެވެ. ތާރާ ނައިލްއާއި ދިމާއަށް ބަލާލިއިރުގައި ލޮލުގައި ކަރުނައިގެ އަސަރުވެއެވެ.\n”ނައިލް ސްޓްޕް ޑުއިން ދިސް ޓު މީ ޕްލީސް….”\n”ޖަސްޓް ޝަޓް އަޕް ތާރާ….”\nނައިލް ތާރާއަށް އިންޒާރެއްދެމުން ބަލައިލިއިރުގައި އާރަވް ގޮސް ކާރަށްއަރައި ދުއްވައިލަނީއެވެ. ނައިލް މާޔޫސްވީ އާރަވްއަށް ވެގެން އުޅެގޮތް ކިޔާނުދެވުނީމައެވެ.\n”ހެހެ….އަލް ޑޫ ވަޓް އެވަރ އައި ވޮންޓޫ…..އާރަވް ވެސް ދެން ނައިލްއާއި ދުވަހަކު ވާހަކަ ނުދައްކާވަރު ކޮއްލާނަން ބަލަން ހުންނާތި….ވެއިޓް އެންޑް ވޮޗް ވަޓް އަލް ޑޫ…..އަހަރެން ގާތަށް މާ ބޮޑަށް ރުޅި ނާރުވާ ހުންނަށްޗޭ….އަހަންނަށް ކޮންމެފަދަ ކަމެއްވެސް ކުރެވިދާނެ…..”\nތާރާގެ އަޑުގައިވީ ޔަގީންކަމެވެ.\n”ވަޓް އެވަރ….މިހާރުވެސް ތާރާއަށް ކުރެވިފައި ވާ ވަރު ކުޑައެއް ނޫން….ދެއަރ އިޒް ނަތިން މޯ ދެޓް ޔޫ ކެން ޑޫ ޓު މީ……އެން އަލް ނެވެރ ބީ ޔުއަރސް….މީގެ ފަހުން އަހަންނާ ދުރުގަ ހުންނާތި…..އެހެންނޫނީ މާ ރީއްޗެއް ނުވާނެ އިނގޭ…..ތާރާއަށް އެކަންޔެއްނޫން އިނގޭ ނުލަފާކަން ދެއްކޭނީއެއް…..”\n”އިފްޔޫ ކާންޓްބީ މައިން….އެހެން އެއްވެސް ކުއްޖަކަށް ނައިލްގެ ދިރިއުޅުމަށް އަންނާކަށް ނުކެރޭނެ….އަޑުއިވިއްޖެތަ ނައިލް…..އަހަރެން ދުނިޔޭގަ ހުއްޓަ ނައިލްއަށް ލާހިކެއް ނޫން އެހެން އަންހެން ކުއްޖަކާއި އެކީގައި ރިލޭޝަންއެއް ފަށާކަށް…..”\nނައިލް އިތުރަށް ތާރާ ދެއްކިއެއްވެސް ވާހަކައެއް އަޑުއެހުމެއްނެތި އެތަނުންދިޔައީއެވެ. އޭރު ތާރާގެ މޫނުމަތީގައި ވަނީ ނުރުހުމުގެ ކުލަވަރެވެ. ތާރާވެސް ކާރަށް އަރައި ދުއްވައިލީ އާރަވްގެ ގެއަށް ދިއުމަށްޓަކައެވެ. ތާރާ އެގެއަށް ގޮސް އާރަވްގެ މަންމަގެ ހުއްދައާއި އެކު އާރަވްގެ ކޮޓަރިއަށް ވަތްއިރުގައި އާރަވް އެދުމަތީގައި އޮށޯވެލައިގެންއޮތެވެ. އާރަވް ބޯ ހިއްލާ ބަލާލިއިރުގައި ތާރާ އެތަނުގައި ހުރުމުން ލިބުނީ ކުއްލިސިހުމެކެވެ.\n“ވަޓް އާރ ޔޫ ޑުއިން ހިއަރ…..”\nއާރަވްއަށް މިހެން އަހާލިއިރުގައި ހައިރާންވިވަރު މޫނުމަތިން ހާމަވަން ހުއްޓެވެ. އޭރު ތާރާގެ މޫނުމަތިން ފެންނަމުން ދިޔައީ ހިތާމަވެރި ކުލަވަރެކެވެ. ތާރާ އާރަވްއާއި ދިމާއަށް ބަލަންހުރެފައި ކުއްލިއަކަށް ރޮއިގަންނަމުން ބިންމަތީގައި އިށީންއިރުގައި އާރަވް ހުރީ ވާނުވާ ނޭންގޭ ހާލުގައި ތާރާއާއި ދިމާއަށް ބަލާށެވެ. ތާރާ ގިސްލަ ގިސްލާފައި ރޯންފެށުމުން އާރަވްއަށް އިތުރަށް ކެތެއްނުކުރެވުނެވެ. ތާރާ ގާތުގައި ގޮސް އިށީންނަމުން ކިހިނެއްވީ ތޯ އަހައިލިއިރުގައި އާރަވްގެ ހިތް އޮބިނޯންނަ ވަރަށް ތެޅެމުންދިޔައެވެ.\nތާރާ ރޮމުން ރޮމުން ވާހަކަ ދެއްކޭތޯ މަސައްކަތް ކުރަމުންދިޔައެވެ. ނައިލްގެ ނަން ތާރާގެ އަނގައިން އިވުމުން ވެސް އާރަވްގެ މޫނު ވަގުތުން ބަނަވެގެން ދިޔައެވެ.\n”ނައިލް……އޭނަ އަހަރެންދެކެ އެއްވެސް ވަރަަކަށް ލޯތްބެއް ނުވޭ……އަހަރެންވެސް ނައިލްދެކެ ލޮތްބެއްނުވޭ……އައި ލަވް ޔޫ…..ނައިލްއަށް އެކަން އިނގޭނެ….އެކަމް ނައިލް ބުނީ އާރަވްގެ ޖީއެފްއެއް ހުރެއޭ……އެން ނައިލް ލަވްސް މީ އޭ….ސޯ އައި ގޮޓް އިންއަ ރިލޭޝަންޝިޕް ވިތް ހިމް….މިހާރު މަންތަކަށް ވުރެން ގިނަދުވަސްވީ.\n…އިޓް ވޯޒް އަ ސީކްރެޓް އަންޓިލްނައު…..އެކަމް ނައިލް ވަރަަސް ގޯސް……އަހަންނަން އެތަށްގޮތަކުން ނައިލް އަނިޔާކުރޭ…..ނައިލް އަހަންނަށް އެއްގޮތަކަށް ވެސް ކެއަރ އެއްނުކުރޭ….އެހެންވެ އަހަންނަށް އިތުރަށް ކެއްނުވެގެން ހިތްވަރު ކޮށްލާފަ މިއައީ ނައިލްއާ ބްރޭކްއަޕް ވެގެން……ދެން ނައިލް އަހަންނަށް ހަދާނެ ގޮތެއްވެސް ނޭންގެ…. ރާވް އަހަރެން ވަރަށް ބިރުގަނޭ އެބަ….ނައިލްއަކީ ރާވް ތިހީކުރާހާ ރަގަނޅު މީހެއް ނޫން…..ރަގަނޅު ކަމަށް ހެދިގެން ހުރި ނުލަފާ މީހެއް އެއީ……”\nތާރާގެ ވާހަކަ އަޑުއަހަން ހުރި އާރަވްގެ މުށްކެވިފައި ވާއިރު މޫނުމަތިން ރުޅިއައިސް ފައިވާ ވަރު ހާމަ ވެވެ ހުއްޓެވެ. ތާރާ ލައިގެން އިން ހެދުމުގެ އަތްއޮޅާލަމުން ދައްކާލީ ރަތްވެފައި ހުރި ތަންތަނެވެ. އަދި އާރަވްއަށް ހިތާމަވެރި ނަޒަރަކުން ބަލާލަމުން އަނެއްކާވެސް ބާރަކަށް ރޮއިގަތީއެވެ.\n”ޑިޑް ހީ ޑިޑް ދިސް ޓޫ ޔޫ…..”\nއާރަވް އަހައިލީ ކަންބޮޑުވެފައި އިދެއެވެ. ތާރާ މަޑުމަޑުން ބޯޖަހާލީ އާއެކޭ ބުނުމުގެ ގޮތުންނެވެ. އާރަވް ތާރާގެނައިސް މޭގައި ޖައްސައިލަމުން ބުރަކަށީގައި ފިރުމައިލީ ނިކަން ލޯބިންނެވެ. އޭރުގައި ތާރާގެ މޫނުމަތީގައި ވަނީ ކާމިޔާބީގެ ހިނިތުންވުމެކެވެ. އާރަވްއާއި ނައިލްގެ ދެމެދުގައި މައްސަލަ ޖެހުމުން ދެން ތާރާއާއި ނައިލްއާއި ދޭތެރެއަށް ވަންނާނެ މީހަކު ނުވާނެއޭ ތާރާގެ ހިތަށްއެރިއެވެ. ނަމަވެސް ތާރާއަށް ނޭންގުނީ ތާރާ މިކުރި ކަމަކުން ނައިލް ތާރާއާއި ކައިރިވުމަށް ވުރެ އާރަވް ތާރާއާއި ކައިރީވީކަމެވެ. އާރަވް ތާރާގެންގޮސް ގެއަށް ލުމަށްފަހު އާރަވް މިސްރާބު ޖެހީ ނައިލްގެ ގެއަށް ދިއުމަށްޓަކައެވެ. އާރަވް އެގެއަށް ގޮސްވަތް ގޮތަށް ދިޔައީ ނައިލްގެ ކޮޓަރިއާއި ދިމާއަށެވެ. ނިޝާގެ ފަރާތުން ނައިލްވީ ކޮޓަރީގައި އިނގުމުން އާރަވްގެ މިސްރާބުހުރީ ސީދާ ނައިލްގެ ކޮޓަރިއާއި ދިމާއަށެވެ.\nކިޔަވާމޭޒު ކައިރީގައި އިން ނައިލް ސިއްސައިގެން ދިޔައީ އާރަވް ގޮވާލިއަޑަށެވެ. އާރަވް އެއައި ބާރުމިނުގައި އައިސް ނައިލް ލައިގެން އިން ޓީޝާޓުގައި ހިފައި ކޮޅަށް ނަގަމުން ކޮޓަރީތެރެއަށް ހޫރާލިއެވެ. އަދި ނައިލްއަށް އިތުރު ފުރުސަތެއްނުދީ އެދިޔަ ގޮތަށް ގޮސް ނައިލްގެ މޫނުމަތީގައި ގޮއްމުއްކަވާފައި ޖެހި ޖެހީނުން ނޭފަތް ފަޅައިލިއެވެ.\n”ހައު ކުޑް ޔޫ ޑޫ ދިސް ޓުމީ އެން ތާރާ….ނައިލް ތީ ފިރިހެނަކަށް ވެސް ނުވިއެއްނު….”\nއާރަވް އަނެއްކާވެސް އައިސް ނައިލް ނަގަމުން މޫނުމަތީގައި ގޮއްމުއްކަވާފައި ޖެހިއެވެ. ނައިލް މިފަހަރު ގައި ހުރި ވަރެއްލައިފައި އާރަވް ކޮއްޕާލިއިރުގައި މޫނުމަތިން ފެންނަމުންދަނީ ހައިރާންކަމާއި ހިތާމައިގެ އަސަރެވެ.\n”ނައިލް ތީ މިއަދަށް ފަހު އަހަންނަށް އެއްވެސް މީހެއްނޫން….ތީ ކުރިން އަހަރެންގެ އެންމެ ގާތް ރަހްމަތްތެރިއާ އޭ ބުނަން ވެސް ލަދުގަނޭ…….ނައިލް މިހެން އަހަންނަށް ހަދާފާނެ ކަމަކަށް އަހަރެން ދުވަހަކު ވެސް ހީއެއްނުކުރަން….ނައިލް ތާރާ ބޭނުމޭ ކުރިން ނުބުނީ ކީއްވެތަ؟….އެން އަހަރެންގެ ފީލިންގްސް ތަށް އެނގިހުރެ ހައު ކުޑްޔޫ ގެޓް އިންއަ ރިލޭޝަންޝިޕް ވިތް ހަރ……އަހަރެން ނައިލްއަށް ދުވަހަކުވެސް މާފެއްނުކުރާނަން…..އެން ދެން ތާރާގައި އިނގިލީކުރި ޖައްސާލިއަސް ނިމުނީ…..އިނގިއްޖެތަ؟….”\nއާރަވް ހުރިހާ ވާހަކައެއް ދައްކާ ނިމުނު އިރުގައި ލޮލުން ކަރުނަ އަންނަމުން ދިޔައެވެ. ނައިލްވެސް ފެންކަޅިވެފައި ވާހާލު އާރަވްއާއި ދިމާއަށް ބަލަންހުރި އިރުގައި ތާރާ އެންމެ ފަހުން ބުނި ޖުމްލަ ސިކުޑީގައި ގުގުމަމުން ދިޔައެވެ.\n”އައި ޑޯން ވޮނަ ހިއަރ އިޓް……އިތުރަށް ދެން ނައިލް ކިޔާއެއްޗެއް އަޑުއަހާކަށް އަހަރެން ބޭނުމެއް ނޫން……ވީއަރ ޑަން…….އަހަންނާ އިތުރަށް ވާހަކަ ދައްކަން ދެން މަސައްކަތް ނުކުރާތި….ތީ އަހަރެން ދެން އެއްވެސް ގުޅުމެއް ބާއްވަން ބޭނުން މީހެއްނޫން….އަހަރެން ދުވަހަކުވެސް ހީނުކުރަން ތީ ތިހާ ނުބާ މަކަރުވެރި މީހެއް ކަމަކަށް……”\nއާރަވް ނިލުމެގެން ދިޔައީ ނައިލް ބުނި އެއްވެސް އެއްޗެއް އަޑުއެހުމެއް ނެތިއެވެ. ނައިލް ކުޑަކަކޫ މަށްޗަށް ތިރިވަމުން މޫނުގައި އަތްޖައްސާލި އިރުގައި ލެއި އަންނަމުންދިޔައެވެ. ނަމަވެސް ވަމުން ދިޔަ ތަދަށްވުރެ ނައިލްއަށް ވިސްނެމުން ދިޔައީ ތާރާއާއި މެދުގައެވެ. އެތަށް ހިޔާލުތަކެއް ނައިލްގެ ސިކުނޑީގައި ދައުރުވަމުންދިޔައެވެ. ތާރާގެ ސަބަބުން އާރަވްއާއި ނައިލްގެ ދުވަސްވީ އެކުވެރި ކަމަށްވެސް ނިމުމެއް އެއައީއެވެ. ހަމަ ހުސް ތާރާގެ ނުބާ ނުލަފާ ކަމެވެ. ނައިލް ވިސްނަމުން ދިޔައީ ދެން ހަދާމެ ގޮތަކާއި މެދުގައެވެ.\nއޭގެ އަނެއްދުވަހު ތާރާ ކޮލެޖަށްގޮސް ކުލާހަށް ވަތް އިރުގައި ފެނުނު މަންޒަރަކުން ތާރާގެ ދަތްކުޑި ވިކިގެންދިޔައެވެ.\nhaadha lahunney up vany.. anyways v salhi mi part vx\nJazakillah khairan ? sorry for being late\nAlheyyy after many days the story has been uploaded finally??❤???…BTW mi part vec vvvvv amazing..nd yesh next part dhigukohdhehchey inge…ly Inuu sis????\nSorry for uploading it very late… midhuwas kolhuge gothun lass vee.. insha allah balaanan next part vee haa wes awahah up kohladheweytho.. ?\nÀlhey kobaatha aneh part…….Kon iraku up waanee\nSo sorry for being late.. insha allah soon up waane ?\nmi vaahaka varah reethi eykamaku anna leh las kamun fuhivey mihaaru\nJazakillah khairan.. and i am so sorry for being late.. ?\nWedhaane ehnu rodhamas veema las wanee kamah wes dho… anw mi baiwes v reethi.. ?\nPlease upload it soon ?\nCant wait… plz uploas it soon… this part is also very intresting\nހޯދޭތޯ މަންޒިލެއް… 10\nލޯބި November 12, 2018


vnews - Hulhumale ge baanee jalugai othumakee misarukaarah noonekey bunanjehey sababeh: Fisal\nހުޅުމާލޭގެ ބާނީ ޖަލުގައި އޮތުމަކީ މިސަރުކާރަށް ނޫނެކޭ ބުނަންޖެހޭ ސަބަބެއް: ފައިސަލް\nހުޅުމާލޭގައި އިއްތިހާދުގެ ހަރުގެ ހުޅުއްވައި ދެއްވައި ރަނިންމޭޓު ފައިސަލް ވާހަކަފުޅު ދައްކަވަނީ --\nރާއްޖޭގެ ދެވަނައަށް އެންމެ ބޮޑު އާބާދީ އޮތް ހުޅުމާލެ ވުޖޫދު ކުރެއްވި އެރަށުގެ ބާނީ، ކުރީގެ ރައީސް އަލްއުސްތާޛު މައުމޫނު ޢަބުދުލްޤައްޔޫމު މިއަދު ޖަލުގައި އޮންނެވުމަކީވެސް މިސަރުކާރަށް ރައްޔިތުން ނޫނެކޭ ބުނަންޖެހޭ ސަބަބެއްކަމުގައި ގުޅިފައިވާ ޕާޓީތަކުގެ ރަނިންމޭޓު ފައިސަލް ނަސީމް ވިދާޅުވެއްޖެއެވެ.\nފައިސަލް ނަސީމް މިހެން ވިދާޅުވީ ހުޅުމާލޭގައި އިއްތިހާދުގެ ހަރުގެ ހުޅުއްވައިދެއްވުމަށް ފަހު ދެއްކެވި ވާހަކަފުޅުގައެވެ.\nހުޅުމާލޭގެ ރައްޔިތުންނާއި މުޚާތަބު ކުރައްވައި ފައިސަލް ވަނީ، ހުޅުމާލެ މިއަދު ސިޓީއެއްގެ ގޮތުގައި ތަރައްޤީވެފައި ވާއިރު، ހުޅުމާލޭގެ ބާނީ ކޮބައިތޯ ސުވާލު ކުރައްވާފައެވެ. ހުޅުމާލެ ވުޖޫދަށް ގެންނެވި ކުރީގެ ރައީސް އަލްއުސްތާޛު މައުމޫނު ޖަލުގައި އޮންނެވުމަކީ މިސަރުކާރަށް ރައްޔިތުން ނޫނެކޭ ބުނާނެ އެއް ސަބަބު ކަމަށެވެ.\n"އާދެ މިހުޅުމާލޭގެ، މިސިޓީގެ ބާނީ ކޮބައިތޯ؟ މިހުޅުމާލެ ބިނާކުރެއްވި، މިއުއްމީދު ދިވެހިރައްޔިތުންނަށް ގެނެސްދެއްވީ ކުރީގެ ރައީސް އަލްއުސްތާޛު މައުމޫނު ޢަބުދުލްޤައްޔޫމް މިއަދު ކޮބައިތޯ؟ އަޅުގަނޑު ދަންނަވާނީ އެމަނިކުފާނަށް ހަމައެކަނި ލިބެމުން އެދާ އަނިޔާތަކާއި ދުއްތުރާތަކާއި ހިތްދަތިކަމަށް އެކަނި އަޅުގަނޑުމެން ރައްޔިތުން ވިސްނާލިޔަސް އެއީވެސް މިސަރުކާރަށް އަޅުގަނޑުމެން ބޮޑުތަނުން ނޫނެކޭ ބުނަންޖެހޭ ސަބަބެކޭ" ފައިސަލް ވިދާޅުވިއެވެ.\nރައީސް މައުމޫނު ޖަލަށްލައި މިސަރުކާރުން އެމަނިކުފާނަށް އަނިޔާ ދެމުން ގެންދާއިރު، އެމަނިކުފާނު މިނިވަންކުރެއްވުމަށް ފައިސަލް ދަނީ ސަރުކާރަށް ގޮވާލައްވަމުންނެވެ.\nދިވެހިރާއްޖޭގެ ތަރައްޤީގައި ވިޔަފާރިވެރިންނަކީވެސް މުހިއްމު ދައުރެއް އަދާކުރަމުން އަންނަ ބައެއްކަން ފާހަގަކުރައްވަމުން ރައްޔިތުންގެ ރުއިމުގެ އަޑުއެއްސެވުމަށް ފައިސަލް ވަނީ ވިޔަފާރިވެރިންނަށްވެސް އިލްތިމާސްކުރައްވާފައެވެ.\n"ދިވެހިރާްޖޭގެ ތަރައްޤީގައި މަސައްކަތް ކުރައްވަމުން ގެންދަވާ ދިވެހި ވިޔަފާރިވެރިން. ތިޔަ ބޭފުޅުން ވަނީ ވަރަށް ގިނަގުނަ މަސައްކަތްޕުޅު ތަކެއް ކުރައްވާފައި. ދިވެހިޤައުމު ބިނާކުރެއްވުމަށާއި ދިވެހި ޒުވާނުންނަށް ގިނަގުނަ ވަޒީފާތައް ހޯއްދަވައި ދެއްވުމަށްޓަކައި. އެހެންނަމަވެސް މިއަދު އަޅުގަނޑުމެން ހިތާމަކުރަނީ، އަޅުގަނޑުމެން އެބަޔަކަށް ވަރަށް އިހުތިރާމްކުރާ، އަޅުގަނޑުމެން ޤަބޫލު ކުރާ ގޮތުގައި ޤައުމަށް ޚިދުމަތްކުރާ މިފަދަ ފަރާތްތައް އަނިޔާވެރި ވެރިއެއްގެ ފަހަތުގައި ތިއްބަވައިގެން ދިވެހިރައްޔިތުން ނޭދޭ ކަހަލަގޮތަކަށް މަސައްކަތް ކުރަމުން ގެންދާތީ." ފައިސަލް ވިދާޅުވިއެވެ.\nރާއްޖޭގެ އުއްމީދީ ޝަހަރުގެ ގޮތުގައި ހުޅުމާލެ ތަރައްޤީވަމުން އަންނަ އިރު އެއީ ޒުވާނުންގެ ޝަހަރުގެ ގޮތުގައި ސަރުކާރުން ބުނަމުން އައި ނަމަވެސް އެހުވަފެން ހަޤީޤަތަކަށް ހަދައިދިނުމަށް މިސަރުކާރު ވަނީ ނުކުޅެދިފައިކަމުގައި ފައިސަލް ވަނީ ވިދާޅުވެފައެވެ.\n1996 ވަނަ އަހަރު ރައީސް މައުމޫނުގެ ޒަޢާމަތުގައި ހުޅުލޭފަޅު ހިއްކައި ހުޅުމާލެ ތަރައްޤީކުރުމުގެ މަސައްކަތް ފަށާފައި ވާއިރު، އޭގެ ފަހުން އައި ސަރުކާރުން ތަކުންވެސް ހުޅުމާލެ ތަރައްޤީކުރުމަށް ހާއްސަ ސަމާލުކަމެއް ވަނީ ދީފައެވެ.


SunOnline: Khaassa Matchakaa eku Imran Gaumee Team aa vakivun faahagakoffi\nހާއްސަ މެޗަކާއެކު އިމްރާން ގައުމީ ޓީމާ ވަކިވުން ފާހަގަކޮށްފި\nއައިމިނަތު ލުބާ 31 Dec 2018, 09:47\nއްމަ ގައުމީ ފުޓްބޯޅަ ޓީމަށް ކުޅުން ހުއްޓާލުން ފާހަގަކުރުމަށް ރޭ ބޭއްވި މެޗުގެ ތެރެއިން--- ފޮޓޯ: ރައީސް އޮފީސް\nރާއްޖޭގައި އުފެދުނު އެންމެ މޮޅު ގޯލްކީޕަރު އިމްރާން މުހައްމަދު (އިއްމަ) ގައުމީ ފުޓްބޯޅަ ޓީމަށް ކުޅުން ހުއްޓާލުން ރަސްމީކޮށް ފާހަގަކޮށްފިއެވެ.\nއެފްއޭއެމާއި މޯލްޑިވްސްފުޓްބޯލް ގުޅިގެން އިމްރާނުގެ ޝަރަފުގައި ރޭވި އެ މެޗަކީ ގައުމީ ޓީމުން އިންމަ ރިޓަޔާވުމަށް ބޭއްވި ހާއްސަ މެޗެކެވެ.\nމި މެޗުގައި އިއްމަގެ ގޯލެއް ފެނިގެންދިޔައިރު މެޗުން މޮޅުވީ ވެސް އިއްމަގެ ޓީމެވެ. އެ ޓީމު މޮޅުވެފައިވަނީ ރެއާލް މެޑްރިޑާއި ސްޕެއިނުގެ ލެޖެންޑް މިޝޭލް ސަލްގާޑޯ ކެޕްޓަންކަންކުރި ޓީމާ އެކީ ކުޅެގެންނެވެ. އިންމަގެ ޓީމު މޮޅުވީ 4-3 އަކުންނެވެ.\nރޭގެ މެޗުގައި މިހާރުގެ ބައެއް ތަރިން ފެނިގެންދިޔައިރު ކުރީގެ ބައެއް ފުޓުބޯޅަ ތަރިންވެސް ވަނީ ފެނިގެން ގޮސްފައެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ޝަރަފްވެރިކޮށްދެއްވި މި މެޗުގައި، އިއްމަގެ އާއިލާގެ މެންބަރުންވެސް ބައިވެރިވިއެވެ.\nމެޗު ކުޅުމުގެ ކުރިން އިއްމަ ވަނީ 2008 ވަނަ އަހަރުގެ ސާފް ޗެމްޕިއަންޝިޕް ފައިނަލްގައި އޭނާ ބޭނުންކުރި އަންގި ޖޯޑު ރައީސް ޞާލިހާއި އެފްއޭއެމްގެ ރައީސް ބައްސާމް އަދީލް ޖަލީލަށް ހަދިޔާކޮށްފައެވެ.\nރައީސް ޞާލިހު ވަނީ ދިވެހި ފުޓްބޯޅަ އާއިލާގެ ފަރާތުން އިމްރާނަށް ރަމްޒީ ހަނދާނީ ޖާޒީއެއް ރޭ ހަދިޔާކުރައްވައިފައެވެ.\nމެޗު ފެށުމުގެ ކުރިން އިމްރާން ވާހަކަދައްކަމުން ބުނީ އޭނާގެ ފުޓުބޯޅަ ހަޔާތުގައި މިހިސާބަށް އައުމުގެ އެންމެ ބޮޑު އަސްލަކީ އާއިލާ ކަމަށެވެ.\n"މިގޮތަށް މިފަދަ ތަނެއްފައި ވާހަކަދެއްކުމަކީ އަޅުގަނޑަށް ފަސޭހަކަމެއްނޫން. އަޅުގަނޑަކީ ދަނޑު މައްޗަށް އަރައި ކުޅުންތެރިންނަށް އިރުޝާދުދޭ މީހެއް. މި ހާއްސަ ވަގުތު އަޅުގަނޑާ އެކު އާއިލާ މެމްބަރުން ތިބުމަކީ ވަރަށް އުފާވާ ކަމެއް،"\nރޭ ކުޅުނު މެޗުގައި ލީޑު ނެގީ އެފްއޭއެމް ޓީމުންނެވެ. އެ ގޯލް ޖެހީ ޓީސީގެ ފޯވާޑް އިބްރާހިމް މަހުދީ (ފޭދޫ އިއްބެ)ގެ ދިން ބޯޅައަކުން އެ ޓީމުގެ ކޯޗު މުހައްމަދު ނިޒާމެވެ.\nއިއްމަގެ ޓީމުގެ ފުރަތަމަ ގޯލު ކާމިޔާބުކޮށްދިނީ އަލީ އަޝްފާގް (ދަގަނޑޭ) ދިން ބޯޅައަކުން އަލީ އުމަރެވެ. މެޗުގެ ލީޑު އިއްމަގެ ޓީމުން ނެގިއިރު އެ ލަނޑު ކާމިޔާބުކޮށްދިނީ ތޮއްޑޫ މުހައްމަދު ނިޒާމެވެ. ތިން ވަނަ ގޯލް ޖަހަން އެ ޓީމަށް ޕެނަލްޓީއެއް ލިބުނުއިރު އެ ޕެނަލްޓީ ޖެހީ ރޭ މެޗު ހާއްސަކުރެވުނު އެއް ނަމްބަރު ކީޕަރު އިއްރާނެވެ. އެފްއޭއެމް ޓީމަށް ދެ ވަނަ ހާފުގައި ތަފާތު ކުޑަކޮށްދިނީ ޕެނަލްޓީއަކުން ސަލްގާޑޯގެ ލަޑުންނެވެ.\nA well deserved farewell to one of the greatest goalkeepers to wear the national colors. Hats off to you for your service to the nation ????????????????#Imran25Retires pic.twitter.com/9KHqMIAfoB\n— Bassam Adeel Jaleel (@bassam_jaleeI) December 30, 2018\nއިމްރާން ޓީމުގެ ހަތަރު ވަނަ ގޯލް ކާމިޔާބުކޮށްދިނީ ދަގަނޑޭއެވެ. އެފްއޭއެމް ޓީމުގެ ތިން ވަނަ ގޯލް ކާމިޔާބުކުރީ ފޭދޫ އިއްބެއެވެ.\nއިމްރާން ވަނީ ގައުމީ ޓީމާއެކު 111 މެޗު ކުޅެދީ، މެދު ކެނޑުމެއް ނެތި 17 އަހަރު ގައުމީ ގޯލް ބަލަހައްޓައިދީފައެވެ.\nThe retirement match of Imran Mohamed, Goalkeeper of the Maldives National Football Team pic.twitter.com/M8uADmP8uh\n— Presidency Maldives (@presidencymv) December 30, 2018\nއދ. މަހިބަދޫއަށް އުފަން އިއްމައަކީ ރާއްޖެ ދުށް އެންމެ މޮޅު ގޯލްކީޕަރެވެ. ދިވެހީންގެ އެއް ނަމްބަރު ކީޕަރެވެ. އިއްމައަކީ ދެކުނު އޭޝިޔާގައި ވެސް އުފެދުނު އެންމެ މޮޅު އެއް ކީޕަރެވެ. އޭނާ އަކީ މިއަދުގެ ޒުވާން ފުޓުބޯޅަ ޖީލަށް ނަމޫނާއެކެވެ. ރޭ އޭނާ ގައުމީ ޓީމާ އަލްވަދާއު ކީ ހިނިތުންވެ ހުރެއެވެ. ދިވެހިންގެ ހިތްތަކުން ޖާގައެއް ހޯދުމަށްފަހުއެވެ. އިމްރާންގެ ހިދުމަތް ދުވަހަކުވެސް ދިވެހިންގެ ހިތްތަކުން ނުފޮހެލެވޭނެއެވެ.


އއ. މާޅޮހު މެޖިސްޓްރޭޓް ކޯޓު އިއުލާން\nއއ. މާޅޮހު މެޖިސްޓްރޭޓް ކޯޓުގެ އިއުލާން


ބާސެލޯނާ އާއި ރެއާލް މެޑްރިޑް ވެސް ބަލިވެއްޖެ\nމެޑްރިޑް (ސެޕްޓެމްބަރު 27) – ސްޕެނިޝް ލީގުގެ ފުލުގައި އޮތް ލެގަނޭސް އަތުން 2-1 އިން ބާސެލޯނާ ބަލިވުމުން، އެއް ވަނަ އަށް އަރަން ރެއާލް މެޑްރިޑަށް ފުރުސަތު ލިބުނު ނަމަވެސް ސެވިއްޔާ އަތުން 3-0 އިން ބަލިވެ އެ ފުރުސަތު ގެއްލިއްޖެ އެވެ.\nމުހިއްމު ކުޅުންތެރިން ނެތި ބާސާ އެއްވަރުވެއްޖެ\nބާސެލޯނާ (އޭޕްރިލް 18) – ހޮނިހިރު ދުވަހުގެރޭ އޮންނަ ސްޕެނިޝް ކަޕް ފައިނަލަށް މުހިއްމު ކުޅުންތެރިންނަށް އަރާމުކުރަން ފުރުސަތު ދީގެން ނުކުތް ބާސެލޯނާ ރޭ ސްޕެނިޝް ލީގުގައި ސެލްޓާ ވީގޯއާ 2-2 އިން އެއްވަރުވެއްޖެ އެވެ.\nބޮޑު ރެކޯޑަކާ އެކު ބާސެލޯނާ ލީގު ހޯދުމާ ގާތަށް\nބާސެލޯނާ (އޭޕްރީލް 14) - ސްޕެނިޝް ލީގުގައި މިރޭ ވެލެންސިއާ އަތުން 2-1 އިން މޮޅުވެ، ލީގުގެ ބޮޑު ރެކޯޑެއް މުގުރާލައި ބާސެލޯނާ ލީގު ޗެމްޕިއަންކަން ހޯދުމާ ހަތް ޕޮއިންޓާ ގާތަށް ޖެހިލައިފި އެވެ.\nބާސެލޯނާ އިން ފަސް އެނބުރި ނުބަލާނެ: ވަލްވޭޑޭ\nބާސެލޯނާ (އޭޕްރީލް 14) - ބާސެލޯނާ އަކީ އަބަދުވެސް ކުރިއަށް ވިސްނާ ޓީމެއް ކަމަށާއި މާޒީވެފައިވާ ކަންތައްތަކަށް ފަސް އެނބުރި ނުބަލާނެ ކަމަށް އެ ޓީމުގެ ކޯޗު އާނެސްޓޯ ވަލްވޭޑޭ ބުނެފި އެވެ.


De Ligt gannan Manchester Unitedun mashvaraa kuranee | Mihaaru\nއަޔަކްސްގެ އުއްމީދީ ޑިފެންޑަރު މަތައިސް ޑި ލީޓް.--\nޑި ލީޓް ގަންނަން ޔުނައިޓެޑުން މަޝްވަރާކުރަނީ\n25 މެއި 2019 - 13:146comments\nމެންޗެސްޓާ (މެއި 25) - ޔޫރަޕުގެ ވަރަށް ގިނަ ކްލަބްތަކަކުން ފާރަލަމުން އަންނަ އަޔަކްސްގެ އުއްމީދީ ޑިފެންޑަރު މެތިއަސް ޑި ލީޓް ގަންނަން މެންޗެސްޓާ ޔުނައިޓެޑުން މަޝްވަރާތައް ފަށާފައިވާ ކަމަށް މީޑިއާ ރިޕޯޓްތައް ބުނެފި އެވެ.\nޑި ލީޓް ވަނީ މީގެ ކުރިން އިންގްލެންޑްގެ ކްލަބް ލިވަޕޫލާ ވެސް ބައްދަލުކޮށްފަ އެވެ. އެކަމަކު އޭރު ޑި ލީޓްގެ ވިސްނުން ހުރީ ބާސެލޯނާ އަށް ބަދަލުވުމަށެވެ. އެކަމަކު ޑި ލީޓްގެ އޭޖެންޓް މިނޯ ރައިއޯލާގެ ބައެއް ހުށަހެޅުންތަކާ މެދު ބާސެލޯނާ އިން އެއްބަސްވުމުގައި ލަސްކުރަމުން އަންނާތީ އެ ފުރުސަތުގެ ބޭނުންހިފައި ޔުނައިޓެޑުން ވަނީ ޑި ލީޓާ ވާހަކަ ދައްކަން ފަށައިފަ އެވެ.\nރިޕޯޓްތައް ބުނާގޮތުން ޔުނައިޓެޑްގެ ވައިސް ޗެއާމަން އެޑް ވުޑްވާޑާއި ރައިއޯލާ ވަނީ ބުރާސްފަތި ދުވަހު ލަންޑަންގައި ބައްދަލުކޮށްފަ އެވެ. އެ ބައްދަލުވުމަކީ ރައިއޯލާ އޭޖެންޓްކަން ކުރަމުން އަންނަ ޔުނައިޓެޑްގެ ޕައުލް ޕޮގްބާގެ މުސްތަގުބަލާ ބެހޭގޮތުން ވާހަކަ ދެއްކުމަށް ތާވަލްކުރި ބައްދަލުވުމެކެވެ. އެކަަމަކު އެ ބައްދަލުވުމުގައި ވުޑްވާޑް ވަނީ ޔުނައިޓެޑުން ޑި ލީޓް ގަންނަން ޝައުގުވެރިވާކަން ހާމަކޮށްފަ އެވެ.\nއުމުރުން 19 އަހަރުގެ ޑި ލީޓް ހޯދަން ޔުނައިޓެޑުން މަސައްކަތް ފަށާފައިވާއިރު، އޭނާގެ ސޯޝަލް މީޑިއާ އެކައުންޓްތަކުން އަންނަނީ ޔުނައިޓެޑާ ގުޅުން ހުރި ޕޯސްޓްތަކަށް ލައިކްކުރަމުންނެވެ. ރިޕޯޓްތައް ބުނާގޮތުން ޑި ލީޓް ގަންނަން ޔުނައިޓެޑުން ކުރާ މަސައްކަތުގެ ތެރޭގައި އާޖެންޓީނާގެ ޑިފެންޑަރު މާކޯސް ރޯހޯ ދޫކޮށްލަން ވަނީ ނިންމައިފަ އެވެ.\nއަންނަ ސީޒަނަށް ތައްޔާރުވުމުގެ ގޮތުން ގިނަ ބަދަލުތަކެއް ޔުނައިޓެޑްގެ ޓީމަށް ގެންނަން އެ ޓީމުގެ ކޯޗު އޮލެ ގުނަ ސޯލްޝެއާ ވަނީ ނިންމައިފަ އެވެ. އެ ގޮތުން ގިނަ ކުޅުންތެރިންތަކެއް ޔުނައިޓެޑް ދޫކޮށްލުމުގެ ފުރުސަތު އެބައޮތް ކަމަށް ރިޕޯޓްތައް ބުނެ އެވެ. ޔުނައިޓެޑުން ފާރަލަމުން އަންނަ ކުޅުންތެރިންގެ ތެރޭގައި ލިޔޯނުގެ ފޯވާޑް މުސާ ޑެމްބެލޭ އާއި ސްވަންސީ އަށް ކުޅޭ ވޭލްސްގެ ވިންގް ޑެނިއަލް ޖޭމްސް ހިމެނެ އެވެ.